text:
Monday, May 23, 2016
4 歲生日啦
等我skip 一skip 香港遊先,講下個女生日先. 話咁快就4 歲啦, 真係好似眨吓眼就過. 媽媽希望你聽教聽話,健健康康, 唔好成日發牢騷, 幫下媽媽手,照顧妹妹, 開開心心. 其實今日本身打算係星期六搞生日會,但偏偏我又病,
hannah又病,我真係唔好意思叫人來啦, 唯有postpone到下兩個星期啦. 好彩佢星期五都有返學慶祝到佢個birthday, 同成班同學仔慶祝,又真係特別d既.
Hannah公主,我既小寶貝,希望下年再搞birthday party唔好再病啦! 至怕你地病呀!! 不過係hannah生日正日, 輪到妹妹病啦,無陰公,唉, 搞到好掃興呢. 本來我地去左個museum, 因為妹妹突然間發燒,已經呆呆滯滯, 咁唯有走啦. 我知hannah仍然想玩,
但佢都好明白因為妹妹唔舒服而無點扭,好彩好彩! 我諗大家既生日願望就係一家大細都唔好病,健康快樂呀! 媽媽會為你補祝你個生日,放心啦!
Wednesday, May 18, 2016
2016香港遊 - day 8
終於等到weekend啦,可以陪下屋企人,
我地一早就plan好星期六去disney, 我地一家10 口 就一齊衝入呢個夢幻樂園啦, yeah! 去到時雖然都係岩岩開門, 但見到已經超多人,驚呀! 跟住我地就跟住我家姐去玩, 因為佢有pass, 所以都來得多,熟路過我呀! 我地第一樣野就排去玩揸車,佢話條隊唔係好長,但去到之後, 真係覺得比佢握左,我地排左成個鐘先有得玩呀,咁都話唔長, 佢話平時仲耐,唉,真吹脹, 算啦,話明一家人去玩,咁我無理由唔去je. 跟住排排下隊,有好多人係後面行去前面,下,咁都得? 跟住個d人就話我亞媽係前面呀,blahblahblah, 呢d風氣真係幾差,我之前去過美國disney, 真係未見過有咁既事囉,又或者係d菲傭去幫手排隊咁,咁即係點? 我地唔駛玩啦!可能thats why要排咁耐囉. 其實我全日都見到d人係咁由後面行去前面架, 一d又話唔記得拎衫,有d話d朋友係前面, 我最記得係我地玩木馬個陣,有d b6 係前面,後面就有d人打尖, 跟住我睇下個牌,真係有句話叫人唔好打尖, 可見個度d人真係經常打尖先係咁啦, 仲有d工作人員會叫d人出番來囉,我覺得好搞笑,其實去玩je, 排個隊又唔係好難,更何況我見個d b6, 係大人,即係20 幾歲個d後生仔女,排一陣唔會腳斷卦,唉. 返來之後,我覺得呢邊d人真係算有禮貌, 搭升降機有小朋友會讓你架車入先,開門會幫你hold住, 跟住你幫人人都會講聲thank you, 係hk有d咁既待遇? 一次都無!! anyway, 玩完車車後,我地就去隔離玩埋個巴斯光年, 細膽既hannah嚇到想喊, 真係... 其實只不過黑d同見到有d alien, 唉, emma唔駛講啦,玩得十分有12 分興奮,佢兩個可唔可以mix下呀?? 不過慘慘係我父母基本上去係陪坐同陪b, 因為佢要幫我家姐手睇住個女,咁佢先可以一齊玩, 好彩中途都有我姐夫睇左bb一陣, 咁先可以同父母去睇過小小世界咋. 雖然大部份既野我都睇過, 但有小朋友後真係第一次同佢地去旅行同去disney, 所以都好開心呀. 中途落雨,我地係food court出面避雨,咁我地有小朋友, 落雨當然擔心小朋友凍親咁啦, 個度d工作人員係咁話叫我地唔好阻住條路,大佬呀, 落咁大雨唔避雨個個都stupid啦, 咁想點? 跟住我姐夫又推住個bb車, 佢就鬧個個工作人員話佢知我地去得邊? 落咁大雨又推住架bb車,佢仲好燥底咁問佢咩名,要投訴佢等等, 嘩,真係驚! 我老公都係燥,但我會拉住佢囉,但我姐夫真係連環地噴火咁,唉, hk人真係好燥,仲要係兩句唔埋就投訴,ummmm.... 好彩最後工作人員都無再出聲,如果唔係又麻煩啦! 其實玩既野真係唔算多,我印象中,係玩過賽車,巴斯光年, 騎木馬,teacup, 小小世界, 好似就係咁咋, 不過行下食下休息下再shopping下,就咁又一 day, 不過都開心陪亞爸亞媽同家姐成家一齊去玩, 真係唔知幾時再有機會呀.
唔知係咪玩左成日太攰,我地個晚好鬼肚餓,
因為我家姐知我想去食海膽, 佢就帶我地去一間我姐夫識人既日本餐廳,真係食指大動呀! 間鋪雖然唔係話十分靚,又唔係係街鋪,但佢真係日本人開既, 同埋d野好新鮮,好鬼正! 我地唔識叫架,我姐夫就叫哂所有野,真係好好味呀!!!!! 來左香港咁多日,真係先係第一次食得落野, 好彩個日個胃都算聽話,真係食極都有呀! 我至愛既海膽真係好鬼好味! 搞到我都食左幾舊,但真係太飽啦,跟住佢d魚生又好新鮮又肥美, yum yum, 而家諗番都好想再去食呀!!!!!!!雖然之後find out價錢都幾拿利,但原來係hk食野,呢個價算係咁, 之後好幾次想係呢邊食番呢種感覺,真係搵極都無呀! 唔好話睇價錢,唔睇價齋食都唔覺得係好味囉,仲覺有d唔抵呀! 盡興左一日,真係好開心, 雖然係好攰呀,但同一家人一齊玩,唔個係無價, 見到d小朋友一齊玩,我都覺得好開心.
下一日就講到約左班識左幾年既blog友啦! yeahhhhhh
呢個小朋友,食到幾污槽!
海膽同魚生真係十分鮮味呀!!!!!!!
Thursday, May 12, 2016
2016 香港遊 - day 7
終於到星期五,即係weekend可以有亞媽陪,開心! 我地今日同佢地食完早餐後,就去超市買d零食,
跟住返左屋企hea左陣,因為實在太攰了. 我就係屋企訓著左,訓到成12 先知醒,之後就衝衝出去食個lunch, 我地選擇左去屯門,因為西鐵站沿線,同埋都算近,都係兩個站. 去左 v city食個拉麵,都ok既,最中意係唔駛比tips. 我呢邊d tips愈來愈貴,而家要成18%, 就算service差,唔好食,都必定要比,搞錯! 所以係hk, 唔駛比tips, 真係幾開心架. 跟住就係v city行陣, 跟手再去番食綠茶雪糕,本來係打算食個雪糕就算, 點知又話要最低消費$100, 搞到又叫多個野食,但係一d都唔好味,總之食兩個雪糕就算. 食完tea後,就去市廣場個邊行陣,實在太大,實在太唔識行, 好似條條路都一樣咁,搞到我都迷哂路. 不過好彩個度有d姐姐可以問,我就不停地去問佢點去個d地方, 嘻嘻,唔熟路呀真係,咁多年都無去過. 到夜晚我地就join番兩隻野加屋企人去深井食燒鵝. 其實真係個樣好好味,但食落去真係好肥好油,真係食一次便算. 不過emma就十分喜愛呢d雞脾鵝脾之類既野, 真係食到唔停口呀!而hannah姐又可能無nap, 所以食食下又話要訓,唉,真係瘦哂呀! 因為hannah訓左,我就同埋emma and屋企人去左食糖水,我地叫左榴槤酥,楊枝甘露, etc既甜品,真係肥c了. 其實返hk後食左好多榴槤呀,因為亞媽又買左個比我食, 我姐夫又買左個比我, 成家係得我同我亞媽食架咋,我老公聞到就想嘔,我係中意, 但一下子食咁多真係有d食到反胃.
拉麵OK啦,不過不失,無咩驚喜
呢個雪糕OK,不過其他野都吾係我至愛,仲要最低消費$100,真係吾駛再去.
呢餐燒鵝都吾平,不過我覺得比起以前,D鵝無咁好味,同埋真係好肥呀! 少吃為妙!
不過呢隻豬又食得好滋味,真係有你無你,食左先.
甜品都OK呀,D榴槤酥都幾好味呀!
其實想講番,本來打算係hk買衫買野,點知真係咩都無買過返來,
係買左d snack, 真係買唔落手呀. 我一心打算係hk買衫,所以帶左真係兩套衫,好彩有個兩套, 如果唔係我真係無衫著出街,可能本身都有d picky, 之後再睇個價錢,真係唔想買. 我覺得雖然美國d style可能無咁岩我,但至少都係有d brand, usd $20 一件tops真係唔難搵, 一條裙大約$40 都可以有,所以我覺得如果買,真係唔抵. 大人衫已經唔抵,小朋友衫更什, 有次見到條 elsa裙,成 $400 hkd, 即係成$50, 就算折左一半,我都覺得貴,真係唔買都無所謂.
經過幾日自己出街後,weekend就要陪下屋企人去玩,
我地就一早決定去disney. 當然啦,香港disney點都比唔上美國,但係, 有屋企人一齊去就priceless, 可以幾個小朋友咁一齊玩,一齊食,都真係幾開心架.
下篇講去disneyland
Tuesday, May 10, 2016
香港遊 day 5&6
經過一連幾日既虐待,我地決定呢幾日出街都唔預佢地,自己出去! 終於都有幾日安樂茶飯食下.
星期三我一朝早就約左我個friend食早餐. 佢係我係美國識既一個朋友,個陣都係同時間有bb, 所以相識,慢慢就傾下計. 我地係group到知道大家會返香港,就決定約出來大家見下面, 最巧合係佢都係住天水圍,仲要係同一個屋苑,只不過係唔同座,
所以咁近,真係唔可以唔約出來呀! 相識是緣分,就算我同佢係美國本身係一個東一個西, 但都因為大家係香港人所以都連接起來,真係緣分幾奥妙. 我地食過早餐後,大家都要各散東西,佢因為第二日就要飛返美國, 而我又要返屋企湊我個大仔! 不過好開心見到面,佢個仔係個mix baby, 真係好好好cute呀!!!
可愛dexter 仔,下次再見!
之後會合左老公,就搭車出去旺角,
本來都有d擔心亞媽搞唔搞得掂兩個,但我亞媽話佢地都ok, 食野玩下搞下就又一 day, 咁我都唔應該再諗得太多去擔心佢地lu, 不如試下enjoy下啦! 我地去旺角係去meet up我老公個friend, 都有幾年無見啦,佢本身係美國讀書同住,之後就返左香港, 可能大家又係香港人,都有時會whatsapp下. 我地去飲茶,飲左成幾個鐘,真係誇張, 不過無左小朋友係隔離嘈喧巴閉真係寧靜好多!之後我地就行下, 又因為老公夜晚要約佢香港分公司d人食飯, 所以我地就同我老公去搭車送佢去個office度之後我就同佢朋 友再傾陣行陣. 香港人d腳骨力真係好勁,我覺得呢次返去不停行,真係行到腳軟, 可能我真係慣左呢邊大部份時間有車,同埋年紀開始老了.... 跟住夜晚約左屋企人食飯,我就當然等我亞爸車我啦,咁鬼遠, 哈哈. 無車真係唔駛旨意住天水圍!!去到餐廳, 見到兩隻小鬼,一隻訓低左,另一隻就食緊野,唉, 時差真係搞到佢兩個不似人形咁,其實返去係咪害左佢地呢?? 本來想叫醒hannah, 但佢一叫醒就係咁喊,唔聽話,我知佢係好攰,但佢好多時都係咁, 真係眼訓大個天. 之後又要我訓話一輪,跟住又驚左我,佢就比我亞媽拖住, 我就推住emma, 唉,真係好鬼辛苦. 好彩有亞媽,佢幫我湊住佢地,我就可以輕鬆一下.
enjoy左個我至愛既茶記,好味!
星期四, 我地同兩隻野食完早餐,就跟車出去.
朝朝早好豐富早餐,好飽!
我地今日約左做推拿,
其實我以為會好舒服,但原來係痛架! 不過我都忍到既,但有d位真係痛到流眼淚. 跟住去左荔枝角行陣,又去深水埗行陣,再去佐敦配眼鏡, 之後我約左我d小學同學食飯,我老公話唔去, 咁我就陪佢行去柯士甸站搭西鐵,佢就搭車返去, 我就hea到7點幾食飯. 係柯士甸站見到有個牌寫住elements, 咁我成日聽過呢個名,但又未去過,咁諗住去睇下啦,行上天橋, 行行行...行到一半心感不妙,點解行極都未到既? 條天橋係咪真係connect elements架,因為大大話話都行左成10 mins, 係中間,唔上唔落咁,唯有努力d, 最終去到elements, 靜過隻蒼蠅飛過都聽到,梗係啦,賣d野全部咁貴,真係搵鬼去, 佢d野我美國大把啦,真係唔駛去! 妖,至衰比個牌握左! 跟住諗住去番海港城個頭,跟住諗,下,我係柯士甸站行左成20 mins先到,咁行去海港城咪要成30mins..... 真係驚左,咁我咪問個度d姐姐點去囉,佢話,叫我搭去香港站, 再轉唔知咩線再去返tst個站,我真係o哂咀,下, 我只不過係附近,居然要搭過海跟住再搭回頭去番tst, ummm... 不過因為我真係唔識路,我唯有照做啦, 我唔知點解個刻醒唔起可以搭的士,如果唔係會慳好多時間. 到左meet up我一個小學同學,嘩,真係keep到成20+ 年既友誼,我都真係覺得好amazing, 呢位同學,真係由小一識到而家, 雖然未必係中間最friend個d, 但真係經常地whatsapp, 科技真係令人距離縮短不小. 跟住又天南地北一晚, 到dinner時間我地再約埋一班小學同學,個d真係20+ 年無見過,好誇張. 雖然不至於好多野同佢地講,但我覺得好搞笑, 因為居然有呢d飯局,都開心既,一班咁多年無見既同學, 真係好難得.
下午個lunch, 都幾好味呀!
咁就過左兩日,無小朋友時就好掛住,有既時候又嫌煩,
真係好矛盾呀. 不過都多謝亞媽肯幫手睇下,如果唔係我真係留係屋企算數!
Friday, May 6, 2016
2016香港遊- day 4
星期二約左睇中醫,本來我個plan係留兩個比亞媽湊,
我同老公去睇中醫, 跟住我老公又話,去旅行梗係一家人出去啦, 又話我地約左朋友夜晚食飯,同埋佢地想見下我兩個女, 唔想出出入入,打算捱到夜晚食飯, 點知呢個先係惡夢開始. 我地一早又跟車出去尖沙咀,見未夠鐘,我地就去食個點心早餐啦, 食完後我地就去中醫到等,講真,睇醫生點會唔駛等, 不過我地等左成個幾鐘,大人都可以坐定,佢兩個, 諗都唔駛諗呀! 兩個係到等,嘈到拆天,最後要比電視佢地睇calm down佢地,唉,我一開始都話唔好同佢兩個去, 不過有人堅持囉! 睇完後,都已經成12點,咁我就話,不如去食d野先啦, 費時emma又食食下訓左, 咁我地就打算去海港城citysuper個頭食野, 唔知係咪兩個攰定點,又係咁cranky, 唉, 真係成日既心情比佢地搞到down哂,我地仲打算捱到夜晚? 睇黎都幾難. 開頭打算行陣,跟住搭船過海去灣仔(因為夜晚約左人係灣仔食飯) , 點知....去到citysuper個頭,可能因為lunch hour關係, 勁多人,想搵個位坐簡直就無可能, 又要推住架bb車,d人見到更加坐快d, 完全唔會讓位架, 真係勁pk. Anyway, 見咁難搵位,我又記得呢頭有buffet, 不如食豪d去buffet啦,起碼舒服d, 又可以坐耐d, 休息下,真係比佢兩個搞到人都癲, 跟住坐底左, 大小姐又話唔肯坐個張枱,一定要坐隔離張枱,個刻已經攰爆, 呢條友又係咁lur, 我地最終決定係走!!! 呀,真係頂唔順啦,本來可以好好地坐下休息下, 呢條友硬係有d野搞搞震先得, 佢就係buffet個度發哂脾氣,我就又要拉番佢出去,係, 個個望住我,咁又點? 我再唔發下火我真係會爆炸! 如果唔係怕係hk佢比人捉左,我一定留低佢係個度, 唔駛理佢.哼! 真係激到火都黎,之後仲唔肯行要抱,真是他!媽!的! 佢已經唔輕,而佢要指定老公抱,老公就係因為佢條腰已經唔多好, 佢仲要chur到我地盡,我地最終就決定同佢地返屋企比亞媽睇, 我地自己同朋友食飯! 真係,都話一早唔同佢地出去架啦,唉,攞苦來辛咁樣囉. 咁樣一出一入,我地去到灣仔都差不多又要食飯,真係趕頭趕命咁, 幾辛苦! 好彩無左佢地食飯,都算食左d野啦,不過都係因為好攰關係, 我地都唔算好胃口,我幾驚食食下想嘔,跟住又擔心佢地兩個呢, 始終都係第一晚, 跟住亞媽叫我唔駛擔心,我地唔係度佢地都算ok, 不過佢地發脾氣時,我家姐就發火趕佢地出門口,真係嚇鬼c... ..... 不過家姐既容忍度好低,見佢地一發脾氣就連環開槍炳佢地兩個, 搞到原來驚婆婆既emma都要跟住婆婆,哈哈哈, 可想而知係真係幾咁惡! 不過,我都覺得佢地要比人教下,我地兩個唔係就佢地, 佢兩個無機會遇到d咁惡既人, 我覺得香港家長可以體罰, 而我地,打佢地一下都有機會比人告,真係個個教下一代都唔同既.
anyway, 我約左我d 中學同學食飯,對上一次見已經係結婚個年既事,我個best friend 黎左美國做我maid of honor, 雖然大家中間個幾年都唔係日日聯絡, 但我諗真正既friendship 係唔需要日日見,而係見到面時唔會好生保,所以都好安慰. 講真,自從上次知道個friend 自殺後,我先覺得原來真正識既朋友都唔留下幾多個, 所以以後會更加珍惜朋友呀. anyway, 我地去左食日式放題,好似大約$300 一位但可以坐成晚, 真係抵. 雖然胃口麻麻,但見到佢地都開心呀! 我地就坐到真係打烊為止, 真係有講不完既話題呀! 今次見完,真係唔知幾時會再見,雖然有d 不捨但都要離開lu. 食完飯後我地就返屋企, 好開心見到班中學學呀!大家都各散東西,
但都仲有幾個keep到既. 返到屋企以為可以休息,點知hannah就好似dog dog咁要等主人返先訓,真係吹脹,已經攰到爆炸都唔會去訓, 唉,都唔知係好事定唔好事lu......
Wednesday, May 4, 2016
2016香港遊,day 2&3
上次講到星期日真係攰到pk, 下午食完lunch時,我亞爸就車我地返屋企nap陣,真係勁勁勁辛苦,唔只我地,兩個細既唔慣到爆, 不過既然已經返左去,都無得返轉頭啦. 佢地就狂nap, 我地都趁呢個時候叉下電,如果唔係真係幾難捱. 晚上就同屋企人去食海鮮,其實我等左食海鮮好耐,不過好可惜因為實在太攰,我真係一d胃口都無,d瀨尿蝦呀,扇貝呀,鮑魚呀,真係無掂過,唉,嘥哂, 因為呢邊無呢d食呀,特別係瀨尿蝦,唯有真係等下次. 之後我地就去左家姐個度住兩晚,因為姐夫要飛,我亞媽要係個度,朝早無人睇住家姐d小朋友,咁我唔想自己留係亞媽屋企,咁就一齊去住啦. 其實我家姐有個3 歲個仔,同h&m都好玩得埋,但都怕打搞佢地呀,始終我地仲有jetlag, 一朝又唔知幾點就起左身架啦. 果然,到夜闌人靜時,兩個嘩鬼又喊醒,最慘係會嘈醒明天要返工既家姐,連工人都特別多野做,因為要執頭執尾,哈哈, 我同老公就講,個工人真係多得我地唔少,成晚嘈生哂,又比咁多野佢做,哈哈! 之後我好記得hannah喊,又發脾4, 我家姐就話,你地有無試過好惡咁鬧佢,我唔識答,因為其實平時既佢雖然都係麻煩,但唔會長期咁喊,一來佢係未慣,二來佢係時差搞到個schedule亂哂, hannah係一個好follow schedule既人,一off左schedule佢就會好易發癲,三來,呢隻女佢home sick, 話好掛住屋企,明既,第一晚係亞媽個度已經唔慣,之後個日又話去家姐度訓,所以更加唔慣,佢就係咁, 好需要屋企,咁我都覺得係好事來既,大個唔駛擔心佢唔識返屋企,嘻嘻.
咁多好味既野食,我都無點樣enjoy過,嗚嗚嗚
同我家姐個仔一齊玩既第一晚,已經完全吾驚陌生地方
岩岩開始好興奮,到中途就無哂電
呢位小姐問我地,點解要搭咁多次升降機既????
去到朋友度同佢個女玩,點知得emma一個係清醒,其他個D訓哂,哈哈哈
Tuesday, May 3, 2016
2016 香港遊
首先要講既係,我地15 號飛,我14 號晚先發覺原來個passport 7 月夠期,唔比我online check in, 我個刻真係心都突埋,成晚無覺好訓,諗緊點算點算,
雖然明知就算諗都無用,第二朝我地諗住一早打去cathay, 但白痴既cathay係7點pacific time先可以打電話去問,即係我地成10點,我班機係下午, 真係等得佢來都去左機場, 之後都1516 去唔去機場好,到最後都決定唔理3721, 去左機場先算,如果真係唔得既咪返屋企囉,真係無辦法,唉, 真係鬼知有條rule要有效期6個月,我travel得有幾多. anyway, call左car service我地就早左好多到,去到個心都荒荒地, 跟住老公好醒目咁搵左個唐人姐姐幫手check in, 個姐姐睇左一下就話,ok, 無問題, 嘩,個刻真係放下心頭大石呀, 我幾驚上唔到機, 又驚如果要等多幾日先整到個passport個vacation 就短左好多, 真係thank god呀! 因為好早去到既關係同之前個兩晚都訓得好差, 去到機場就好鬼攰,老公睇陣我就nap一nap, 但我兩隻小鬼不知幾興奮,見到飛機幾開心, 話佢地知返香港搵婆婆就開心到不得了, 今次係我地一家4 口第一次搭飛機去旅行,真係好特別,特別地攰呀. 係機上,好彩佢地睇下電視訓下咁我都可以休息下,話哂 16 個鐘,真係唔係咁易過, 而好彩佢地有位坐,我就可以趁佢地睇電視lie down咁訓陣, 唔駛咁辛苦, 不過老公就因為氣流驚到就快暈低,我就唯有睇住佢地兩個啦. 好彩唔算有點喊,嘈住人地就唔好意思啦(雖然我都唔係想佢地喊) . 落機之後真係急不及待出去呀,除左因為父母來接我地, 仲有真係好想鬆下d筋骨呀, 不過我臨落機前有d唔舒服, 女人病,真係好彩捱到落機咋. 見到我父母都好開心呀,但emma就比較驚d, hannah就跟我父母. 不過我記得係機場時要搭個d train入海關,我好有印象係個地勤姐姐, 有手有腳仲同我地要推stroller既人迫入電梯, 個次係我第一次係香港見識到, 好彩未至於入左去即刻按關門制.
Anyway, 第一晚落機已經7 點左右, 香港機場效率唔駛講啦,快到無朋友,一去到個baggage claim就已經見到我地d行李,又唔駛排隊入境呢,爽! 跟住就同我屋企人食個晚餐,雖然好好味,但講真,
攰左咁耐都真係胃口麻麻,所以食完野就拿拿臨返左屋企休息. 話無jetlag就握你既, 我地11 點左右訓,我就兩點幾就醒左, 而兩隻嘩鬼都3 點左右就醒,個幾日jetlag真係地獄咁,因為醒左後就唔訓, 到我父母醒我地又要起身食早餐出去, 所以個幾日平均晚晚訓大約3小時左右,搭車時就訓陣,係咁!
第一晚就係咁過,星期日早上又晨早去家姐屋企,hea左陣,
之後出車去食lunch, 好彩有亞爸車我地先有機會係車上訓陣咋. 要講既係,香港唔需要用car seat, 真係危險到爆,好多時我兩個女都由左飛到右, 可能係我亞爸揸車太辣吧,ummm..... 而我家姐經常性地霸住我亞媽,真係連同我亞媽講句野都無時間, 因為佢真係唔多理佢d小朋友,我亞媽幫佢手換片,餵粥仔, 睇住佢地,ummm... 我都好想有個亞媽係咁呀! >_< 到下午我地一家都頂唔順,返左屋企要訓陣,實在太眼訓! 佢地係咁要訓都真係無計呀! 時差我地大人都難適應,何況佢地兩個咁細呢? 我無怪佢地.
呢隻野,真係只會做D平時小朋友吾做既野.....
一上到機就不停睇TV,真係睇到眼都盲呀!
呢隻就因為nap time, 未起飛已經訓低左
下篇再續
Subscribe to: Posts (Atom)


c: text/html

text:
日本清水寺整修中 ! 京都 5 大玩樂好去處
圖片來源:新傳媒資料庫
01. 着住和服去 high tea 長樂館
長樂館就位於清水寺周邊,中山山腳嘅圓山公園入面,係明治時期煙草大王村井吉兵衛所建嘅別墅.呢度作為 京都 嘅迎賓館,曾經接待唔少國內外嘅知名人士!建築內部採用奢華浪漫嘅凡爾賽風格,入面有6間客房,呢度都以下午茶聞名,尤其日本嘅貴婦鍾意着住和服嚟呢度食個下午茶.
02. 影相熱點 伏見稻荷大社
呢度係日本 3 萬間稻荷神社嘅總本宮神社.稻荷神係日本神話入面嘅穀物同食物神,主管豐收,狐狸被視為祂嘅使者.大社連接成座稻荷山,山腳至山頂嘅路上豎立幾千座鳥居.伏見稻荷大社以鳥居聞名,本殿與鳥居的顏色都係統一嘅紅色.呢度全天候免費開放,係徒步者最熱愛嘅京都景點之一.
03. 一次過滿足你勁多願望 JR京都伊勢丹
作為1間百貨公司,JR京都伊勢丹 除咗有嘢賣同有各式各樣嘅餐廳之外,食飽都有好多景點!大家可以去空中徑路漫步,美術館「EKI」參觀參觀,9 樓仲有和服販售及浴衣着裝服務,每年到 5 月中後,就會有夏季浴衣賣,大家又可以着住靚靚浴衣參加煙火大會影靚相!
至抵小貼士:依家去JR京都伊勢丹用Visa卡購買免稅商品消費滿50,000円(不含稅),即可獲贈價值1,000円的三越伊勢丹集團禮券!
04. 夜間光之庭園 青蓮院
坐落於東山區,青蓮院係1所日本佛教天台宗寺院,以 300 盞 LED 燈所構成,以象徵微熾盛光如來「光」嘅夜間光之庭院而聞名.每年嘅春秋兩季,院內都會由傍晚開始喺地面亮起燈光,營造1個幽幻嘅夜間光之庭園,好浪漫呢!
05. 又見櫻花 哲學之道
位於京都大學東側,長 1.8 公里,連接銀閣寺同南禪寺,途中仲會經過法然院等.哲學之道嘅名來源於京都大學哲學教授西田幾多郎每日喺呢度冥想而得.哲學之道同琵琶湖疏水並行,春天時節,呢度都係著名嘅賞櫻處嚟呀.

robotstxt: allowed

filter: keep


text:
香港人出名投訴多,但有用又合理嘅投訴反而冇乜人處理,而以下呢d九唔搭八又低能嘅投訴就有人跟進,真係R爆頭都諗唔明.
我講緊嘅係最近傳媒爆出嚟嘅一件事:漁護署被指因收到家長投訴子女遭怕醜草(含羞草)刺傷,於是將草群移到另一處重新種植,並裝上圍欄,最後仲比人發現,移植完之後d怕醜草差唔多死清光.
成件事對我嚟講只可以用四個字形容-「匪夷所思 」.成件事實在係疑點重重,有幾個位我諗極都諗唔明!
1.收到家長投訴子女遭含羞草刺傷,於是將草群移到另一處重新種植,並裝上圍欄
我冇親身去過現場,都唔了解本地佢地嘅生長情況係點,但係我估計個小朋友會被刺傷都係因為本身冇圍欄姐,我認為我咁諗都好合理!咁係本身個地方圍返咪得,點解要移植完先加圍欄,唯一可以解釋嘅就係原本個地方唔方便加建圍欄.
2.點解要跟進呢單投訴
你落街食碗平價車仔麵咁啱用木筷子果陣不幸㔆刺,你會唔會投訴間餐廳/製造商啊!我當你咁低能真係會,間餐廳/製造商又會唔會真係咁低能幫你處理.
依家成件事就係兩方面都低能,但係普通市民咩人都有,總有一兩個低能唔出奇,但堂堂一個政府部門都咁樣,叫人點信服.
*(個人認為合理投訴的確要處理,但不合理投訴就要盡快打圓場,唔好浪費時間同資源)
3.點先做到比怕醜草刺傷
究竟個小朋友做左d咩先會比怕醜草刺傷又係一個我諗唔明嘅點,我用盡想像力都係諗到可能係個小朋友貪玩,不慎跌倒係怕醜草堆入面然後受傷,但係如果係咁嘅話就係小朋友同家長問題,點解要屈落個無辜嘅怕醜草身上,你地做人要有返d良知,唔好恰棵唔識講野嘅怕醜草!
呢類無道理但又大大聲嘅風氣係近年越嚟越常見,尤其做零售行業,成日遇到d客嘅無理要求!佢地已經態度唔好,但我地仲要扮死狗係到「不好意思,我們會改善!」,但勢估唔到情況已經蔓延到連日常瑣事都要無理取鬧埋一份!更估唔到竟然有人陪佢地癲,助紂爲虐!明知佢地唔啱都唔反駁!理由當然都不外乎係為搵食,老細話事,客人大晒......但自己嘅尊嚴就比唔上呢d咩!
我地依家已經陷入左一個惡性循環,我地不斷助長呢d行為,無理取鬧嘅人只會越嚟越多,其實成個社會風氣,真係可以一人一小步改變,共勉之!
圖片:網絡


text:
上幾個月唔係因為有事做,或者小小豬唔舒服,就係天氣唔好,所以計計吓都有成三個月冇入迪迪尼.雖然我地去嘅次數都已經回本,不過有AP又點可以蝕呢,當然要密密去先得嘛!
終於今日有盡天時,地利同人和,可以再入迪迪尼玩啦!最主要俾小小豬見吓佢個偶像....當然係MICKEY啦!
原本打算一入都去就搵MICKEY,不過因為剛好係休息時間,所以就轉行入SHOP,搵吓小MICKEY先.小小豬一見到啲MICKEY都不知幾開心呀~
終於等到夠鐘影MICKEY,小小豬一見到MICKEY都不知幾開心,即刻走埋去同MICKEY玩呀~
影完之後,都係時候休息一吓.我地靜靜地帶左粒橙俾小小豬食,睇佢食得幾滋味~
休息過後,我地就去小小豬第二個至愛地方,就係TOY STORE LAND,因為有佢至愛嘅ABC~
睇小小豬行得幾得戚,就知佢有幾開心啦~
因為之前都睇過獅子王,所以都以為小小豬唔會驚.點知....當場地黑晒又加埋啲比較大聲嘅音響,小小豬都開始有啲不安,不過最攪笑就當有MICKEY出場時,佢又可以好安靚咁留心睇,MICKEY一走又開始不安.見到小小豬咁不安,所以我地都中途離場,唔好嚇親佢,等有機會先再去睇過啦!
最後我地行多一陣SHOP,買左少少嘢咁就走人.其實今日玩嘅活動唔算多,所以都可以用個HEA字形容.今日就HEA住先,嚟緊幾次就會用佢個VIP推廣優惠,免費帶埋小豬媽同LULU妹一齊入去玩,人多啲仲好玩呀!


text:
27 JANUARY 2016(WED)
小小豬一向都冇時停,最鐘意就係彈彈下,平日係屋企當然唔可以俾佢係張床做依件事,所以一有機會去到酒店依隻百厭豬就會跳不停就.
SY哥哥相約小小豬齊齊去BOUNCE跳彈床,貪玩嘅我地就當然想去玩啦,所以就請齊齊去跳餐飽啦~
點解唔見小小豬?原來因為3歲以上而不足110cm嘅小朋友係唔可以玩夜場,小小豬仲試3cm先夠,原來都想博一博,不過又怕博唔成功之後,小小豬知道冇得入去玩會扭計唔開心,所以最後都係決定我自己去玩一轉,等我放一放電啦!
入場後需要換上場內指定嘅安全襪先可以入內跳跳跳呀~
整個場內分為五個區別,每一個玩嘅都有啲唔同,當然....都係以彈床為主.每個區域都有負責職員係門口睇住,強烈監視每格彈床只可以一個人跳呀!
我地第一個就係自由彈跳場地~
睇個名都知係入去彈床上不停任跳啦~
係旁邊嘅彈床仲可以好似瀡滑梯咁,瀡落彈床之後又可以再彈過,真係勁興奮呀~
真係年紀大,彈左一陣都已經好攰,已經唔識郁啦~
雖然係有啲攰,不過玩係唔可以俾佢停,我地轉場去玩閃避球~
依個真係超好玩,邊跳彈床又玩閃避球,真係好玩都極點.依個時候真係勁掛住小小豬,因為佢一定會好鐘意玩依個GAME呀~
接住就嚟SLAM DUNK入樽~
哈哈哈...跳住嚟入樽,當然我都係唔成功,不過都叫做入到籃,都冇失威啦~
我地玩左三個區域之後,原來都差唔多夠鐘去開餐.場內仲有兩個場,不過都係俾啲專家玩,我地依啲初哥都唔好去獻醜了~
跳左差唔多個半鐘,玩到攰時又真係有啲肚餓,依個時候食個熱騰騰嘅盤菜就啱晒~
做左超大量運動後,真係特別好味,我地個個地食到飽飽,個盤菜仲有一大半,個盤菜份量又真係幾足料哦~
又食又玩咁過左一個愉快晚上,唯一美中不足就係小小豬冇嚟同我地一齊玩,如果佢係度一定會好開心勁興奮呀.
睇下嚟緊睇下就唔就到時間帶佢嚟玩日場,等佢跳餐飽先得!
**我地嘅FACEBOOK FAGE,唔知大家LIKE左未呢?**
小小豬的成長日誌
大家一齊嚟交流下煮飯仔及去玩嘅親子樂啦


text:
女生超拽萌带字头像
- qq女生超拽头像纹身qq女生超拽头像2012年qq唯美女生超拽头像唯美女生超拽头像女生超拽头像 阿宝色女生超拽头像个性网女生超拽头像文字控文字控女生超拽头像qq最新女生超拽头像90后女生超拽头像帯字女生超拽头像 图qq有范女生超拽头像戴墨镜女生超拽头像欧美范女生超拽头像q友网女生超拽头像qq女生超拽头像带字qq女生超拽头像大全女生超拽头像大全qq女生超拽头像qq个性范女生超拽头像个性2014女生超拽头像个性网名女生超拽头像qq个性女生超拽头像非主流女生超拽头像qq唯美女生超拽头像唯美女生超拽头像90后女生超拽头像qq个性范女生超拽头像qq女生超拽头像纹身qq女生超拽头像2012年qq女生超拽头像qq女生超拽头像大全
萌头像卡通女生最好看qq头像图片什么样的qq头像好看天龙八部3男的头像图阳光下的头像阳光下男生背影头像在阳光下的男生头像阳光男生头像吧非主流阳光男生头像带阳光的男生头像欧美小男孩头像吧欧美帅气男歌手头像帅气头像女生 大全欧美可爱男孩头像欧美男孩头像欧美萌小男孩头像qq头像阳光海岸阳光帅气男人qq头像阳光下的qq头像卡通酷男生头像qq帅气阳光男孩头像帅气的游戏qq头像动漫阳光男生头像qq阳光男生头像阳光一点的男生头像好看阳光的男生头像阳光男生的qq头像qq男生好看头像大全求好看的qq男生头像最好的情侣头像
相关文章:
女生超拽头像大全,qq动漫头像女生
2015女生超拽头像,qq头像女生欧美
个性网名女生超拽头像,qq女生恩典头像
非主流个性唯美女生超拽头像大全_喜欢就来自于欧美
口味很重的非主流个性女生超拽头像_疯狂女生性感丝袜美腿头像
qq女生超拽头像张依依,qq动态女生头像
时尚女生超拽头像,女生好看头像
女生超拽头像全身,qq阿宝色女生头像
夜店女生超拽头像,qq女生可爱头像
女生超拽头像精选,qq头像男生和女生
女生超拽头像 头像女生带字 骷髅
女生超拽头像带字你滚,2013qq唯美女生头像
qq另类女生超拽头像,qq皮肤女生大图头像
女生超拽头像带字你滚
平刘海女生超拽头像
女生超拽头像带姐字
个性网名女生超拽头像
陌陌女生超拽头像
喝着酒的女生超拽头像
穿校服的女生超拽头像
早上好动态表情图片1P*198426...
小男孩头像2P*882015...
英雄联盟yy分组设计 lolyy分组设计大厅3P*494469...
五个分组的qq简洁分组4P*1942889...
好看的闺蜜头像吧 闺蜜一出手 真让你难受5P*188026...
q q 头像6P*539...
qq头像女生女神范7P*56314...
好听的空间留言句子8P*130540...
姐妹头像9P*479...
唯美伤感微信名10P*32445...
背影情侣头像_背影QQ情侣头像吧11P*69837...
唯美拼图分割图图片12P*851086...


text:
點解每次 M 到都要痛到我死呢?!呢種只有女人能了解嘅痛苦,大家都試過吧!每次經期前幾日,望下塊鏡,都會覺得點解我今日會咁醜?黑眼圈加憔悴無精神,好似隻鬼!呢種情緒低落連自信心都會下降埋嘅行為,大家都會吧?都不可謂不痛苦!每次經期前,我都會喊,有時會覺得自己真失敗,有時會覺得我無朋友,總之乜都可以喊一餐!我阿媽以前好鍾意同我講:「你第日生咗仔會無咁痛!」嘩,我十六歲時你同我講生仔後無咁痛,而家十年有多我都仲係咁痛喎!幾時等到生仔!如果唔生係唔係會痛到停經呢?仲有幾十年喎!
我都試過好多方法,咩野食粒朱古力,飲紅酒,敷暖水袋,沖熱朱古力,飲熱茶之類,當然都有亂嚟過,記得有一次聽人講飲紅棗水,黑糖薑茶係有用嘅,所以有一個月,當經期又遲咗一個星期時,我呢,就自作聰明咁買咗啲紅棗桂圓茶同黑糖薑茶嘅沖劑自己沖嚟飲.點知有一日,當我朝早有少少 feel 覺得今日會嚟時,中午開始已經痛到標冷汗,成個下腹都勁痛,實在頂唔順,早早收工返屋企,想搭的士條隊又超長龍,唯有去搭地鐵,點知搭咗一兩個站無得坐又痛到企唔直,落咗車喺月台長櫈坐咗一陣,嗰一刻我係的確想叫月台職員幫我叫救護車的!但我又好怕會上報紙,「妙齡女子經痛月台暈倒送院」呢種標題我有啲承受唔到!
坐咗二十分鐘我先可以行到,我無誇張,真係鐘樓駝俠咁行法去睇中醫.同醫生講咗我嗰個星期飲咗乜,佢就鬧我咁燥熱仲飲乜紅棗桂圓茶同黑糖薑茶呢?痛上加痛,瘀血塞住都出唔到嚟!佢仲同我講,當日要早晚飲兩劑,血塊夜晚就會排出!嘩仲要痛到夜晚!我又龜速咁行返屋企飲中藥,貼個暖暖包喺下腹強迫自己瞓覺,一起身又飲多劑!仲未嚟!為咗加速佢快啲嚟以紓緩我嘅痛楚,我就不停飲水,去多幾次厠所希望快啲到,直到半夜兩點半!係一陣遽痛下,好似好用力咁先疴到出嚟,我諗,生仔應該就係咁吧!只係個 BB 大好多好多倍,而痛苦放大好多倍吧!好恐怖!
冬天時,如果經期到,我都真係會貼住個暖暖包喺下腹,喂,但而家夏天日日三十幾度,點頂呀!
我覺得女人真係好偉大,可以忍受到經痛同生仔嘅痛,一個女人要做媽咪,真係一啲都唔簡單,每一次我聽到朋友要順產,我都好佩服,因為順產對 BB 比較好之類我聽唔少,係真心覺得,大家都好勇敢,為母則強我係好相信的!
Btw, 我其實一啲都唔鍾意周柏豪,但呢個廣告我 ok 喎,你諗下,喺你 m 痛又心情煩躁時,有個咁嘅男朋友喺你身邊,幫你買下 m 巾(我知道無可能幫我換㗎啦 XD), 俾你點下,又可以鬧下,嘩!好開心!


text:
2009年台北自由行 (Day 4 – A) – 九份
今日嘅行程主要係去九份同埋基隆夜市,九份上次有去過,不過基隆夜市就係未去過嘅新景點.朝早起身之後先去西門町嘅鴨肉扁食早餐.
食完早餐先去台北車站買去瑞芳嘅火車飛,因為中午12點先有自強號列車去瑞芳,所以仲有時間係台北車站上面新開嘅微風台北車站(商場)行下.
行到咁上下時間可以去等火車啦. . . . .
坐自強號由台北車站去瑞芳只係需要45分鐘時間,因為上次黎過,所以出左車站好熟路咁行過對面馬路巴士站等巴士.係瑞芳度有一D只係本地人先可以坐嘅免費小巴,遊客唔坐得架.去九份嘅巴士係大巴黎架,由基隆開出去金瓜石或者九份方向嘅巴士就上啦.因為瑞芳屬於基隆市範圍,台北嘅悠遊卡係呢度唔用得,所以記得準備定散紙,不過唔記得巴士費係幾多.
同上次經驗一樣,基隆嘅巴士司機好狼死,由瑞芳上九份全程山路,彎多路窄,但係個司機照樣飛車同高速掟彎.真係一路坐一路驚. . . . .
上九份架巴士係唔會廣播下一站係乜,而且九份只係中途站,所以要自己留意住幾時落車.不過如果係旺季,應該巴士上多數乘客都係九份落車,再唔係認住九份基山街街口間7仔落車就冇錯,巴士駛到黎呢度係個“S”形彎位,一定會慢駛,足夠時間俾你睇清楚按鐘落車.
黎到九份都係係基山街行下,食下路口果檔舊道口牛肉麵,再食下魚丸,又食下賴阿婆芋圓呢D例牌地道小食,跟手再買返D手信.
係基山街街口對面馬路,即係回程巴士站隔離,有一間幾出名嘅手信店叫“李儀餅店”,佢嘅鳳梨酥幾好食架.不過如果係度買自己攞住走會好麻煩,好在佢係台北車站地下街都有間分店,而且可以免費送去酒店.所以我地係呢度order晒我地要嘅種類,然後叫佢係第二日我地臨走前送去酒店,咁當然要先俾晒錢先啦.
待續. . . . .


text:
體區個D仲off啦
邊個球員3X歲退役就致敬致敬
唔知以為係救國大英雄
為中國香港出賽呀嘛
你打工唔關中國香港事
做得好唔會升區旗
真係頂級好似曹星如個d就值得尊重
真係頂級好似曹星如個d就值得尊重
佢都係打份工,由朝到晚操練好叻咩,我打工夠由朝做到晚啦,政府出糧俾你,你地攞到獎,我地再多日期放,或者有錢分,就神化你啫
你地點? 關我咩事
真係頂級好似曹星如個d就值得尊重
真係頂級好似曹星如個d就值得尊重
曹星如都吹奏
真係頂級好似曹星如個d就值得尊重
打拳起碼有娛樂性,跳高,單車,劍擊,搵西睇咩,有都係好少眾啦
咩政府出糧 有啲項目連出外打比賽都自己比錢呀
真係頂級好似曹星如個d就值得尊重
曹星如都吹奏
日吹夜吹件排骨仔
咩政府出糧 有啲項目連出外打比賽都自己比錢呀
機票錢 酒店錢 連波衫錢都要自己出
政府支持運動員方法 只係起基建益發展商
神化?
係人都知香港做運動員no support架播
得個虛名, 30歲後退休條路都唔知點行落去
大把運動員30歲後做保安, 運輸
真係頂級好似曹星如個d就值得尊重
曹星如都吹奏
咩政府出糧 有啲項目連出外打比賽都自己比錢呀
機票錢 酒店錢 連波衫錢都要自己出
發達國家黎講 得香港係咁


text:
2011年1月3日 星期一
[生活] 2011年1月1日 開心快樂拍拖日
1 Jan 2011
YO HO! 新一年又到喇!
我相信我人生會KEEP住咁精彩
每日都笑口常開 (多野做另計啦) 繼係31號飲左杯想嘔既Latte後
再跨住年咁睇好悶但又要追既harry potter
好想人生新一頁有個好好既開始 其實所謂既好開始
就係好開心咁過生活 簡單又快樂 自從去完個xmas trip之後
感覺到愛情叉足電 好甜蜜咁啦!
哈哈哈 去邊度都無所謂啦~ 所以食完個brunch之後呢~出發去影下相
我覺得自己影得好好架!好難捕捉B仔~
風和日麗既一天不過呢邊有點凍
黎到發覺著唔夠衫又唔記得貼暖包真係好好好好好好好凍
今次有帶腳架 HEE 影合照唔使咁煩惱
其實上次黎係8月我生日黎過
可惜太熱 熱都無心機 相都唔想影
同埋我係咁俾BAD COMMENT呢度(因為太熱)
今次係咁講真係幾好喎
第時每年都黎 第時帶埋BB黎 第時?????
講返起B仔話我好善變~
影相
我都想玩船仔可惜要排隊
我後面有對新人影緊pre wedding
B仔即刻講咁凍影好辛苦喎!
Heehee 合照~笑
呢度有香蕉食呀~ 玩到攰食條休息下
我凍到鼻孔都放大喇!超凍
好多蚊咬緊我!玩一次算
呢張我覺得個view好靚
又玩完一日開心開心下次我想去大澳
訂閱: 張貼留言 (Atom)


text:
其實我想講埋我地第一次嘈交既導火線,真係好想搵人傾下
講黎聽下
講出黎會無咁SAD咖
個日我ex個朋友係ig follow左我,我同返我ex講我accept左同follow返佢朋友,因為佢係社交網絡到冇咩相,我同佢講睇到佢以前d相我好開心,但一同佢講左之後,佢個朋友九秒九就unfollow左我同唔比我follow,我同返我ex講駛唔駛咁呀,佢話佢朋友驚比佢男朋友發現follow左其他男仔,所以unfollow左我.
但呢個我一睇就知係大話黎,如果係咁,咁點解當初要follow我呢?我個一刻回佢:我唔知講咩好.
因為之後我都真係好唔開心,我知個個係大話黎,而我又覺得兩個人相處坦白好重要,而呢個係我初戀我好想珍惜佢,唔想有條刺係心到,所以我坦白同佢講:我有d唔開心,但唔係因為佢朋友unfollow或唔比我follow,而係佢好似唔想比我睇佢以前既野咁.
我有咁既結論同我之前講既佢唔鐘意影相有關係.
之後佢先話其實覺得我地關係未穩定,所以先唔想佢朋友follow我或我follow佢朋友,個一日講左好多野,都差d分手,其實只係上星期既事,最後話試多一個月.但過左一星期之後既今日就分左手
我真係好拎心痛
我已經分唔到佢講既野係真話定又係求其作d野黎呼顯我
我講咁多野都唔怕人地知我真實身份啦
我只係覺得好攰,好想搵人傾下,等自己冇咁難過


text:
新一年一開始就已經搞到我好火滾,心情難以平復,呢個仆街政權真係從來唔俾我地呢班市民抖下,仲要蝦得就蝦!呢篇文容許我唔用書面語.
第一點,就係「仆街中共同我即刻交人出黎呀!」我要見李波同其他4位書局既人既生人呀!
李波俾人捉左都差唔多成5日,已經過左尋人既黃金72小時,另外4位書局既有關人士失蹤甚至已經係兩個月前既事,我唔理係大陸既公安黎香港執法又好,係大陸叫班香港定大陸既黑社會黎捉人都好,同我即刻交人!
李波係香港人,禁係大陸公安香港捉佢既話,呢次就係誇境執法,係犯罪.如果係黑社會捉人既話,就係綁架,都係犯罪.誇境執法,港府就有責任去交涉同將人帶番黎.黑社會捉人既話,大陸為左打擊罪行保護法治就應該奮力打擊罪行.呢鋪就算香港又好大陸又好,你地都孭硬責任上身.我唔理李波係香港寫咩野,鬧中共又好,定調轉鬧美帝都好,只要佢係香港,佢就應該有言論,出版,同免於恐懼既自由——佢唔應該因為出本書就應該俾人恐嚇俾人捉俾人禁錮.
第二點,《環時》出左既評論,講緊又話佢地出既書唱衰中共,又話咩野傷害名譽權,隨口up個理由出黎就話d書傷害到你地,咁就可以捉走一個人,自詡泱泱強國玻璃心到講兩句就碎就要打要殺,仲要老屈香港人破壞一國兩制,破壞中國和諧穩定,呢個評論基本上就係同宣告捉走李波等人係中共做既冇分別——做壞事,無視法律,破壞規矩,傷害自由同人身安全,仲要講到大義凜然.
家陣中共可以隨時來港作惡,中共港府將來都會繼續用黑社會代替正式警務人員黎香港執行控制言論既工作,有咩野事責任就可以推俾黑社會,自己就可以拍下個蘿柚話唔關我事,家陣就算李波帶住可能係其他既理由番番黎香港,真係可以當乜事都冇然後close file?
我聽城寨既節目講到上書局係佔領後出書,然後被各大書局全數退回,甚至有電話恐嚇騷擾,然後各大書局就只係出現抹黑雨革既言論既書.今日李波既事,並唔係一切既開始,而係已經變化中既過程,從以前逐少逐少,唔覺唔覺,再變成家陣咁的.佢令我地知道中共既控制並唔係遙不可及,而係現在這一刻,每一刻都進行緊.呢個政府,可以任由大陸禁黎香港作惡,將香港人既價值同利益賤賣,家陣連我地既生命安全都保障唔到.
成日話我地廢青,搞亂香港,但呢班官從來都冇為過香港做過咩野好事,為左大一統,為左政權安穩,為左剝削鯨吞我地既財富,利益,就不停破壞香港價值同埋香港既一切.
請大家醒一醒,唔好再理中共同港共既陰謀,唔好再理五毛既陰謀論同統戰技巧.請大家問心,你能夠同應該做D咩野去爭取自己既公義?單純地問自己能夠做到D咩?你單純地為左咩野去爭取?呢種純粹先至係勇氣既來源.無論左定右,唔好望任何一個其他人,大家都係為左令香港能夠保護到港人,生存落去而去做,then just do it.咁樣先至組織到,團結到,港人先至有力量.
Anyway, 「仆街中共同我即刻交人出黎呀!」
P.S. 係的,我係一個蠢人,亦我唔似得好似其他人可以移民一了百了,但今日偏偏又寫左篇投名狀出黎.作為一個鐘意寫下字講下感受既人,冇得寫自己想講既野係一種痛苦.我係李波,而且相信香港人每一個都係李波,只係大家係不同既範疇上成為李波,大家都係殊途同歸.唔好只係幫貓貓狗狗出聲,幫其他國家出聲,請幫下港人出聲,請幫下港人爭取公義,港人住係你隔離屋架渣.
P.S.2 我早就已經剪左回鄉證,我返左大陸既話,我諗大家都會知道咩野事,立此存照.


text:
今 日 請 巴 利 仔 去 食 飯 . 3 個 大 人 一 個 teenager, 一 個 9 歲 , 架 yaris 4 個 輪 都 偏 曬 . 上 山 時 , 我 想 叫 巴 利 去 後 面 推 車 . 不 過 冇 講 出 口 .
佢 突 然 爆 左 句 : 點 解 買 架 咁 細cc ge 車 ? 買 之 前 冇 問 cfu 意 見咩 ?
前 日 至 比 佢 cfu 串 toyota copy cat 品 牌 .
攪 到 我 心 裡 就 一 直 up 住. 去 到 一 個 好 窄 的 停 車 場 等 位 , 見 到 一 班 同 胞 行 去 我 地 前 面 架 車 度 上 車 . 心 唸 有 運 到 . 點 知 見 到 佢 後 面 果 三 位 ( 有 男 有 女 ) 望 過 來 大 笑 , 望 住 巴 利 笑 . 我 又 望 下 佢 , 冇 嘜 特 別 吖 .
然 後 又 冇 動 靜 左 成 半 分 鐘 . 巴 利 講 : 老 同 , 班 衰 仔 想 玩 野 呀 .
咁 我 就 行 前 頂 住 佢 地 , 扮 等 前 面 架 車 . 之 後 見 佢 地 入 後 波 , 我 就 唔 理 佢 地 lu 停 響 樹 頂 實 佢 地
佢 地 有 人 遞 中 指 .
巴 利 同 我 個 仔 講 : 呢 d 係 愚 蠢 行 為 , 唔 好 學 呀 , 要 學 就 學 你 老 豆 咁 , " 不 動 如 山 "
之 後 前 面 真 係 有 幾 架 車 要 出 , 我 地 就 順 理 成 章 等 佢 地 出 曬 至 入 位 . 後 面 要 泊 車 的 人 都 冇 入 佢 個 位 , 所 以 果 架 車 就 等 左 三 架 車 過 至 出 得 . 果 架 車 經 過 barry 時 個 前 坐 女 乘 客 用 好 怨 恨 的 眼 光 望 barry.
我 就 串 佢 : 你 強 過 佢 呀 ?
barry 細 細 聲 好 快 咁 講 : 唔 係 , 係 你 強 完 佢 地 之 後 , 再 比 三 架 車 輪 . 都 係 你 攪 出 黎 ge.
我 老 婆 問 我 地 講 嘜 . 我 地 就 笑 笑 口 講: 男 人 野 , 唔 好 理 啦 .
我 老 婆 同 我 想 一 樣 就 同 , barry講: 你攪過人地呀?


text:
今關紫關我見有AUTO掣呀
又有人話冇得AUTO既?
係囉, 我都想問
佢意思應該係要開技先過到,唔可以放低部電話等clear
今次暗黑要點打..次次暗黑都過唔到 好頹
搵隻SUP有防封/狀態無效既搭FD 6A新翼王就得
今次暗黑要點打..次次暗黑都過唔到 好頹
搵隻SUP有防封/狀態無效既搭FD 6A新翼王就得
我用變色龍 點知map1佢已經死左
今次紫關唔使朋友都過到
一粒練都冇,得啲纏
有無巴打知下星期係有咩野抽?
你地紫關點組最有效率 分享下
你地紫關點組最有效率 分享下
今次紫關唔使朋友都過到
平時要架咩
我全0A都唔洗架喎
今次紫關唔使朋友都過到
平時要架咩
我全0A都唔洗架喎
打翼王你可以唔用朋友過?
今次紫關唔使朋友都過到
平時要架咩
我全0A都唔洗架喎
打翼王你可以唔用朋友過?
印象中抽到世界金,新翼王同解無敵貓女之後都唔洗,
不過就打得ok吃力,冇得auto到尾
有無巴打知下星期係有咩野抽?
我都想知,今期唔想抽
太耐冇玩 唔多識玩
0A過到已經出奇,仲唔洗用FD,係咪記錯關炸
0A過到已經出奇,仲唔洗用FD,係咪記錯關炸
如果係要由第一層打就好似唔得,不過我好肯定係打得晒o既,
不過由邊層開始就唔記得
因為我係今日先發現用fd呢個功能
新限上6星仲要兩粒陀螺
帶咩角色易打紫關
升埋隻凱特


text: 李家鼎由武師化身做廚師,主持飲食節目《阿爺廚房》展現鐵漢柔情一面,吸納唔少師奶fans.日前鼎爺接受車淑梅《舊日的足跡》訪問,自爆當年點解會同施明離婚.有報導指鼎爺明知前妻施明患有哮喘,但都係屋企養咗好多雀,成為離婚導火線.鼎爺未有否認:「我畀嗰啲堪輿學家累死,話施明生肖同雞雀相沖,後來我連一隻雀都唔可以養.」鼎爺自覺一生最大嘅失敗就係離婚,回想19年嘅婚姻,佢從來冇提出過要離婚:「當年施明生日,有學生打畀我話想學騎馬,佢唔開心暱埋入房,我想打開門,但竟然打穿咗個窿.自此佢就唔再理睬我,後來就提出離婚.」鼎爺想打開度門變成打爆度門,力度幾猛都想像得到,不過鼎爺話如施明所言,佢份人雖然粗魯,但從來冇郁過手,後來鼎爺先知施明唔睬佢,係因為有人借錢不遂,從中搬弄是非.面對感情缺失,鼎爺話最緊要大家能來得開心,去得瀟灑,佢話:「98年我曾經飛去美國求復合,但佢唔答應‥‥不過,既然成事實就唔再追究,我教泳豪(細仔)都一樣,『寧可天下人負我,唔可以我負天下人』係家教.今日我見到思琦都會打招呼,合作唔係問題.」鼎爺自覺不枉此生,因為前妻係美女,有兩個乖仔,o依家仲有埋個得意孫,而現任女友就成日埋怨因為被寵所以食肥晒,真係好冧!鼎爺話最大嘅心願係買一間屋,住得舒服啲,再婚就順其自然.鼎爺仲喺節目中講咗一啲有關做馬術指導時嘅經歷,救過汪明荃同鄭少秋一命.對於劉德華早前墮馬受傷,鼎爺直言呢個年紀起碼要休息半年先可以復原,由於唔方便探望,所以喺節目上送上祝福.


text:
見工為咗咩?無錯,係辭工,辭咗宜家做緊既個份XX工(真話廢事講).既然要有個新開始,所以當要奮身去準備見新既工,務必注意以下5件事︰
1. Recall下自己交過嘅CV
「你介紹下自己.」「你點解覺得自己適合呢份工?」見工少不免聽到呢兩條問題,可能你都會想問返轉頭,「你有無睇CV?」雖然呢個Moment你好想反眼,但問之前,你又有無問自己份CV寫過咩?見工前不妨翻睇再翻睇自己份CV,皆因大部分人搵工永遠都係幾百份CV幾百份CV咁寄出去,最多每份都執少少,再執少少,好大程度上真係會唔記得自己寫咗啲乜.
2. 起面試官底
大公司通常都會將啲管理層嘅背景資料擺上公司網站,上去睇下邊個有機會In你,然後再搵埋佢地既LinkedIn,了解下佢地既背景,再望下你哋之間有無共通點,例如專業方面,又或者興趣方面.所謂知己知彼,百戰百勝.
3. 起公司底
公司嘅規模,架構等等都可以係網上搵到.如果你無睇到,對方問到而你唔識嘅話,就扣晒誠意分喇.所以,見工前你可以上去公司網站又或是留意相關新聞,以了解公司嘅文化及架構.
4. 睇下份工嘅工作內容
見工最後都有個環節係輪到你問問題,如果你問:「其實份工做乜架?」必會大扣分,除非招聘廣告入面寫得好簡陋,你可以引用下佢寫嘅內容,再針對當中的職務問一相關問題.遇到寫到好詳細嘅Job Descriptions時,你就要將自己嘅經驗去說服僱主請你.
5. 行業基本認識
入邊行打邊份工都要視乎行情,要見嘅公司係大企定係中小企,係獨市還是多競爭對手,睇完要見嘅個間公司資料外,再睇埋競爭公司嘅資料,咁就萬無一失啦!


text:
hi你好啊,我係個中學生,同男朋友一齊左一年幾,前排因為公開同唔公開既事分左手.佢係一個異性緣好好既人,身邊既朋友都係女仔多,而且佢地相處既時候有時都親密,可能因為咁,再加上我本身好易無安全感,我成日都會呷佢地醋,一開始成日為呢啲野嗌交,後來都嘗試習慣,放鬆啲唔好因為咁又嬲.雖然事實上我依然好介意,但係我都盡量令自己冷靜.而佢可能係一個唔識唔敢拒絕人既男仔,有幾次女仔靠過去都無推開佢,令到我好心痛,嘈完交之後都有少少好轉.
不過我覺得真係好攰,一直好想佢公開我地既關係,攞返啲安全感,但佢話佢唔鍾意,唔想人地閑言閑語,我一開始真係好鍾意佢,所以等左佢一年一直都無公開除左我啲好朋友知之外.到左最近我地又為類似既事嗌完交之後,佢話佢會試下但係要一步一步唔想即刻公開.聽到之後當然好開心.可惜過左排因為發生左啲野我地拍拖既野意外咁卑另一個人知左,佢好似好嬲咁,總之堅決咁話佢唔鍾意,唔會公開.
我當時梗係灑滿地的很心碎,同佢講,一直以黎我都無乜安全感,所以先堅決想公開,如果佢私底下都可以好似普通情侶咁,病左受傷都主動關心,主動哄下我錫我,同女仔相處既時候唔好咁親密,安全感多啲我都會想就佢,等佢有日真心想公開.不過相信佢唔會做到,都覺得如果真係一路行落去都要公開,點解依家就唔得呢?如果係驚人地閑言閑語,點解唔公開用時間證明卑佢地睇,等佢地無聲出?而且兩個人互相鍾意,點解要理人地既話呢?所以最後我都放棄,提出分手.
其實我想問下你意見,因為我都係到諗其實我真係好鍾意佢,為左呢件事值唔值得咁樣.BTW多謝你花時間聽我傾訴,我講野一舊舊咁唔好介意.
___________________________________________________________________________________
回覆:
你地依家有兩個問題令你失去安全感,我以下會逐個講.
第一,同異性太親密.
首先朋友有男有女,佢有女仔朋友都好正常.如果彼此間普通傾偈當然冇任何問題,但如果佢同啲朋友有過度既身體接觸,例如攬腰,面貼面,撓手呢啲就已經超越左朋友可以做既行為.因為佢冇心,人地可能有意,有時佢覺得冇乜野都唔代表真係冇問題.所以呢個時候佢係應該有避忌,依家你話佢有啲好轉,我諗呢樣唔係你地分開既主因.
第二,唔公開你地關係.
因為你地係中學生,其實公開唔一定係好,有啲老師知道左會棒打鴛鴦,同埋萬一傳去屋企人度,你同佢屋企人接受到嗎?好喇,假設我以上既問題都已經解決左,咁佢唔公開就只有兩個原因.一係佢本身既性格已經係咁,唔鍾意高調,而且好怕醜,呢樣就冇得迫既,真係要一步步黎唔急得;二係佢覺得同你既感情基礎未強到可以公開,意思就係指佢有可能唔想斷自己米路,怕講左出黎會少左女仔同佢玩.
不過想知道佢係咪緊張呢段關係,由你講分手嗰刻已經會知,因為正常佢係會極力挽留你.


text:
引用:
原帖由 walther 於 13-6-2017 14:33 發表
警察 DIY 粒火藥彈俾枝 APS ? 唔係少功夫架喎, 唔會呱
要屈死人既唔好話CO2,塞火藥DIY子彈對佢地嚟講簡直小事,反正收咗錢要整死你一不做二不休
而且只要過咗標準就可以告得既話都唔駛塞咁大火力既火藥,個量高得過標準又唔會誇張到會即刻爆槍就得
呢個問題就係正常WARGAME人根本就唔會掂到火藥,都冇咁得閒整
就算真係要搞恐怖襲擊,求其私運幾把黑星手槍,AK74甚至上網學整壓力煲炸彈咪更加方便容易,又要自己整火藥又要整子彈咁Q煩不如買現成
去到塞DIY火藥去整到把槍行實彈爆焦耳,根本就係硬嚟,因為唔好話已經一早超過原廠設定,正常玩家同擁有者都唔可能gain access到火藥,更加唔會諗到用氣槍玩真彈
你會唔會得閒到去偷買火藥然後自己整子彈放落你把左輪到?美國班人成日合法燒槍就有可能,但係港台冇乜機會會有人咁浪費時間捉蟲入pat pat先
爭拗點就係所謂「標準」定咗係邊
以你既concept,真係唔好玩氣槍,玩大陸果種水彈槍算啦,氣槍對你而言太危險
[ 本帖最後由 天翔翼 於 13-6-2017 22:16 編輯
]


text:
2017年2月20日星期一
2016年7月4日星期一
雲苓白朮冬瓜袪濕湯
前兩日去街市買餸時,喺菜檔見到一樣貌似大節瓜嘅物體,問阿姐係乜嘢嚟,原來係冬瓜仔至真!!佢仲教我用雲苓,白朮,赤小豆同扁豆煲豬腱,話好袪濕喎!我同阿姐講我煲湯唔落肉,會唔會無味,佢叫我加紅蘿蔔同栗子,一定夠甜,我都係慌死無味,加多兩條粟米㖭!! :D
2016年2月14日星期日
泡菜蘿蔔海帶湯
早幾日煮咗個韓式泡菜湯,因為新正頭買餸唔方便,所以最好就係用啲屋企本身已有儲備嘅食材,加上依家買菜貴都阿媽都唔認得,買白蘿蔔就最啱,又平又合時,正所謂冬食蘿蔔夏食薑,中醫角度天冷食白蘿蔔對健康有益㖭!加幾隻韓國生蠔,夠哂美味喇!!
原本一心係買豆腐整嘅,不過初三嗰日街市好多檔口都未開,而且我教完琴都已經夜,有開檔嘅豆腐檔都已經買哂,咁就唯有改用初一煮南乳齋用剩嗰棵津菜代替啦!
2015年9月8日星期二
姬松茸豬骨煲節瓜湯
見到我煲肉湯係咪覺得好出奇呢!?真係 N 世都唔會煲一次,因為怕麻煩嘛,又要洗肉,又要汆水,汆完水之後又要洗多個煲,煲完湯之後個煲又一定要用洗潔精洗先洗得乾淨,比起煲素湯真係多好多功夫,不過因為今日無太多時間留喺屋企預備餸菜,所以就用豬骨煲湯,有瓜又有肉食,可以煮少碟餸!
2015年7月7日星期二
老黃瓜羅漢果霸王花湯
今日係小暑,但反而無上個禮拜咁熱,喺廚房做完一輪嘢都無身水身汗.
原本應該買冬瓜煲湯消暑,但早兩個禮拜已經煲過冬瓜,所以今餐就用老黃瓜煲湯.其實都唔知加霸王花落去夾唔夾,只係純粹多一樣餸,不過都唔緊要啦,反正霸王花又唔係藥材,應該食唔死,唔會中毒,呵呵!!
2015年6月17日星期三
黑豆木耳木瓜湯
今日喺街市買到兩個好靚仔嘅木瓜,菜檔阿姐就話今日木瓜賣得好平,賣 $5 斤,以近排價格以言係咪真係好平就唔知喇,因為好耐無買之餘,自從檔口變到迷你 size 之後就連價錢牌都無位擺,以前就算唔買某樣嘢,但見到個價錢牌都可以大約知道行程,依家就無呢支歌唱喇,而且有啲貨迫住要放喺佢哋檔口入面,要就嗌佢哋拎俾你,無得樣樣都落手落腳自己揀,更加唔好意思叫人家攞好多出嚟俾你揀啦!希望個街市快啲重建完成.
我自己就好怕熟木瓜,唔知點解嗰覺得味道好難聞,好臭,聞到都即刻反胃兼作嘔,但問過好多人又話唔覺得,究竟係我嘅嗅覺有問題呀,定係其他人都同我一樣都聞到同一種味道,但就唔覺得係臭,情況就好似榴槤味咁樣,所以我一般都只會買青木瓜,好彩青木瓜煲湯都一樣咁甜.
2015年5月26日星期二
雜豆薏米土伏苓老黃瓜湯
有陣時啲嘢都真係唔到你唔信,呢排幾乎日日都落雨兼烏天黑地,噚日佛誕就居然無雨落仲勁猛太陽,今日又即刻落番雨,睇新聞先知原來朝早仲發出過黑雨㖭!
唔係講笑,真係濕到好得人驚,自己都 feel 到體內濕氣好重,所以就煲呢個袪濕湯喇!
2015年5月13日星期三
清補涼栗子節瓜湯
絕大部份時間我都只會係煲齋湯,對於好多人嚟講,如果煲齋湯的話,可能會勁落蜜棗增加甜味,但我自己就唔會咁做,而且已經無用蜜棗好耐,成日都形住蜜棗唔知係咪有加糖製過.
想啖湯夠甜的話,我通常都會落紅蘿蔔,粟米,栗子或粉葛,有時就會加紅腰豆同三角豆一齊煲,都可以增加一定甜度,但始終最重要嘅一點係:所有甜味材料必須凍水落煲.因為食材嘅甜味物質只會溶係凍水內,而我自己就習慣再浸多一段時間先煲,確保大部份甜味物質溶於水內,自己都已經做過實驗,材料凍水落煲跟水滾後先落料,甜度真係差好遠.
想啖湯夠甜的話,我通常都會落紅蘿蔔,粟米,栗子或粉葛,有時就會加紅腰豆同三角豆一齊煲,都可以增加一定甜度,但始終最重要嘅一點係:所有甜味材料必須凍水落煲.因為食材嘅甜味物質只會溶係凍水內,而我自己就習慣再浸多一段時間先煲,確保大部份甜味物質溶於水內,自己都已經做過實驗,材料凍水落煲跟水滾後先落料,甜度真係差好遠.
2015年4月23日星期四
雪梨雪耳姬松茸湯
2015年3月15日星期日
煙肉薯仔粟米湯 Smoky Bacon Sweetcorn & Potato Soup
如果大家有睇過上次肉桂焦糖蘋果西多士條片的話,應該會覺得呢個湯熟口熟面,因為係同一輯節目內嘅 recipe 嘛!見材料都好簡單,而且屋企又有罐忌廉粟米蓉,一於又試吓啦!
2015年3月13日星期五
韓式海帶蜆肉湯 Jogae Miyeokguk (조개미역국)
今個禮拜又偷懶唔煲湯,試咗整 Gordon Ramsay 個西湯,效果都唔錯,不過份量只夠兩餐,所以今晚就另外再跟 Maangchi 姨學整海帶湯,遲啲先同大家分享番 Ramsay 個西湯啦!
韓國人好鍾意煮海帶湯,不單只生日會整,就連生完 BB 之後都係飲海帶湯補身.Maangchi 姨係教用新鮮青口去煮海帶湯,但係邊度咁易買到新鮮青口呢!原本街市間「大昌」都有急凍藍青口賣,可惜街市重建又俾「領匯」迫走埋,所以我就改咗用蜆肉喇.當然,味道一定會差好遠,但調味之後都唔差呢!
2014年11月12日星期三
木瓜雪耳果仁湯
呢期成日同 blog 友謙盈媽媽 “撞餸”,早前大家都不約而同整咗芋頭紫米露,真係撞到應一應!今次又同佢撞木瓜雪耳,不過佢係用嚟煲糖水,我就煲湯.
2014年7月30日星期三
雪耳栗子姬松茸湯
近排加入咗 Facebook「素食青年」群組,原來有好多後生仔女都係食素嘅,當中自然有啲係因為宗教原因而食齋啦!有啲就係為咗個人健康而食素,有啲就更加無私,係為咗呢個地球環境而成為素食者,真係值得敬佩同加許!
喺群組裡面,大家都會分享一下自己嘅素食心得同 “傑作”,又會分享自己到過嘅素食餐廳,介紹菜式,環境及水準,真係知多好多嘢.
今晚又煲齋湯喇,呢次用料好豐富,細食嘅朋友淨係飲湯同食湯渣都已經夠哂飽!!
2014年6月9日星期一
老黃瓜粟米豬橫脷湯
呢排天氣又熱又濕,攪到個人就身都唔自在,仲會成日覺得好攰,好眼瞓,所以要飲多碗袪濕湯先得!
炒扁豆,赤小豆煲老黃瓜最啱,不單只可以袪濕,仲可以清熱解暑,加粟米一齊煲的話,記得連埋粟米衣同粟米鬚一齊煲,利水利尿,好過特登走去藥材舖買啦!
2014年5月14日星期三
木瓜雙耳果仁湯
一直以嚟我都多數係煲齋湯多過煲肉湯,因為我唔係食肉獸兼極之唔想處理生肉,二來就係唔知點解煲嚫肉湯都唔多有甜味,反而煲齋湯就次次都超甜!而最重要嘅係煲齋湯的話,無論事前事後嘅清洗工作都簡單好多,因為全無油脂,但煲肉湯就煩好多喇,起碼又要洗多個用嚟汆水嘅煲!
2014年3月20日星期四
花旗參雪梨煲瘦肉湯
自從唔食得涼嘢之後,自己都會好小心飲食,費事食完就即刻痾,喺屋企都好啲,喺街的話就真係煩,如果搭緊車嚮屯門公路塞緊車的話,咁就慘囉,嗰程車就好似搭咗十年咁耐,搭極都未到!
所以呢六,七年嚟都謝絕涼茶呢樣嘢,洛神花就更加唔敢再掂㖭呀!之但係我又好鬼鍾意食辣嘢,又唔飲得涼茶,呢排仲成日生飛滋,脷面,脷底,嘴唇接住咁嚟,都係要攪一攪佢.用個溫和少少嘅方法,雪梨加花旗參煲湯吧!雪梨清潤,花旗參清熱,應該會有啲效啩!
2014年3月13日星期四
胡椒鹹菜蘿蔔湯
嘩,今日又試回南天,濕到阿媽都唔認得!真係無誇張呀,咁鬼死大霧,真係阿媽企遠少少都睇唔清個樣呀,哇哈哈哈哈 ~ ~ ~ ~ ~
咁嘅天氣,我當然即刻遭殃啦!不過好彩都未算係好嚴重,快啲整番個胡椒湯袪吓濕至得!
2014年1月17日星期五
冬天必食 — 西洋菜
一踏入冬天,我一定會買西洋菜嚟食,因為係我嘅 "賣飛佛"!仲記得初初開始 incharge 個廚房時,以為一年四季都有得食,夏天時搵極都唔見有得賣,後尾先知原來淨係冬天先有呢!雖然對於入廚都唔係完全得個零,但當時真係好多嘢要慢慢學哦!
2013年12月9日星期一
北芪黨蔘螺頭煲豬腱
年年入冬之後都會即刻大規模減產,因為天氣凍個人都懶好多,唔多願郁,更加唔想成日洗凍水,雙手又僵又爆拆,所以除咗會煮正常飯餐之外,額外嘢一律少整!
近呢一個月頭痛加劇,幾乎日日都痛過咁滯,就連咖啡都未必止到痛,唯有要食藥,所以一有時間都係要嚟休息,唔會再攪咁多 “花臣” 嘢喇!
趁今日唔需要煲齋湯,買咗嚿豬腱又煲藥材湯呀!
2013年10月7日星期一
秋風起 ……
秋風起做乜好?食蛇羹?好多年無食過喇;食臘味糯米飯?又好似早咗啲喎,依家都仲算係熱喎!
從中醫學角度去睇,秋天應該開始調理好身體,裝備好自己,準備入冬.夏天嘅時候真係好少煲藥材湯飲,多數都係煲瓜果湯,袪濕湯之類,依家天氣涼咗好多,喺時候 “進補” 一下喇!
訂閱: 文章 (Atom)


text:
個個都買二手書/車/(自行代入)咁廠商食咩
呀原來圖書館都係正苦起
正苦帶頭剝削作者利益可恥
到底要傻的嗎到咩程度先會搵圖書館比喻
遊戲業界已經講到明二手市場對佢地有影響
唔只開發商,連本身已經難搵食既game鋪都受影響
二手市場既影響同老翻差唔多咋
講真而家好多廠商隻game到某時間就出廉價版同優惠價
唔等得又想省幾十蚊就低調d啦仲大條道理
有咩業界係二手市場對佢地冇影響?
講到自由買賣係一個問題咁樣
香港啲19偽人搵唔到食又唔見你出聲
再講你話圖書館冇可比性你就提出論點而唔係"到底要傻的嗎到咩程度先會搵圖書館比喻"
咁樣都講得上討論?
遊戲製作成本越黎越大
但銷量比老翻年代更差
好多遊戲開發商執得既執轉型既轉型
廠商為防二手市場加越來越多認證系統
隻game斬件部分留係初回特典比你
一係就將d原本有既內容當免費/收費DLC拖到半年一年先放比你
你覺得遊戲既二手市場真係無問題?對整個遊戲界,包括廠商,鋪頭甚至玩家無影響?
出版商有無出聲Hi過圖書館令佢地受影響先?
出版社會唔會因為圖書館將本書拆開一頁頁買比你?
你以為圖書館係就咁私底下買本書返黎再借比人?
阿豬阿狗都可以開圖書館?
喂你最 dislike 既倒模鬼佬 game witcher 3 developer 咪反 DRM 囉
人地開發成本唔高得過你隻 NIER? 再睇下人地賣唔賣得 (等睇你話隻 game 又長又悶又 copy paste 迎合鬼佬垃圾口味)
啲 game dev 垃圾就瀨勁二手市場, 同啲 19 明星話香港多翻版撈唔掂有咩分別
cost control 同 business model 係班 dev 要諗掂既野, 二手買賣係玩家自由, 話成本高所以禁二手買賣係傻的嗎
我唔否認二手game會影響dev利益, 但個影響係咪咁大你自己諗
(i.e. 一個玩完賣game既人如果知冇得賣一開始會唔會買, 冇得買二手game既人一開始會唔會玩 etc)
另, witcher 3 冇出呃錢 DLC 咪一樣咁賣得
好心你班粉啦


text:
讀 hd 好定係 top-up 好?[font="][size=11.0pt]有無人有經驗分享 ? 如果講整體發展或學到野你地又會點揀?[/size][/font][font="][size=11.0pt][/size][/font] 屋企唔係住板間房就緊係top up la , 話晒都係Degree 先, 第時出黎做野你就知呀 TOPUP + 1 自己都係 HKUE 讀緊重有一年就可以升澳洲大學,其他事就再決定 IVE 學唔到英文, 但讀出面課程係全程英文包你好似置身係外國一樣 全部都講英文邊個Check? 不過我宜家係HKUE讀北墨爾本理工學院就全程英文,日日都要查勁多生字,但依兩年既英文我就係咁訓練自己良好英文出黎所以你比我揀我都會推介比你 HKUE好唔好嫁? 同其他私營機構有咩分別? 揀得岩自己就係最好,我當初揀係因為介紹課程比我果個人,比其他學校觸動到我多D ,佢地強調澳洲教學模式比香港好,唔需要一個考試決定自己生死,校本分數都佔一個重比例,所以唔岩死背既學生就絕對係一條出路,就係因為佢地有一個咁既理念,所以亦只同澳洲大學合作,唔同其他國家合作,我當初亦因為感受到佢地既理念,所以先決定揀佢地
頁: [1]


text:
講自殺,我諗我比好多人都有資格.
好多人會話:「我都諗過自殺,但係我乜乜乜.」,當你見到個「但係」嘅時候,就知佢唔係真係諗過自殺,佢只係突然有個念頭:「如果死左就好啦.」,呢個念頭同真係自殺其實距離好遠.
即係「如果我有一千萬就環遊世界.」呢個念頭好多人都諗過,但真係有一千萬,又或者真係去環遊世界嘅人,其實好少.
而我,我真係打算自殺.我好肯定,如果我唔係有咩急病,又或者意外,我嘅死因,只會係自殺.
我要自殺既原因好簡單,條命係我嘅,我想點樣生存我要自己話事,同樣地,要點樣死我都要自己話事.當我有一日覺得我生命走到盡頭既時候,我就會用自己既方式離開呢個世界.
不過而家係你想死,唔係我,所以就唔講我啦,講返你.
即係條命係你嘅,你有權決定要唔要佢,所以我係呢篇文完全無打算叫你唔好自殺.但係自殺係一件你一生人只可以做一次既事,你一定唔可以隨隨便便一野就死左,以下有幾樣野你一定要準備好先.
1. 遺書/遺言
死左之後,你就無辦法再講野,所以遺書或者遺言係你留比呢個世界最後既野.一定唔可以缺少!
或者你會話,我無乜野想同呢個世界講喎,我都離開呢個世界啦,仲有咩好講?
或者你真係無野想講,但其實呢個世界好想聽,至少,我好想聽,我好想知你點解唔要自己既生命,我好想幫你報仇!所以如果你無野特別想講,你不如答我下面幾條問題,寫低佢,當係遺書:
第一條:
你而家絕望到想死,係因為咩原因?
學業?愛情?朋友?金錢?
第二條:
你覺得問題出係咩人身上?
你自己?你老師?你父母?你朋友?
第三條:
你覺得佢地要唔要為你嘅死負責?點負責?
內疚?賠錢?受傷?道歉?
寫完之後,自己睇一次.
然後諗一諗,有無比你自己嘅死,更能傷害果個要負責嘅人嘅方法.
如果你諗到,咁你梗係要去做,要佢付出令你受痛苦嘅代價.
如果你諗唔到,又或者你會覺得做咩都無用,咁即係話,即使你死左,都係無用.
除非你第二條問題答案係「你自己」,然後第三條答案係「死左佢」.否則你嘅死,其實對要負責嘅人,無乜阻嚇力.
我翻查左九月到而家中學生同大學生嘅自殺個案(附錄有圖表),發現22單裡面,只有5單係有遺書/遺言,其中3個死者有留低遺書,而有1個有Whatsapp/口述遺言,剩返1個係兩樣都有留低.
由於無遺書或者無遺言,其他17個人,唔好話邊個要負責,要搵邊個報仇,就連佢地既自殺真正原因,都無人知道.
調轉黎講,即係話17個人可能係無好詳細咁諗過自己為乜要死,無諗過自己仲有咩想同呢個世界講,然後就死左.跟住加害佢地既人,繼續瀟遙自在,全世界都無人知道佢地係凶手.
即使你寫左遺書,而家嘅媒體好多時只係一兩句輕輕帶過.所以,如果你到呢一刻都仲決定要死,你記得係遺書度寫明一定要傳媒報導;再唔係,拎你個手機出黎,用前鏡對住自己拍條片,而家D傳媒咁懶,一定成條就咁播.另外,錄完記得SEND比你D朋友BACKUP.
2. 思考自己喪禮嘅安排
我相信人死左之後,會輕左21克,果21克,就係你靈魂既重量.換言之,你死左之後,你係會見到大家,只係大家再見唔到你咁解.
即係話,你會係你既喪禮度見到你嘅家人,你嘅朋友,你嘅同學;而佢地就永遠都見你唔到.
所以你嘅喪禮,你同佢地既告別儀式,其實好重要,你一定諗清楚要點搞.
要播咩歌?個大堂要咩顏色?大家黎到要做乜野?上面塊橫扁寫乜野?
如果你唔交低,最後就會播一D同你個人完全無關,由喃嘸佬主導既音樂.大堂會係無個人風格嘅白色,大家黎到燒下衣紙,睇下破地獄.
老實講,你唔會想見到D咁老土既野.
所以,你要諗清諗楚你想要一個點樣嘅喪禮,寫低你喪禮既安排係遺書度.
我自己嘅喪禮就打算咁嘅:
a. 大家唔使躹躬,或者著黑衫
b. 現場會有雪糕車,提供雪糕
c. 黎參加既人有兩個選擇,一係上台講一段我同佢一齊做既事,一係寫低我嘅缺點然後燒比我睇.
d. 如果無人係台上面講緊野,可以播 Radiohead 既歌
大約啦,因為我短期內都未諗住死,會再出修訂版既.而家講出黎比你參考下先.
3. 思考死亡嘅方法
對於死亡嘅方法,我覺得最重要係唔好煩到其他人,其次係唔好太痛,第三係死亡率要高.
所以最多人採用嘅跳樓第一個被FOUL出局,你跳落黎,落地果下一定好痛,而且跌到成PAT肉醬意粉咁,一黎阻住條街,二黎你靈魂飄左出黎之後,見到自己條屍應該幾難受.
開煤氣亦都唔得,如果有人唔生性趁你焗緊煤氣時撳你門鐘,可能炸晒你附近三四間屋.
跳崖都唔係咁好,你既屍體未必有人發現到,咁就搞唔到喪禮;如果比人發現,又嚇親人.
吊頸好似會好痛,而且聽講話要痛成分鐘先死.
燒炭呢?好似唔錯,但問題係好易比人救返,燒完其實成五六個鐘你都唔死,自殺不遂對身體既傷害好難復原,而你亦會虛弱到無法子再自殺第二次.食安眠藥同割脈都因為同樣理由而被FOUL出局.
咁,仲有咩方法?
大佬,條命你家嘛,你自己諗啦,諗唔到唔好死添呀.
好,我而家總結一下,首先,你要諗清楚你點解要死,係邊個害到你咁,佢要點負責;然後,你要安排好自己既喪禮,一生人一次,點都要好好睇睇;最後,你要揀一個煩唔到人,唔好太痛,同埋死亡率高既自殺方法.
準備呢三樣野嘅過程中間,可能你已經發現你嘅生存其實比你嘅死亡更有價值.
P.S.
圖表 (感謝Ruby Pang幫忙)
其中一間學校,觀塘慕光英文書院出現左兩次,十二月第一個女仔轉完校最後都係輕生,而二月同一間學校又有另一個女生自殺.(主流傳媒好似都而家都未發現)
原文連結


text:
係香港地,相信大部份人由細到大想踢波,最近嘅由屋企行落樓下就已經到,就算遠啲嘅,最多都係一個鐘,不過係奈武瓦馬來西亞地區可能有世界上最偏遠嘅足球場.
係奈武瓦馬來西亞地區嘅老師,用咗無人機拍攝咗一幅出色嘅上形象,捕獲咗一個被埋係大片植被入面嘅學校五人制足球場.喺相入面可以見到,呢個足球場係一大片綠色入面,簡直係世外桃源嘅足球場.呢幅相係由馬來西亞國家足球隊馬里亞州馬里亞係Facebook分享,仲獲得15,000多人的喜愛.
呢個足球場由樹葉包圍,兩側嘅圍牆同牆壁都有樹葉包圍,包圍住足球場保護佢免受灼熱.想去到呢個咁神秘嘅足球場,先要駕駛兩個小時,然後沿著伐木道路同用四輪驅動車過河.要由SK Logongon嘅學校去到呢個足球場,由距離最近嘅城鎮去需時三個鐘車程,學生們落車後仲要係丘陵地帶跋涉約15分鐘,打個波都幾辛苦!
from Harimau Malaya@facebook
呢個非一般足球場有着非一般嘅景色.
又要過河又要搭車少啲毅力都去唔到呢個足球場.
足球場對於香港人來講可能只係好容易真係有嘅設施.
相關文章
(立即讚好)全新 Yahoo 旅遊 Facebook 專頁
Yahoo 旅遊以全新樣貌登場,Facebook 專頁當然同時煥然一新!立即讚好,每日睇盡旅遊新資訊!


text:
13 MAY 2017(SAT)
講起小小豬最鐘意嘅涼茶,就一定係粟米鬚水,一有粟米水佢就會不其然地狂飲.既然小小豬鐘意我就當然非常願意煲,不過就唔係成日買到,因為街市姐姐話一返貨就會晨早賣晒.今日竟然俾我又見到,所以就買少少加埋糖冬瓜同埋薏米嚟煲個糖冬瓜粟米鬚薏米水啦~
其實依個我都真係成日煲,就係因為我成日都煲,我就以為同大家分享過,睇返....原來我係冇哦,所以就等我借今次機會同大家分享,因為依個涼茶真係好好味,而且係非常簡單,我想好多大小朋友都一定鐘意呀!
粟米鬚薏米水可以清熱降火,利尿消腫同埋清熱毒,加埋糖冬瓜就可以有滋潤同埋清熱生津止渴之效,而且味道又會甜甜地添!
粟米鬚一斤,生薏米1両(約半飯碗),熟薏米1両(約半飯碗)及糖冬瓜適量~
首先就將啲粟米鬚洗乾淨~
生熟薏米都浸洗一陣啦~
煲內放入3L水,煲滾後就可以加入生熟薏米~
然後就用大火加蓋煲約10分鐘~
依個時候就可以加入粟米鬚~
繼續就用大火加蓋煲約15分鐘~
然後就可以因應個人口味加入糖冬瓜,我大約加半包左右啦~
加蓋慢火煲45分鐘~
隔清晒啲渣之後,就可以飲得啦~
小小豬真係勁鐘意飲,每次都係會快快手同我清晒成杯,仲一定要添飲.其實係唔係有效清熱氣或者對濕疹好我就唔太敢講,不過利尿就一定好有成效,因為每次飲完粟米水之後,小小豬去VV次數係密左又多左.去得VV多,咁就可以排下身體毒素,唔多唔少都應該有啲幫助呀!
溫馨提示:由於個別人仕體質不同,所以大家記得煲之前了解下自己,如有疑問,請先向註冊中醫查詢!


text:
23 JUNE 2010 (WED)
今日上午請左半日假去母嬰健康院做檢查,當我一踏悍健康院樓下,已經有好多唔同機構嘅BB會職員圍住,俾左好多BB會入會表格我仲話交完表格有禮物送番俾我,見話有禮物拎,所以就拎左啲表格填啦~
今次約十點鐘,我已經早左十五分鐘左右去到,諗住可以早少少去少人啲啦.點知一上到去,已經見到勁多人,想搵個坐座都好難,我仲係排第68呀~
係好困難之下先叫做搵到個位,不過依個時候又聽到叫名,心都知道冇理由咁快到我,原來我俾抽樣要做依個調查呀~
係房入面做左個問卷調查之後,又再繼續等,終於等左差唔多一個鐘先到我俾姑娘按肚.
姑娘先幫我按肚,佢話小小豬個頭仔都已經向下,情況都唔錯,真係覺得佢地好勁,輕輕按下就知道BB嘅位置.按完肚仔就到聽心跳,今次唔係聽幾吓就算,聽一分鐘就知道小小豬有一百四十幾吓心跳,姑娘話個數字都幾好冇乜問題.
之後又再繼續等,等左半個鐘左右就可以見助產姑娘,其實都係問番我依幾個星期有乜問題,傾左五分鐘唔夠就走啦!
唉...等左兩個幾鐘,加埋見姑娘都唔夠十分鐘,真係等到個人都傻傻地.下次再檢查就係兩個星期後,今次要醒目,帶定啲嘢去消磨吓時間先得.
離開健康院時交番啲入會表格,又收到兩樣禮物仔啦~
21 JUNE 2010 (MON)
等左三個星期,又係時候去做產檢啦!
入醫務所第一時間當然就係要磅重,係我心驚驚嘅情況下上磅,雖然今次都係重左三磅半,不過係三星期重三磅半已經係算達標之餘,仲多左半磅添,聽到真係勁開心呀!
第一時間見到醫生就問個肚仔問題,因為我成日都覺得自己個肚仔算細,怕會有問題,不過醫生話我個肚仔唔算細係正常,太大反而唔好,聽到咁講都放心啲.同醫生傾計左一陣,就去見照超聲波見小小豬啦!
係照超聲波機見到小小豬真係大過左好多,醫生話都生長得好好,個頭仔都係正常情況下繼續向下.當度腳仔,肚仔同埋腳仔時都比預產期周數大.聽到醫生咁講,真係勁開心,放心晒呀!
三星期後就再去覆診,希望到時我同小小豬都KEEP住向好方向繼續啦!
21 JUNE 2010 (MON)
自從上次經BABY KINGDOM媽媽幫我係淘寶網淘左啲小米米用品之後,真係覺得淘寶網啲嘢好抵,好想繼續淘多啲嘢.不過我自己又唔識點玩,所以就威迫利誘糖糖幫我手攪攪佢.
經過一段時間嘅努力,終於俾糖糖研究成功,知道成個淘寶程序,所以我地就開始加入淘淘淘.由於都係第一次試淘,所以都係小試牛刀,每間都買左少少嘢,糖糖真係好叻,第一次就識得用集運,都慳左啲啲郵費呀!
等左一陣,終於貨到手.上次就全部都係淘俾小小豬,今次終於都有買嘢俾自己,就係一條大肚西褲,個質地都唔錯,最重要就係真係好平,我上次係孕婦店睇同類西褲都要成兩百蚊一條,依家49蚊人仔就買到呀~
另外兩樣就係買俾小小豬,一件CARTER'S 衫仔,見依個牌子好多媽媽都介紹,見都係29蚊人仔,所以就買左件嚟試,個質地又真係唔錯,不過我就貪心左少少買大左,要等小小豬大啲啲先著到啦~
另一個就係買嚟俾小小豬瞓覺時用嘅,可以等佢固定個位置,唔知有冇用,不過又平(都係28蚊人仔)又好得意,買嚟玩吓呀~
經過今次糖糖成功淘寶之後,相信我地嘅淘寶活動係會陸續有嚟,糖糖今次真係有排忙啦...哈哈哈!
20 JUNE 2010 (SUN)
聽完講座之後,我地就向下一個目的地出發,依個目的地就係上幾個星期都因為落雨攪到去唔成嘅沙灘.
由於我地係灣仔出發,所以就揀左去淺水灣沙灘,因為有車直接去到,都算方便嘛!
我地入到淺水灣都已三點幾,雖然個太陽仲係好強烈,但加埋啲海風又覺得唔太辛苦,仲幾舒服添.
休息左一陣,個太陽開始冇咁勁,大肥豬就開始幫我影相啦~
今次除左影背心裙仔相之外,仲有一個大突破,就係影左啲露肚仔嘅相.
其實之前我都掙扎左好耐影唔影,但又想將自己大肚LOOK留返個紀念,加上又係大肥豬鼓勵之下,所以就唔理咁多,影就影啦!
原本都唔敢POST出嚟,咁大個女都係第一次影泳衣相,都有少少怕羞兼怕嚇親大家.不過大肥豬話既然影左就要同大家分享吓,所以最後揀左一張合照俾大家睇,希望唔會做成好大驚嚇,嚇到大家唔敢再嚟我個BLOG啦~
我真係好鐘意去沙灘玩,好鐘意玩沙同玩水,所以等小小豬出嚟之後(當然等佢大個啲先啦),一定要帶佢去唔同嘅沙灘玩呀!
20 JUNE 2010 (SUN)
今日一早我同大肥豬就一早出發,去灣仔會展聽BB講座啦~
活動個係由BABY KINGDOM同JOHNSON主辦,講題係《了解寶寶睡眠情況及提升睡眠質素》.
雖然依個講題對我嚟講好似早左少少聽,不過我覺得BB嘅睡眠係好重要,起碼關乎我第日有冇睡好訓,所以早啲去聽多啲了解,對日後都有幫助嘛!
今次個講座時間都幾長,仲有超時添,不過就好似所提及嘅都係以數據為主,只係講左少少令BB睡得好嘅方法.總括醫生係話要令BB係六個月前養成定時睡眠習慣,同埋唔太建議係中午俾太多午睡,要留待晚上可以一覺到天光咁.
學就學左啲啲,不過就唔知到時用唔用到啦!
講座完又有禮物派,今次嘅禮物真係又大袋又豐富呀~
17 JUNE 2010 (THU)
係上次大肥豬生日食嗰餐東寶都覺得幾好味,就同小豬媽推介一吓,但原來之前小豬媽到聽過朋友介紹,不過一直都冇機會嘗試,所以今日就提意帶佢地去依間食晚餐,一家人同小豬爸提早預祝父親節.
雖然已經預先訂好坐,不過可能係父親節前夕,好多人都好似我地一樣預早慶祝,所以真係勁多人,都要等一陣先有位呀~
等左十分鐘左右就有位(都算好彩唔係等太耐),第一時間就ORDER左支啤酒俾三位男仕飲,其實都係貪佢個碗仔得意先叫呀~
上次因為得兩個人,所以都唔係試左好多樣,不過今次人多啲,就可以叫左好多特式餸啦~
哈哈...樣樣餸都真係好好味,大家都讚不絕口,咁我都放心啲,起碼証明我冇介紹錯嘛!
15 JUNE 2010 (TUE)
繼尋日小豬媽生日之後,今日又到我身邊另一位重要人物生日,知唔係我個老公大人...大肥豬啦!
大肥豬每年生日都會DAY OFF休息一吓,不過由於我工作關係冇得請假,所以佢自己一個人係屋企休息,等夠鐘就嚟接我放工去食飯.
係未去食晚飯前,先進行我地第一個節目,就係遊吓電車河,因為大肥豬鐘意慢慢坐車睇吓街景嘛!
每年生日都一定去食日本嘢(主要都係因為我鐘意食),不過今年有左小小豬關係,所以都要改一改.最後大肥就建議去北角街市入面好出名嘅菜館食啦~
未嚟餸之前,大肥豬叫左支啤酒自己飲,平時都唔太鐘意佢飲酒,不過見佢生日就破例吓啦~
間菜館係俾碗嚟飲,隻碗仲勁得意添~
主菜到啦~
碟碟餸都好有睇頭,份量又足個味道仲唔錯,所以我地兩個都食到飽飽咁離開~
除左嘢食好味之外,唔好睇職員都係好似好粗魯嘅男人,但原來佢地真係好細心.當我地搵到坐之後,有兩位男職員即刻同我換張好坐啲嘅椅之餘,仲將我地張枱推開少少,等我坐得舒服啲,服務態度真係好過好多大型食店呀!
之後又去做另一樣大肥豬鐘意嘅事,就係去遊船河.我地係北角碼頭坐船去紅磡碼頭,再轉巴士返屋企.
我今日做左成日嘢都好攰,所以就簡簡單單陪大肥豬做啲佢鐘意嘅事嚟慶祝生日.雖然係平淡左少少,不過我地兩個都已經好開心啦!
14 JUNE 2010 (MON)
今日係小豬媽嘅生日,我地尋日已經一家人都去左韓燒同小豬媽預祝生日.
不過今日係正日生日,LULU妹話要請小豬媽食晚飯,所以就約埋我地同小豬媽慶祝一番.今次去番上次母親節食過嘅石澳泰國菜,因為小豬媽鐘意食嘛!
其實今日依餐生日飯除左係LULU妹請小豬媽之外,仲係同埋大肥豬預祝生日呀(LULU妹真係好有佢姐夫心啦).
既然係慶祝生日,又點少得生日蛋糕呢?我地預早買定個小蛋糕,係食完晚飯之後就切蛋糕慶祝一吓啦~
當然唔少得一張大合照啦~
今年小豬媽生日慶祝活動比起往年好似簡單左,希望佢都覺得開心啦!
最後係度再祝小豬媽生日快樂,日日都開開心心.
8 JUNE 2010 (TUE)
係上星期六去左化驗所做血糖測試,等左幾日終於到左出報告嘅日子.
根據一向醫生做法,如果報告有問題先會打俾我.當然冇收到電話係一件好事,不過始終都係心掛掛,所以終於都係忍唔住,食完LUNCH之後就打電話去醫務所問個報告.
姑娘話剛剛收到我份報告,我個報告顯示一切正常,血糖冇高,等下次產檢時醫生先再慢慢解釋我聽.
聽到真係勁開心,由我知道有左小小豬之後,我都好怕會有妊娠糖尿(因為我之前係勁鐘意食甜嘢),所以都已經戒晒所有甜食,就連我至愛檸檬茶都唔敢飲.依家知道個報告正常,都覺得咁辛苦戒口都係值得呀!
雖然係冇問題,不過我都會繼續小心飲食,繼續戒口,等小小豬可以有一個好環境繼續生長!
6 JUNE 2010 (SUN)
原來都冇打算今日再出街,諗住係屋企休息休息.不過因為樓上個單位裝修,間唔中就發出啲鑽牆聲,攪到想休息吓都唔得.
為免啲鑽牆聲影響到小小豬,所以大肥豬就帶我出去行吓,我地去左邊,就係入左迪欣湖行吓影吓相啦!
迪欣湖我地都唔係第一次去,上幾次入去都係為左去玩水上單車,但今次先算係正正式式行左個公園一圈.
由於個公園都好大,所以開頭我都好驚會行到勁攰,不過我地邊行邊影相,行吓就坐吓休息咁,加上個天氣都算唔錯,所以都唔算太辛苦.
原本係想影大肚相,不過著錯左條鬆身裙仔,攪到都唔似大肚添~
我地仲係迪欣湖見到有好多家庭一家大細係度野餐,見到啲小朋友係度玩吹泡泡同踏單車,睇佢地玩都覺得開心呀.
雖然就好似遠左少少,不過依個迪欣湖又不失為一個家庭樂嘅好地方,所以第日都會帶小小豬嚟依度玩先得.
5 JUNE 2010 (SAT)
之前成日見好多準媽媽都係淘寶網站買左好多BB衫仔,見佢地講到好抵,攪到我都心郁郁好想淘埋一份,買啲平嘢俾小小豬,但我都係識睇唔識玩,所以一直都係得個睇字,冇得買.不過我終於都可以嘗試到淘寶嘅平嘢啦!
事緣早前係BABY KINGDOM有位八月媽媽問我地有冇興趣一齊去淘寶買MINIMOTO嘅用品,我見都真係好抵,所以就託佢幫手買埋一份.
等左一個星期,終於約好左今日係旺角交收啦!
哈哈..真係麻煩晒依位八月媽媽,因為我原來買買吓都買左九樣嘢呀!
首先就係想買左好耐嘅竹碳BB床席同BB車席~
BB頸枕~
一SET三條嘅口水肩~
一大一細嘅隔尿墊,一張留番出街用,大嗰張就用嚟墊住張床褥~
仲有兩包唔同SIZE紗巾~
除左MINIMOTO用品之外,我仲貪得意買左條多用途背帶添~
買左咁多樣嘢都係兩百幾蚊,加上啲質料都真係唔差,同吉之島買嗰啲都係一樣咁,所以唔怪之得有咁多人話要去淘寶啦!
5 JUNE 2010 (SAT)
係上次產檢時,醫生已經幫我BOOK左今日去化驗所做血糖測試,所以今朝一早就同大肥豬向銅鑼灣出發飲糖水啦!
一上到化驗所,就即刻抽第一次血同留第一次小便,之後姑娘就俾左杯有75G嘅萄葡糖水我飲啦~
講真係未飲嘅時候都好驚,因為有啲準媽媽話甜到嘔左左出嚟,所以我望住杯糖水嘅時候都有猶豫左一陣,最後都鼓起勇氣開始飲第一啖.
飲落又唔係想像中會飲到嘔咁難飲,只係覺得勁甜同飲完之後覺得喉嚨唔係咁舒服咁,都可以接受呀!
之後就我地就落街行咗一個鐘,依個時候就陪大肥豬去食早餐.由於我個測驗未做完唔可以飲食,所以只好睇住大肥豬食嘢.
等到夠鐘就再上化驗所去抽第二次血同留第二次小便,完成後又再落街行一個鐘,再上去抽第三次血同留第三次小便.
終於都可以完成晒成個測試,換嚟嘅就係兩手針口啦~
抽三次血分別係左手抽一次,左手抽兩次,雖然係抽左三次血,但都唔算好痛,仲冇瘀添,所以話都係私家好呀!
報告要等到下星期二先出到,希望一切正常,我可以PASS到個TEST,咁小小豬就可以健康咁繼續生長啦!
4 JUNE 2010 (FRI)
係新年期間買左個AGNES B靚袋袋之後,都有一段時間阻止自己唔買日本雜誌袋,想慳番啲錢買嘢俾小小豬嘛!
雖然話唔買,不過成日行過7仔同OK都忍唔住入去睇,好在依排出嘅日本雜誌袋都唔係我杯茶,所以都未有破戒.不過....終於係今日抵受唔住,買左個靚靚花花袋啦!
事緣今日糖糖拎左個新出嘅靚花花袋返工,一見到就好鐘意,加上佢又屬於大SIZE同埋個質地幾好,所以就勁想買.
於是趁LUNCH時段就即去7仔睇,好彩仲有一本係度,所以見到就立刻買左啦~
個袋袋真係好靚呀(哈哈...聽日開始又有新袋用啦)~
除左袋袋之外,今期仲加送PANTRNE洗髮水及護髮素試用裝添~
今次買MORE有咁多嘢送又真係好抵,所以破戒一次都係值得呀...哈哈!
31 MAY 2010 (MON)
又到一個月去做產檢嘅時候,又可以見到小小豬啦!
一入到醫務所第一時間就係磅重,上個月我係可以達到醫生嘅預期重左五磅,不過今次就冇咁好,只係重多左三磅半.唉...又重唔夠磅,真係好擔心呀!
等左一陣就見醫生,先同醫生傾計我今個月個身體狀況,之後就去見照超聲波見小小豬啦!
當照超聲波機見到小小豬手仔腳仔不停咁郁,好活潑呀!今個月小小豬又大個左,當醫生度頭仔時,睇到係比預產期周數大,原來小小豬係一個大頭仔嚟呀.之後度腳仔,肚仔都生長得好好.另外,仲睇到小小豬個頭仔已經轉左向下.開頭都好驚,因為聽人講BB轉頭就好快生,不過醫生話七個月開始轉頭係正常,因為BB係需要時間慢慢再繼續長大,叫我唔好擔心.
睇完小小豬就到問我個體重問題,醫生話整體上BB生長正常就可以放心,可能係BB比我仲吸收,要我放鬆啲唔好緊張.
踏入七個月就開始三星期去覆診一次,咁又可以早一個星期見到小小豬,真係好期待呀!


text:
超拽头像女生霸气黑白
- qq头像带字的女生超拽霸气黑白qq头像带字的男生超拽霸气黑白qq头像男生带字超拽霸气黑白qq头像女生超拽霸气黑白qq头像女生带字超拽霸气黑白qq头像女生超拽霸气黑白带字qq头像女生超拽霸气黑白不带字qq头像女生不带字超拽霸气黑白qq头像男生带字超拽霸气黑白qq头像带字的女生超拽霸气黑白qq头像带字的男生超拽霸气黑白qq头像男生带字超拽霸气黑白qq头像女生超拽霸气黑白qq头像女生带字超拽霸气黑白qq头像女生超拽霸气黑白带字qq头像女生超拽霸气黑白不带字qq头像女生不带字超拽霸气黑白女生头像超拽霸气黑白qq头像带字的女生超拽霸气黑白qq头像带字的男生超拽霸气黑白qq头像男生带字超拽霸气黑白qq头像女生超拽霸气黑白qq头像女生带字超拽霸气黑白qq头像女生超拽霸气黑白带字qq头像女生超拽霸气黑白不带字qq头像女生不带字超拽霸气黑白女生头像超拽霸气黑白qq头像男生带字超拽霸气黑白qq个性签名超拽女生霸气个性签名超拽女生霸气2014超拽女生霸气分组超拽女生霸气分组
名人黑白头像名人头像素描特别好看的qq头像qq情侣头像专用2013qq情侣头像专用qq情侣头像专用带qq情侣头像专用2014qq情侣头像闺蜜专用qq头像小孩可爱女生可爱女生头像带字可爱女生头像卡通qq头像可爱女生带字超可爱女生头像可爱女生头像动漫qq情侣头像会员专用可爱帯婷字女生头像甜美可爱女生头像qq情侣头像情侣红钻qq情侣头像 情侣皮肤可爱蘑菇头女生头像qq情侣头像男生专用qq情侣头像姐妹专用可爱女生头像图片可爱卡通女生头像韩国可爱女生头像qq非主流姐妹头像qq姐妹头像三人灰色头像 男生灰色带字头像qq头像姐妹2人带字
相关文章:
超拽霸气黑白美女头像图片 黑白男人头像 姐是朝气女,像爷们一样活着有点失控了
每一个表情都充满了自信和叼的样子 非主流黑白女生头像 超拽霸气黑白色男生头像
qq个性超拽霸气黑白女头像_相爱本来是场意外
超拽霸气黑白女生头像,你是我的幸福可乐
超拽霸气黑白带字头像,文字头像个性
qq超拽霸气黑白色男生头像 该疯的年龄动了情
超拽霸气黑白有字头像
超拽霸气黑白女头像
qq头像超拽霸气黑白
qq超拽霸气黑白头像
超拽女生霸气头像没字
超拽女生霸气抽烟头像
超拽女生霸气头像大图
超拽女生霸气带字头像
是你的无情让我把爱变成恨_风姿卓越的超拽女生霸气带字头像
欧美范儿超拽女生霸气头像大全
微信上怎么写个人签名 超拽女生霸气个性签名
好听的个人签名 超拽女生霸气个性签名
qq个人说明签名幽默 超拽女生霸气个性签名
伤心痛苦个人签名 超拽女生霸气个性签名


text:
[教程] 深入解析C++中的三个修饰符**** Hidden Message ***** 好好好好好好好好好好好好好好好好好好好好好好好好好好好好好好好好好好好好好
好好好好好好好好好好好好好好好好好好好好好好好好讚讚讚讚讚讚讚讚讚好好好好
好好好好好好好好好好好好好好好好好好讚讚讚讚讚讚讚讚讚讚讚讚讚讚讚好好好好
好好好好好好好好好好好好好好好讚讚讚讚讚讚讚讚讚讚讚讚讚讚讚讚讚讚好好好好
好好好好好好好好好好好讚讚讚讚好讚讚讚讚讚讚讚讚讚讚讚好好好好好好好好好好
好好好好好好好好讚讚讚讚讚讚讚好讚讚讚好好讚讚讚讚讚好好好好好好好好好好好
好好好讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚好好好好好好好讚讚讚讚讚讚讚讚讚讚讚好好好好好好
好讚讚讚讚讚讚讚讚讚讚讚讚好好好好好好讚讚讚讚讚讚讚讚讚讚讚讚讚好好好好好
好好讚讚讚讚讚讚讚讚讚讚好好好好好讚讚讚讚讚好好好讚讚讚讚讚讚讚好好好好好
好好好好好好好好讚讚讚讚好好好好好讚讚讚讚好好好好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚好好讚讚讚讚好好讚讚讚讚讚好好好好好
好好讚讚好好好讚讚讚讚讚好好好好讚讚讚好好讚讚讚好好好讚讚讚讚讚好好好好好
好好讚讚讚讚讚讚讚讚讚讚好好好好好讚讚好好讚讚好好好好讚讚讚讚讚好好好好好
好好好讚讚讚讚讚讚讚讚讚好好好好好好好好讚讚讚好好好好讚讚讚讚好好好好好好
好好好好好讚讚讚讚讚讚讚好好好好好好好好讚讚讚好讚讚讚讚好好好好好好好好好
好好好好好好讚讚讚讚讚讚好好好好好好好讚讚讚讚好好讚讚讚讚讚好好好好好好好
好好好好好好好好好讚讚讚好好好好好好讚讚讚讚讚好好好讚讚讚讚讚讚讚好好好好
好好好好好好好好好好好好好好好好讚讚讚讚讚讚好好好好好讚讚讚讚讚讚好好好好
好好好好好好好好好好好好好好好讚讚讚讚讚讚好好好好好好讚讚讚讚讚讚讚好好好
好好好好好好好好好好好好好好讚讚讚讚讚好好好好好好好好好讚讚讚讚讚讚好好好
好好好好好好好好好好好好好讚讚讚讚讚好好好好好好好好好好好讚讚讚讚好好好好
好好好好好好好好好好好好讚讚讚好好好好好好好好好好好好好好好讚讚讚好好好好
好好好好好好好好好好好好好好好好好好好好好好好好好好好好好好好好好好好好好
这个还需要用到win10系统吗?感觉不太对进呀 66666666666666666
加油啊!!!!顶哦!!!!! 帮你顶,人还是厚道点好 不错,感谢楼主 回答了那么多,没有加分了,郁闷.. 看看.. 哈哈,看的人少,回一下 越办越好~~~~~~~~~`


text:
川口春奈 出 Po 自抽增自信
童星出身嘅日本女星川口春奈自從去年行咗成人禮後(唔好心邪,堅係話佢20歲成年,去咗神宮行成人禮),好似乜運都返晒嚟,不單只同緋聞男友福士蒼汰打風打唔甩,仲劇接劇,戲接戲,拍親嗰啲卡士仲係收視,票房保證,好似今季佢套《Chef~三ツ星の給食~》(強國繹:三星級午餐),就有「女王」天海祐希照住,收視起碼好過同「毒藥」山田涼介拍金田一多多聲.
班宅男話川口呢兩年人氣大爆發,同佢成年後肯影下性感寫真益街坊有關,不過,班憎人富貴嘅日媒當然唔放過佢,上年孖北川景子拍《探偵の探偵》,就搵佢同女神比……臉細,仲用電腦技術將佢兩個樣疊埋,話川口比北川塊面大50%.早前,川口唔知發咩神經,喺自己個Blog度,Po咗幾張相嚟自抽,話「自己嘅相好差.攝影師係好專業但被影嘅好差」之類嘅留言,隨即引爆咗班粉絲,不停咁留言讚佢可愛,又讚佢演技好等等等等.
今日,就有人踢爆,話川口最近周圍同人講,同女王拍劇好大壓力,搞到自己有啲喪失自信,所以先上網自抽,希望Fans留言讚下佢,等佢比啲自信去做落去咁話喎.不過,川口不如去影多幾輯寫真,有無增添自信就唔知,班宅男就肯肯定對你有信心.
來源:


text:
《異形:聖約》開場時說明咗人造人大衛為何叫做大衛——大衛像.大衛像形象美麗,代表勇敢,無懼.同時裸露嘅造型喺唔同時代,地方亦帶嚟大量爭議.
男性性裸露,皆因露出性器官.若性器官無展示出嚟,全裸都未必被人視作裸露.性器官代表嘅除咗性愛,情色外,佢既真實又基本嘅意義就係繁衍.繁衍係生命嘅延續,沒有生命人類甚麼也不是,更遑論文明文化.繁衍嘅真諦係意義非凡嘅,係偉大嘅.而大衛像表現美麗勇敢之外,帶出咗整套故事嘅重點——繁衍.
而《普羅米修斯》同《異形:聖約》中嘅大衛用黑物質加害人類,屠殺 Engineers,卻同時強調佢對愛同生命嘅重視同執著,儘管佢對愛同生命體法與人或一般人唔同.電影描述過佢對Dr. Shaw 伴侶嘅愛,對Walter 兄弟嘅愛,對異形嘅愛,都係好專注亦深切嘅.而佢最後以Dr.Shaw 嘅身體成為孕育異形嘅母體,帶出佢對生命,創造生命嘅重視,而繁衍於佢而言意義勝於一切.同樣地,Walter 係佢兄弟,但最終大衛為咗以2000人類作繁衍異形而消滅 Walter,顯示大衛對繁衍嘅重視.
《異形:聖約》其中一幕一隻白色異形喺大衛身處Engineer 飛船嘅浴室殺害一女角色後,大衛與異形深情對望,大衛流露嘅係一種父母親對子女嘅愛同關懷.呢一幕係兩套戲裡面大衛表現最滿足,開懷嘅一刻.喺大衛眼中,異形美麗,強大,而且生命力強,繁衍能力一流.異形就係生命同繁衍嘅真諦,而異形嘅出現延續咗大衛嘅生命,令佢真真正正成為創造者,更令佢有咗繁衍嘅能力,成為真正嘅生命體.
大衛,就係大衛像,亦係聖經中嘅大衛王.
大衛,就係生命,就係創造同延續.
大衛,就係一切.


text:
考試合格, 謝謝GY第一次出POST, 大家多多指教, 如有唔同意既, 請包函.
首先多謝GY"導師", 係"導師", 唔好叫老師, 因為GY唔鍾意. 我覺得係有原因, 如果叫老師, 俾著係我都會有壓力, 唔合格點呀!
其實考試題目有大約三十條係OFTA中各PDF包含左, 如果大家以為一D好簡單既條款, 要求就唔去記, 咁就大錯特錯. 考試題目分佈已經寫明有30%係上面出. 咁大約會出D咩, 大家都應該估到. 要50分合格, 只要真係睇曬GY既題目(一定係要包括佢FORUM個D, 無記錯, 有大約四五條係書無而係FORUM有既). 50分真係唔難. 睇下你有冇心去記.
評心而論, GY個十二堂係唔多可能教到基礎理論, 因為如果大家有睇OFTA考試既理論範圍. 大約要讀二三年既基礎電子學先得. 因為會俾佢既範圍嚇親. 但係就可以按考試題目出既方法同答案俾大家有一個簡單既認識, 要點樣自修同埋點樣思考答案,否則真係有電子學根底都未必可以知點答. 記住係一定要再自修, 如各師兄所提供既網頁或者ONLINE SEARCH都得. 但係就唔好以為上左考牌班就一定得.
本人自問以前都有過少少電子學根底但好多都係上堂先再REMIND返. 有D要計數既都要重新溫習. 所以如果係無根底既朋友, 如果想考牌既就要多多努力.
最後想講第時希望可以同多D 朋友交流, 等本人囉到CALL SIGN後再登記同大家見面.
1
頁: [1]


text:
(食 ❤ 佐敦)Kitty迷必到潮聖點 ♬ 令你即時溶化既Kitty 中菜軒 ✿ 文字
作為一個Kitty 迷對於Kitty 既任何餐廳Cafe 都好想潮聖一次
對於呢間Hello Kitty 中菜軒由知道它是全球第一所
中式飲菜的地方開始曾經都已經好想去
但係一諗到一開張就好多人去,又放棄左
一諗到好似唔就腳又唔想
之前生日個陣想去我個男人又話熱屎辣辣唔想去搵
直到今年既周年紀念前夕,唔知點解有人突然話帶我去潮聖下
當然要我比錢都去啦嗎係唔係先?
由於當天攪阿囝都攪到好晏,出到去佐敦都成三四點啦
唔緊要啦,出去都唔係真係專登為左食
就當出去食個下午茶啦,最重要都係去影相咋嗎
一去到門口已經令我嘩嘩嘩聲,興奮程度到中間點
入到去就更加心心眼啦,點解?成間餐廳都係用曬Kitty 做佈置
由牆上既掛畫,Logo ,枱面既設計加埋Kitty 既公仔
每一個點都係呃Like 點黎架,可惜就係當天有人包左半場
影相點都比人包左,唯有下次再影下啦
坐底左之後,會有員工問你會想飲咩茶既,
其實同平時你去酒樓既感覺差唔多
只係冇咁嘈同未必需要搭枱咁解
為免Gogo 一係我地開餐之時就不斷係咁嘈
其實我就麻煩左老公係未到野食之前就不斷去狂影相啦
不過唔知係唔係好多野食都一早蒸定左
唔洗10mins 差唔多點落既點心都黎齊咁濟
酒樓都未必做到咁快手呀!
梗係要點d 分別呃Like 既點心啦,首先要出場既就係我
去親酒樓都必點既蝦餃啦
呢一款Hello Kitty 蝦餃皇 $68
一籠四件既Kitty 蝦餃,每粒也有Kitty 既裝飾
連我男人都話真係花左心思架啵
真係吃之前都殺唔少時間架
第二款既又點少得有佢呀,有蝦餃就一定會有佢燒賣
但係係Kitty 酒樓入面既燒賣除左貴之如
仲要特別貴氣,點解? 因為佢係
Hello Kitty鮑魚燒賣 $68
呢個燒賣認真不得了,首先它是有原隻鮑魚仔
呢隻鮑魚一定有預先處理過,除左表現印有Kitty 既樣之外
個鮑魚煮得軟軟的,加上有一節手指咁大既燒賣
燒賣亦唔講得少,佢入面包含有豬肉蝦仔打成
食落啖啖肉,大愛呀呢個點心
再來呃Like 之選既點心又點少得有佢呀
其實我已經望過好幾個去過中菜軒既朋友
都一定有點上呢個奶黃包
每個奶黃包都有Kitty 既樣,一上到枱
我已經嘩嘩嘩,狂影狂自拍狂拎住左影右影
男人話你d 童真即時番左黎xd
Hello Kitty 流沙包$62
雖然佢叫流沙包,但係可能係我不斷影相之時
加上又有d 冷氣吹住,佢已經唔算好流沙啦
你睇下連我個Gogo 都搶住黎食就知佢都認真唔錯啦
本身就有諗過食炒飯既,但係男人就話要將Kitty 頭拆散
再食佢好似有點兒唔知點咁
我上網見到有人都介紹話呢度既炸子雞都幾好食
雖然去親飲宴或者而家食圍飯都一定有佢
但係要整得好食咩又唔係間間得
究竟呢間Kitty 既酒樓又炸成點呢?
Hello Kitty 炸子雞 $138/半隻
剛剛炸好既雞件好夠嫩滑,重點係唔好好油"利"感
即使我地兩個人食左半隻雞都覺得好唔錯,
係最估唔到既一個菜式
本身呢就打算食完上面既野就再轉戰第二度再食架啦
但係男人話不如試埋d 甜品啦,橫掂都一場黎到
首先我男人就點左呢一款既芒果布甸 $58
呢個甜品絕對沒有什麼Kitty 既賣相可言,
最多就是有一個Kitty 朱古力在
不過味道都唔錯,內含有不少既生果
加埋花奶都OK 啦,同酒樓個D 差唔多啦
單食一個甜品又認真唔係好夠喉,
就決定點多一個再試下,其實好多都好想試
但係唔知係唔係當日太晏先去,所以好多都未有準備
或者已經賣光光了,最後就決定試下呢個
Hello Kitty 椰汁紅豆糕 $68
又一點呃Like 之選,不過認認真真,
呢個椰汁紅豆糕對於喜歡吃低糖既朋友而言就非常適合
但係對我黎講就比較口左d 冇左d 椰香味道
即使加埋花奶都好似差左d 野咁樣
不過有咁大個椰汁紅豆糕亦係估唔到既
總手口括而言,今次Kitty 中菜軒問我比幾多分實係好高分
因為我鐘意呀嗎,但係如果唔睇價錢上既
佢d 野食係主題餐廳入面係估唔到既幾好味
由其鮑魚燒賣同炸子雞啦,最有驚喜既食品之一
但係最失望既就係當中既甜品
兩樣都冇驚喜之外,味道都好一般般
如果可以我會拎番甜品既價錢去食多碟飯啦
這兒是Hello Kitty 中菜軒
佐敦廣東道332-338號利來洋樓A至C地舖
(於佐敦地鐵站往 D出門口/港鐵柯士甸站 F 出口
想隨時留意小妹既Blog 既動態及生活點滴
希望你地都喜歡小妹既介紹啦
記得要Like 我既專頁啦
↓↓↓↓↓↓↓
◕‿◕如有任何問題歡迎聯絡小妹
電郵:manman811@gmail.com
以下地方可以找到小妹架^^
BlogSpot ❤ Instagram ❤ OpenRice ❤ FB 專頁
TheZtyle ❤ BeautyLife ❤ She Blog ❤
U Beauty ❤ Beauty Exchange


text:
原帖由 MitsumiWan 於 15-06-24 發表
多謝你提醒呀!
係呢,想請問你C6食左蟲蟲丸有冇覺得身體好左或有咩變化呀,例如有冇精神左,冇咁攰呀,我 ...
我c6食左幾日ja,所以未知,我迫佢同善存一齊食
所以其實都唔知邊隻得邊隻唔得.
網上有個報告有講邊隻牌子入面多蟲草成份,你搵下.
另外你成日累會唔會係脾胃虛同濕重呀.唔好飲咁多凍野.
既然你中醫話你未適合就快d調理下啦,bb嚟到既時候你都可以提供最好既營養比佢ma.
我之前都唔係好信中醫架,因為覺得好似無了期咁睇,而且又貴幾百蚊劑藥,飲左又冇咩明顯改善,所以都冇咩心機睇,個個月幾千...咪話唔肉赤
不過最近呢幾個月我搵到個夾自己既中醫,朋友叫我試下啦,得唔得3日就知,我見又唔貴咪試下囉,幾十蚊劑ja.
我飲左3日勁多便便,而且訓得好左dd.開始覺得身體有d反應wo,之前個d睇足2個月都冇反應, 跟住keep住睇勒,不過係澳門架,我2個月左右過去一次,而家睇左3次,所以我次次好似走難咁一大袋
不過都辛苦架,要自己煲藥,又山長水遠走過去,又要有恆心.
既然你個中醫咁講,佢應該都唔係呃你既,如果呃你就會話你身體幾好,不過買d貴藥材補補先
所以你試下,連續飲2個星期你開始知架勒.又係個句,呢幾年我都努力備孕,我發覺好多人利用我地求子心切既心去搵水魚呀,你認為貴,能力負擔以外既,記得理性咁望清楚.有時唔一定貴先係好野,而且我覺得貴野同d有信譽既大公司買好d.
中醫真係要夾架,我個個未必啱你,你個個又未必啱我,試下丫,一齊努力
祝好孕


text:
專輯:未分類
主唱:張繼聰( Louis Cheung )
作曲:林健華
作詞:黃仲凱
編曲:林健華
監製:林健華
你對腳有四百吋咁滯都OK好睇但係(腳瓜啷)仲想細
你兩隻眼圓過搖控個掣都OK好睇但係(眼揖毛)仲想剃
係要靚餐死 (我問你夠未 我問你夠未)
係要靚死你 (你叫我咪理 叫我咪理)
仲要靚得嚟 (我問你夠未 我問你夠未) 人哋沒法比
你厭惡上帝原有設計執相先好睇日日(退黑斑)逐粒計
你信晒儀器同你成個切細身體先好睇日日(去脂肪)逐忽砌
係要靚甩脾 (我問你怕未 我問你怕未)
係要靚死你 (你叫我咪理 叫我咪理)
仲要靚得嚟 (我問你怕未 我問你怕未) 常人沒法比
我最愛嘅你幾時返嚟 Oh tell me baby
撞崩咗一忽先似返個你
條命係應該緊要過你條眉 Don't you know baby
完美咪理同條魚尾共渡鑽禧
越多好姊妹給你見地 令你越多好質地收晒雪柜入面雪起
未多一公分少一公分多一公斤少一公斤我照抱你抱到會飛
係要愛餐死 (我問你夠未 我問你夠未)
係要愛死你 (愛到我索氣 索到我死)
仲要愛得嚟 (我問你夠未 我問你夠未)
原味係最你 wooh wooh yeah~


text:
講呢個topic係因為早兩日見到有小師妹share左段港人講地既片,鬧爆片入面既何漢權.佢係我以前間學校既校長.無容置疑,他是一件教畜.
我讀書果陣已經對學校好多野不滿,我覺得形容呢間野做共校也不為過.由基本既捉頭髮,眼鏡,校裙,到禁止拍拖,同男仔放學一齊行都要打比我老母問,老師會監視學生Xanga,放學行街都要比老師記名,完全係強逼學生服從一套無法理解既規則,努力不懈地培育你的奴性.仲有大量我完全無法接受既瘋狂歌頌祖國既國情教育,每逢大時大節就升國旗.想當年我仲有去學校既紅色之旅,去革命根據地江西井崗山,參觀毛主席博物館,食紅軍餐,我完全覺得自己提早感受左赤化後既香港會係點.
輩份關係不應凌駕於是非黑白之上,前果排我都有講過呢樣野.有堆教育工作者好鍾意一有人質疑佢,就話人地唔尊重佢,以為自己有教育光環就大撚晒,結果就變成了教畜.好多中學生都未必有能力去判斷學校傳遞既價值觀有無問題,例如呢條撚樣就曾經於佔領期間大發膠論表示:「政治宣傳不應進入中小學」,自己反對人講政治,但係學校又如此重視愛國教育,呢種雙重標準真係司馬昭之心,路人皆知.對於旺角篤魚蛋事件,佢仲要話「總之你犯法就係你唔岩」,完全違反政治現實,但你估一個普通中學生係咪一定有能力去思考佢呢句野有無問題?所以話,呢種教畜真係害人不淺.
我知道好多大學生都有幫人補習,如果你個學生讀親建制學校,我覺得你地一定要搵時間關心下佢.曾幾何時我upload過一張相,係我學生做既閱讀理解練習,有條問題問,如果香港變到故事咁樣(無記錯好似講秦朝暴政),你會點做?當時佢答左句:「自殺或忍受.」根據以往我同佢吹水所聽到既野,呢種價值觀絕對係佢果件通識老師灌輸比佢.
香港要變天係長期戰,唔止要靠我地呢代,仲有下一代.政府要維穩,學校都可以做維穩工具,好多中學生都已經開始面對緊我細個果時既洗腦教育.以前未必咁多學校係咁,而家應該越黎越多.你地得閒真係要關心下細佬妹呀,補習學生呀,或者任何你識得好細個仲讀緊書既人,教下佢點樣去批判社會上發生既事,呢種先叫深耕細作呀.


text:
相信東京嘅交通應該係每個旅人嘅惡夢,每次單係研究票價,路線,行程就要花超多時間,但其實只要掌握呢六個東京交通嘅基本概念,東京交通其實都無想像中咁恐怖!而且搞明白呢六大點,能夠令你慳返事先做功課嘅時間,仲可以好好利用票券慳錢!
東京交通網絡雖然發達,但都造成路線多而雜,單係JR嘅路線就超過30條,為左方便大家了解,KKday會喺下面列出大家最常使用路線以及車站:
山手線係大家最常使用到嘅路線,以東京最精華嘅區域所構成嘅環狀線,分為逆時針同順時針方向,雖然係環狀線,但坐錯方向就會好哂時間,所以一定要注意列車前往邊個區域.
東京嘅地鐵主要分為兩種,「東京Metro」,「都營地下鐵」,要注意嘅係,「週邊地點多個站名」嘅情形,喺地圖上被圈埋一齊嘅車站並唔代表就喺附近,可以事先查詢站點間嘅距離.
以上為東京Metro+都營嘅13條路線,只係列出較常使用嘅路線站點,如果想要查詢詳細地鐵路線圖,可以上東京Metro官網,都營地鐵官網查詢.
除左地鐵,JR,東京仲有多條私鐵路線,下面KKday都整理出主要嘅私鐵,以及成日使用呢個私鐵前往邊個地區.
直通運轉係喺交通網絡發達嘅東京常見嘅一種交通模式,簡單泥講,係兩間唔同嘅公司,因為路線相連,彼此合作減少乘客轉乘時間.例如東武電鐵同東京地下鐵係唔同嘅公司,但兩間共同合作,形成東武伊勢崎線同東京地下鐵半藏門線間嘅直通運轉,雖然係唔同系統,但就唔駛落車再轉乘,而係可以直通抵達目的地.
而因直通運轉嘅關係,都有可能今天係由東京地下鐵嘅車站上車,但喺東武鐵道車站落車,因為咁造成買地鐵票券可以入閘,但唔可以出閘,千其唔好以為咁就唔可以使用票券喇!入閘時一樣可以使用地鐵票券,但出閘需要走人工閘門並且要出示票券畀站務員,站務員會提供你需要補嘅差價(只需補東武鐵道嘅價錢).
如果好好運用直通運轉嘅列車,可以慳返唔少時間同交通費,想查詢係咪有直通運轉同班次,可以事先利用Google map 或者Navitime兩種方式,兩種方式上面會標示「繼續搭乘」,就表示呢個班次係直通運轉,唔洗轉乘.
前往台場嘅時候,並唔係只有上述嘅幾種方式,喺東京仲有水上巴士呢個選項!如果當天你嘅行程係將台場同淺草寺排埋一齊,咁就可以考慮以水上巴士方式移動,淺草出發可分別到浜離宮,日の出桟橋,台場海浜公園或豊洲.
船身夠寬闊,仲可以邊欣賞東京嘅風景,船嘅種類分成HIMIKO同HOTALUNA兩種,可以事先上網訂票,詳細資訊可以去東京水上巴士的官網查詢.
日本計程車嘅車身會隨住唔同公司而有唔同顏色,而日本計程車大致上可以分為六種,小型/中型計程車(乘坐四人),小型貨車型計程車(可以運送行李),無線車,包租計程車,合租計程車,觀光計程車(能夠邊聽司機導覽邊玩東京),詳情可以上東京觀光網站查詢.
日本的公車都可以分為好多種,都營巴士,觀光專線巴士,SKY BUS TOKYO・SKY HOP BUS・SKY Duck,晴空塔穿梭巴士,免費巡迴巴士,循環巴士等,雖然自由行者大多會選擇JR,地鐵,私鐵做交通手段,但其實巴士都係唔錯嘅選擇!
如果係要遊覽東京主要嘅景點就可以考慮,觀光專線巴士,SKY BUS TOKYO・SKY HOP BUS・SKY Duck(水陸兩用巴士),晴空塔穿梭巴士,台場,晴空塔,淺草寺等熱門景點都喺路線選項裡面.免費循環巴士,就有臨海副都心,大手町/丸之內/ 有樂町地區,八重州/京橋/日本橋地區,三種選項可以揀.
▶ 東京觀光網站有提供更多相關資訊.
(出發東京,你可能會需要)
>> 晴空塔展望台預售票
>> 日本4G網路吃到飽WiFi
>> JR東京廣域券
KKday-世界旅遊體驗網站,在全球 54個國家,174 個城市, 有 6000多種不同的行程與體驗. KKday內有最特別,最意想不到的的世界行程體驗!不論你想當一日忍者,乘坐直升機享盡奢華旅程,還是你想要與猩猩共進午餐…KKday滿足旅人不同的喜好.KKday幫你省去在各論壇爬文找資料的麻煩,一站解決安排行程的困擾!現在,想來一場與眾不同的旅行就來KKday找行程,一起去冒險吧!
KKday 網頁: www.kkday.com/zh-hk
KKday Facebook: KKday


text:
肯同你食譚仔嘅人你應該好好珍而重之
-
alphaC
- 06-06
首先,一講起譚仔大部分人都會第一時間諗起「墨演支忍山小凍撚茶小田」,其次就係十次有九次去食都要搭檯逼住坐啲好唔舒服嘅綠色圓凳,如果你提議食譚仔對方都冇拒絕嘅話,恭喜你,你已經搵到個至少唔會一話去譚仔就黑曬面皺曬眉頭嗌cheap, 唔下下計較又有耐性嘅人
點解食譚仔都唔食M記?因為譚仔多好多選擇 你可以揀食譚仔或者三哥,望下餐牌,哇有成23樣餸你揀,可以要米線又或者薯粉, 之後再揀1 2 3 4 5 6 7 8 9 10小辣中辣大辣特辣酸辣,加多樣小食又得,最後再揀野飲計下條數當你叫兩個5蚊餸加一個小食再加野飲,23 C 2 x 2 C 1 x 14 C 1 x 9 C 1 x 10 C 1 = 637560 你都有成637560個唔同combination,假設你有100歲命而每年有365日 = 100 x 365 = 36500就算你日日食譚仔食足一世你都唔會食曬咁多個combination但係M記23蚊餐咪又係黎黎去去嗰幾樣,唔好同我講你會揀粟米汽水大多數人咪又有可樂, 食多幾次都厭啦
相反如果有個人肯同你每次試唔同餸試足一世,你就應該好好珍惜佢喇,因為即使有咁多個combination嘅野食,同佢食嘅人都係得你冇其他combination,證明你係佢嘅only choice,包容你咁耐
唔好同我講咩肯同你捱M記先係好男/女仔,因為真正錫你嘅人係唔會要你食M記呢啲致癌嘅垃圾,我唔擔保譚仔食得多會冇害,但到少唔係油炸唔會食到熱氣爆瘡更加唔好同我講譚仔貴,冇人叫你去譚仔嗌咁多個餸架喎一個餸加埋啲米線都夠你飽到上心口,俾多幾蚊三十有找好過食23蚊餐熱氣又唔飽啦係咪先?再講,肯同你食辣米線嘅人你一定要好好珍惜,試過隔離檯個巴渣mk妹叫清湯都可以嗌曬辣想成碗唔食,嗰下我真係有衝動想過去打鑊佢所以唔介意同你一齊一邊流眼水鼻水出曬汗咁食曬碗野,再撕開一張tempo紙巾,一人一半慳住用嘅人一定好捱得,願意同你分甘同味,艱苦與共,不離不棄嘅人千其唔好俾佢走呀男定女都好,肯同你食譚仔又冇半句怨言嘅先係真知音
利申: 冇收錢 非打手
相關文章
- 相關關鍵字:


text:
好耐冇寫過足球文了.
自從比阿仙奴大敗之後,曼聯嘅表現每況愈下,到近期八場不勝,要求炒LVG嘅聲音一直冇停過.半季以來,曼聯究竟發生過咩事呢?就等小弟分析一下.
新兵發揮不佳
正如小弟季初寫過一篇有關曼聯夏季轉會嘅分析,講到其實今季曼聯嘅轉會操作其實幾合理:針對性買人,價錢亦尚算合理,依架睇返,我仍然維持依個觀點.或者你又會問:咁點解曼聯依架踢到老鼠拉龜咁呢?所謂天時地利人和,你買左班球員返黎係一回事,佢同隊波夾唔夾係另一回事.迪比唔洗講啦,越踢越沉,原本寄望佢做第二個傑斯,點知風格始終格格不入;達米安嘅防守的確令人放心,但係佢嘅助攻能力一般,季初曼聯右路猶如自斷一臂就知咩事(右中場馬達其實係自由人).
梳爾斷腳係致命傷
季初梳爾表現神勇,進步神速,前途無可限量,但就係果次受傷(果幕我依家仲記得,好心痛),打亂曬曼聯嘅部署.至今,曼聯仲未搵到一個合適嘅球員去踢梳爾個左閘位:洛祖,比連特,楊格,麥拿亞,達米安,青年軍嘅積遜,仲試過擺三後衛陣式,效果始終冇梳爾係度果時咁穩陣.而梳爾受傷同時亦影響左路嘅進攻模式.依位季初神勇嘅後生仔,助攻嘅timing配合得非常好,要知道目前LVG嘅戰術非常依賴爆破點,佢傷左之後,各位替工後上嘅能力始終冇佢咁好,唔係速度慢,就係傳中質素欠佳.
梳爾啊梳爾,唔知你復出之後,仲可唔可以回復以前嘅表現呢?
輪換及板凳
我之所以話阿仙奴果場係曼聯表現嘅分水嶺,其實就係見到LVG唔輪換嘅惡果.係果場之前,主力馬達,小豬,馬素,達米安都已經打左好多場,雖然話果時歐戰岩岩開始,但球員始終唔係鐵人,打幾場中途俾人換走休息下係好合理嘅事.結果呢?果場攻不銳守不穩之餘,之前表現生猛嘅馬素之後越踢越迷失(不過依個同戰術安排都有關係),達米安同馬達D表現都冇咁好,再黎一個傷病潮,真係雪上加霜.
你或者會話,受傷?咪俾D後備球員機會囉!無錯,雖然曼聯今季板凳唔夠深,但勝在LVG的確好肯用後生仔,我尤其欣賞佢比機會小弟極爲欣賞嘅佩雷拉同連加特,不過年輕球員始終缺乏大賽經驗,正路黎講有D正選大佬榜住個情況會好D.你睇係歐聯對狼堡關鍵一戰要出咁多後生仔,就知道LVG嘅輪換有幾咁失敗.
攻擊力不足同戰術排陣有關
今季曼聯嘅攻擊力一直俾人詬病,睇左咁多場波同參考左咁多球評,小弟得出嘅結論係:球員狀態係次要,問題同戰術有關.
若你有睇曼聯今季嘅波,唔難發覺LVG一字既之曰:穩——強調控球,球員企位,突破缺口主要靠中路球員嘅球場視野.依種戰術其實係歐洲大陸幾受成功,不過黎到英超效果點解咁差,原因有二:一,英超球隊強調搶截,防守時中場同後衛之間嘅空間比較細,短傳能夠發揮嘅作用有限,好難打開缺口,導致曼聯好多時只能夠係中場前十幾碼不斷橫傳搵機會;二,企位太過死板,容易防守,英國波體能好,唔怕四圍走,如果你只係企死一個位,走位唔靈活,佢完全唔怕你.其實曼聯陣中前場有唔少活動範圍大嘅球員:朗尼,馬達,靴里拉,馬素,迪比,點解唔比佢地跑動多D,傳少幾腳波呢?
老實講,做咗咁多年獌,睇住冇血性,冇拼勁嘅曼聯,的確係有D失望.
總結
今年打左半季,曼聯嘅表現的確達唔到大家季初嘅期望.不過,我個人唔建議冬季嘅時候買人,畢竟如果只係以前四為目標嘅話,陣容尚算完整,只要下放多D自由比球員,釋放球員係球場上嘅創意,表現應該會有改善.
四大原因,其實LVG只佔其中之二,但佢嘅戰術的確難辭其咎.雖然我同唔少獌睇法一樣,LVG必須走,但係離開原因同佢嘅成績無關,而係佢改變左曼聯嘅風格,依點我完全接受唔到,亦係點解我想傑斯代替佢嘅原因,而唔係傳聞中嘅摩佬或者哥迪奧拿.
圖片來源:GOOGLE:shaw;Depay;memphis;Rooney;Wolfsburg lingard


text:
全為愛 發表於 17-5-4 18:48
worthy JM:
你相類似的提問,之前已問過我,我亦已三番四次解說過了,我就不再重複了.
我loop左兩年,卒之吾使再loop,因為100%肯定係佢大錯特錯,所以一腳踢走佢,成全佢同小三.
感情上依嫁一身輕,但就不停要為仔女同佢xxyz....有時真係好攰,但脫離感情後,會睇得開啲,當佢nobody,就算同佢鬧完,都好快會開心返,因為佢係我生命中已經一啲都吾重要,有時激氣就係激氣在點解佢可以甘賤格,佢不斷話我錯叫我反醒,但佢自己又一啲都吾反醒,有時覺得佢做人做到甘好可憐.佢衰都吾係淨係我講,係所有身邊人都清醒睇到,連佢啲朋友都係佢背後鬧佢唱佢講佢,都吾係講我地件事,係講佢人格,佢一啲insight都無,真係好可憐.希望小三真係改變到佢,等呢個社會少個人渣.
全為愛你都講得啱,有外遇真係未必一定要離婚,我都係經歷佢兩次外遇,再過兩年先清醒,佢第一次外遇後幾年,係我地最開心最甜蜜日子,可能就係甘,我係由天堂被打落地獄甘由小三男友喊住打比我話我知,再由個兩隻人渣做場戲 擺平件事,上返天堂.但一個星期後再被我 揭發真相,再可打落18層地獄般,所以兩年多嚟我係無法放低.把更多例如照顧仔女責負交比佢,希望佢知道當佢同隻雞搞埋一齊時候我係幾辛苦係屋企湊仔,返工放工賺錢養家.但原來佢覺得佢要照顧多啲就等於我不負責任,事實上我經歷差不多一整年depress, 佢亦沒有給予我希望的回應,當然後來我知佢同隻嘢一齊何來會回應我.我慢慢看清楚呢個自私自利概人,到佢再次承認仲同小三一齊,我仲吾走我真係覺得我對任何一個愛我概人吾住.我仲好記得佢講每一句絕情說話,包括話佢依嫁係老闆,我想滔佢光;話我好黑人憎,出手打我;屋企人揾吾到我 擔心我報警 消防員嚟 準備破門,但佢明知個大女指模就開到我新屋門,只係一兩分鐘車,佢 拒絕送個女去開門, 連消防警察都真係忍唔住爆粗口話佢唔係人想我死.我都未死心,到最後佢再垝我,話會努力再係暫時分開情況下,再努力同埋同隻雞分開,最終....分開住兩個星期,小三雞已經半夜送外賣上門.


text: 毛記Like后盤菜瑩子,之前做訪問點都唔肯講真名同芳齡.點知佢個真名都未起到,就有人大爆佢曾經割雙皮同隆鼻整容.日前《蘋果》讀者爆相爆片兩張盤菜兩年前嘅相,分別係餐廳同港鐵入面同朋友影嘅合照.相中笑容燦爛嘅盤菜,招牌酒凹冇走樣,不過雙眼屬單眼皮矇豬眼,比宜家明顯細一半.《蘋果》今日就問番盤菜本人,出乎意料佢竟然爽快直認雙眼曾經做過吊線手術:「我兩年前做嘅,整得靚唔靚呀?以前靚啲定依家靚啲?其實我覺得依家都仲係好細(眼).」盤菜話做手術時,雖然醫生有落麻醉藥,但做嗰陣都feel到痛:「做手術嗰陣醫生先喺你眼側面打麻醉藥,然後翻起眼皮,鏠幾針就搞掂,唔係嚇你,成個過程唔使5分鐘就做完,但就有啲痛.吊線只可以keep幾年,總之唔靚就再整.不過我絕對唔會整個鼻,因為以前睇電視,話整過鼻嘅人,大力扭個鼻會歪.」做完手術,盤菜話最方便係化妝嗰陣慳咗唔少時間:「以前化妝要化個幾鐘,依家15分鐘就可以出門口,講真,冇得驚人講乜,自己整得,預咗啦,不過我都係為咗靚之嘛,又冇打家劫舍!」其實盤菜亦被網民起底係樂隊Autumn Cicada嘅成員,唱動漫歌又有玩cosplay,有人搵到佢演唱嘅舊照,當年個look仲好薯嘜,不過肯大方承認自己整容嘅女仔真係冇乜幾個,盤菜其實除咗個樣,佢敢言夠真先係最大賣點!


text:
睇完港台個半個鐘嘅記者會,講真,消防同屋宇兩個署/ 處長嘅回應,我基本上係認同,都係由專業角度出發.
我哋唔識救火,而消防處幾乎個個都係紅褲仔,一定識救火,唔會搵個乜爛鬼 AO 去做處長,我相信黎處長係專業同埋真心有為手足考慮情況.
至於屋宇署,講真,除非你真係入到場,否則要佢專業地判斷層樓會唔會冧係好難.有專業朋友舉咗個例,三十隻支柱,冧十隻可能會冧,亦可能唔會,好視乎邊個位冧,其他地方點受力.當然,由政治角度出發,先講咗係有危險,係比較保險嘅做法.
講真,我覺得民政總署署長,同埋成班乜鬼局長,真係可恥級數嘅垃圾.唔好成日話我淨係批評成個廢憤青咁,咁大煙,燒咗咁耐,點解唔安排居民「可以自願撤離」?唔係話已經有巴士租用咗咩?安排巴士來回九龍灣同營地唔得咩?唔使去到沙士嘅強制級數,由居民自己決定唔得咩?而家係點?求其話開咗樂華同藍田西就算?叫居民自己搬幾日用品自己行去?咁叫負責任咩?點解咁簡單都唔做?完全係基本公共行政.
有人話咁樣到時又會畀人話你浪費公帑.喂而家唔係叫你送錢畀居民去住酒店喎,而且身為署長,就係要做下命令,負責任果個,呢啲就係所謂政務官嘅水平?
而家成個政府似乜?將成件事推晒去消防到,成個消防處就硬食,因為佢哋專業,因為佢哋無怨無悔.呢班決策人,搵消防嚟做擋箭牌,令消防員係百上加斤,呢班政務官真係好可恥,好可鄙.


text:
鬼的士故事~鬼的士故事~
呢個故事係我聽大伯講既,佢話真人真事..
話說有一晚有一個的士佬係晚上渣的士,一路都冇咩事發生,不過沿途正係得D街燈照住馬路,都幾暗直到佢渣渣下的士見到路邊有個著住紅衫紅裙紅鞋既既小妹妹企左系度喊,
於是佢就停左車,然後就落車行去小妹妹面前
的士佬:小妹妹,做咩喊呀,已經好夜啦喎,你屋企人呢?
小妹妹:我屋企人唔要我(喊住講)
的士佬:咁呀,你唔好喊下,你住系邊呀?等我載番你番屋企啦,好冇?
小妹妹:好呀,唔該你,我住系XXX(唔記得左)
之後個的士佬就送左小妹妹上的士,然後就載佢番屋企,沿途都冇咩事情發生
,到左目的地之後,個小妹妹就對個的士佬講
小妹妹:司機,我銀包冇錢,不過呢度有封利是,入邊有兩張20蚊,就當係呢次既車錢啦
的士佬:好喇,多謝你小妹妹,記住唔好再激你屋企人喇
小妹妹:嗯
跟住個小妹妹就落左部的士,然後就走左,而個的士佬就渣番部的士去的士站休息
,番到的士站之後,個的士佬就停左部的士,然後就諗住訓教之際,佢諗番起小妹妹比
佢封利是,於是就係個褲袋度攞封利是出黎拆開佢,一拆原來係兩張白色溪錢,個的
士佬見到之後即刻驚到跌埋封利是,之後急急腳將封利是掉去的士站個垃圾桶度,
最後系第二日仲辭埋職~ 嚇死:mad: 我有個姊妹個老公係的士佬,話半夜截左女仔去大口環,車到就到大口環就唔見左人,,,嚇到佢老公死死下
頁: [1]


text:
政壇:機管局慳錢被投訴?政壇:機管局慳錢被投訴?
機管局構思興建第三條跑道,行政總裁許漢忠都紆尊降貴做推銷員,四出推介呢條新跑道嘅重要性,可惜好多疑難都無法解決.麻煩未解下,許漢忠最近卻傳喜訊,事關CEO換新座駕,許漢忠揀咗部價值七十萬嘅奧迪A6房車,可以同佢架有八年車齡嘅凌志拜拜.不過,我哋日前就收到投訴,質疑佢先斬後奏買車,管治混亂且肥上瘦下等,機管局雖作出澄清,但跑道風波未解下,許漢忠又惹換車風波,內部怨氣似乎不容忽視!
自己友質疑肥上瘦下有關投訴話,許漢忠買車事件涉有人罔顧採購程序,擅自作主買咗新車後,貨到先搵手下去補飛,仲以「上下齊心,瞞天過海」來形容,投訴人仲斥責局內存在「許氏王朝」等.機管局公關話,局方一直以嚟都有為CEO及總監提供車輛使用,按照內部指引,公司車輛車齡超過六年或者行駛超過十八萬公里,應該考慮換新車.
許漢忠部舊車凌志LS430已經用咗八年,行駛路程超過二十六萬公里,中間又大修過好多次,繼續再整唔多划算,所以喺得到主席批准後決定換新車,成個採購程序完全符合規定.至於新車,許漢忠揀咗部奧迪(Audi)A6 3.0 TFSI quattro四門房車.佢哋強調,CEO買車金額並無上限,但為慳錢緣故,許漢忠揀咗部2010年款,車價只約七十萬,仲平過舊嗰部嘅七十三萬.
雖然機管局解畫令許漢忠換車嘅疑慮減低咗,但係投訴人提及嘅情況卻不容忽視,無論係所謂嘅「許氏王朝」,定係肥上瘦下指控,投訴都係局內人居多.家吓政府同機管局都為咗第三條跑道打緊仗,作為最大推銷員嘅許漢忠如果出現跛腳徵狀,肯定會影響大局,坐擁新車嘅許總裁真係要打醒十二分精神至得喇.
頁: [1]


text:
全知言
我最喜愛的性感女神
每個人心目中都有一個女神,老一輩嘅可能會揀 90年代嘅葉玉卿,或者邱淑貞,年輕一輩可能會揀韓國女神李成敏 Clara,國際化或者會揀莎賓娜,當然仲有好多好多選擇,梗有一款啱你口味.
今期全知言就搵嚟唔同界別嘅名人,同大家分享吓佢哋心目中嘅性感女神.唔知有冇同你撞啱口味呢?
梁齊昕揀 Charlize Theron
我最喜愛嘅性感女神會係 Charlize Theron,佢嘅所有都好吸引我.樣,身材,佢嘅出身,背景,佢嘅 life story,佢嘅演技.佢 03年嗰套《 Monster》攞咗奧斯卡,佢演技超好,同埋佢真係好靚好靚好靚!
JW揀 Beyonce
我心目中最性感嘅女神應該係 Beyonce.因為對我嚟講,我覺得一個性感女神唔一定係佢着衫有幾暴露,而係佢嘅 confidence(自信),佢嘅 talent(才藝),當全部擺埋一齊我覺得會係一件好性感嘅事,特別係佢跳舞,唱歌嘅時候,我覺得係更加性感.
周汶錡揀 Angelina Jolie
我心目中最性感嘅女神,我諗會係 Angelina Jolie.因為我覺得佢個唇好性感,而且佢有一種好自然,性感嘅感覺,我覺得係整體嘅,髮型,眼,整個五官出嚟嘅感覺,真係我嘅性感女神.
朱慧珊揀瑪麗蓮夢露
我最喜愛嘅性感女神會係瑪麗蓮夢露,佢已經係一個經典喇.因為佢嘅性感不在於佢嘅身材,而係喺各方面,例如笑嘅時候,或者佢有好多唔同嘅表情呀,眼神都係好性感嘅!所以我覺得佢絕對算係一個超級嘅代表人物!
街坊愛台星
黃小姐揀徐若瑄黎姿
台灣我會揀徐若瑄,如果香港,我鍾意黎姿!除咗身材,樣貌之外,佢哋嘅氣質俾人嘅感覺都好性感!徐若瑄係個樣得意得嚟,原來身材都好好!
程先生揀林志玲
佢幾得體,佢成個身形都好合比例,不過無乜特別留意佢其他演出,因為佢主要係做 model工作,無乜點睇佢嘅戲,因為影評一般!


text:
生物工程公司网
- 西安雨诺生物工程有限公司
- 天津卫凯生物工程有限公司
- 陕西绿清生物工程有限公司
- 江苏富盛德生物工程有限公司
- 山东微尔生物工程有限公司
- 江苏义天生物工程有限公司
- 西安金绿生物工程技术有限公司
- 吉安市大自然生物工程有限公司
- 西安惠邦生物工程有限公司
- 青岛蓓瑞德生物工程有限公司
- 山东德酿生物工程有限公司
- 杭州纳奥生物工程有限公司
- 漠河县雅克萨生物工程有限公司
- 富锦海资生物工程技术有限公司
- 徐州微科曼得生物工程有限公司
- 杭州辰昕生物工程有限公司
- 雷州市科芙乐生物工程有限公司
- 四川川化生物工程有限责任公司
- 福建辣猫生物工程有限公司
- 哈尔滨嘉朗奇鹿生物工程有限公司
- 武汉农梦达生物工程有限公司
- 山东贝隆杜仲生物工程有限公司临淄专卖店
- 常州臻扬生物工程有限公司
- 徐州正然堂生物工程有限公司
- 杨凌海的森生物工程有限公司
- 西安启元生物工程有限责任公司
- 恩施州振丰药业生物工程有限责任公司
- 陕西尚修生物工程有限公司
- 蚌埠市益宏生物工程有限公司阿城分公司
- 夏邑县耕冠生物工程有限公司
- 青岛中环生物工程有限公司
- 广州市佰健生物工程有限公司上海城中路分公司
- 上海明宏生物工程有限公司国定路店
- 北京稷德生物工程有限公司
- 梁山良河生物工程有限公司
- 上海侨特生物工程有限公司
- 山东遐尔生物工程有限公司
- 武汉境洁生物工程有限公司
- 北京为多生物工程研究中心那些时光服装店
- 海南鑫诺力生物工程开发有限公司
- 海南诺尼生物工程开发有限公司深圳分公司
- 海南利达尔生物工程开发有限公司
- 鄂州市王牌生物工程有限责任公司
- 烟台中航海润生物工程有限公司
- 青岛弘信高科技生物工程有限公司
- 济南汉定生物工程有限公司
- 山东新龙集团生物工程有限公司上口镇齐家下口村经营部
- 山东东阿澳润阿胶生物工程有限公司
- 哈尔滨三乐源生物工程集团股份有限公司北京销售分公司
- 安徽绿梦生物工程有限公司
- 湖北帝昊源生物工程有限公司
- 深圳市农宝生物工程有限公司
- 长沙雨花石生物工程有限公司丝茅冲分公司
- 四川宝马河生物工程有限公司
- 湖北黄石同欣生物工程有限责任公司
- 广州市佰健生物工程有限公司重庆民权路分公司
- 武汉绿之源生物工程有限责任公司
- 武汉绿之源生物工程有限责任公司
- 厦门百拓生物工程有限公司龙岩分公司
- 徐州市鹤力生物工程有限公司
- 南宁市世威生物工程有限责任公司
- 江西东乡吉星生物工程有限公司
- 广州市佰健生物工程有限公司天津滨海高新区梅苑路分公司
- 广州市佰健生物工程有限公司天津张贵庄店
- 天津市津地生物工程有限公司
- 淮北天之然生物工程有限公司
- 河南熹林瑞德生物工程有限公司
- 福建康益生物工程有限公司
- 西安海澳生物工程有限公司
- 武汉天润华农生物工程有限公司
- 江苏富莱德生物工程有限公司
- 荣德(四川)生物工程有限公司
- 威海华天生物工程有限公司
- 公主岭华天生物工程技术有限责任公司
- 山东东阿阿健阿胶生物工程有限公司
- 济宁市东方生物工程有限公司
- 河南金汇生物工程有限公司
- 成都市稷峰生物工程有限公司
- 武汉永宁生物工程有限公司
- 西安启源生物工程有限公司
- 四川赛威生物工程有限公司
- 昌吉市天绿源生态林业生物工程有限责任公司
- 深圳生旺生物工程有限责任公司
- 南通神兆生物工程有限公司
- 深圳正朔堂生物工程有限责任公司
- 广州市佰健生物工程有限公司重庆南坪分公司
- 浙江绿洲生物工程有限公司
- 靖江市恒通生物工程有限公司
- 黑龙江献福堂生物工程技术开发有限公司
- 乐亭中科国发生物工程技术有限公司
- 西安绿威生物工程有限公司
- 潍坊恒源生物工程有限公司
- 深圳市山水美生物工程股份公司
- 济南久益生物工程有限公司
- 新沂市康顺生物工程有限公司
- 海南必诚生物工程有限公司
- 青岛富科宝生物工程有限公司
- 海南培珍生物工程有限公司
- 南京海格利生物工程有限公司
- 新泰市红利来生物工程有限公司


text:
1 JULY 2015(WED)
趁今日放假天氣又咁好,當然要去沙灘玩一轉,同陽光玩下遊戲,咁先叫做迎接夏天嘛~
我地近近地去左清水灣沙灘玩一轉,不過亦都因為天氣太好,所以停車場爆晒,我地等左大半個鐘都係冇位.最後老公就提意我帶小小豬去玩住先,佢自己一個人等位,唔好悶親小小豬咁話(真係一名超級廿四孝爸爸).
就係咁我就左右手都一大袋咁,帶住小小豬落沙灘玩啦!
原來今日真係勁多人,我倆好唔容易先搵到個位置嚟做我地嘅基地呀~
原本都打算等埋老公嚟先落水玩,不過依隻心急豬等唔切啦,要去玩水啦,一落到水就已經開心到不得了~
玩左一輪之後,我地就返去休息下,食下一早準備嘅西瓜消消暑~
正當我地食完西瓜休息過後,老公終於泊好車嚟到(佢都等左大約一個半鐘先有位,真係驚人呀)!
一見到DADDY,依個小小豬又捉住要落水玩啦.今次有DADDY拖住,可以行出啲,應該係話...越行越出,真大膽呀~
依隻豬真係好ENJOY哦~
玩玩下見到有大哥哥玩緊小船,依兩個唔怕羞嘅父子問哥哥借嚟玩呀!見小小豬玩得咁開心,一個愛豬如命嘅DADDY話搵機會買隻俾小小豬,等佢下次有得玩呀(OH...NO....咁大隻屋企邊有位擺呀....講下好啦)~
玩完船仔繼續玩,仲要用水泡又扮小船~
最後仲大膽到唔要水泡自己行出去,真係睇到我都驚驚地,不停叫返佢番嚟呀~
唔覺唔覺我地都係沙灘玩左三個幾鐘,如果唔係啲水開始凍,我想依隻豬仔仲有排玩呀.唔緊要,暑假仲有大把機會,只要小小豬鐘意,我地可以再嚟沙灘玩過啦!
可能大家會問.....點解小小豬咁大個仔仲係用緊水泡?其實依隻豬仔仲未學識游水,原本都有打算買個水袖加浮水衣俾佢用,不過小小豬又話好驚,仲有啲抗拒添.
為左唔好等佢驚左怕水,所以我地都係打算等佢享受玩水嗰個過程,唔想太過迫佢反而令佢嘅自信心冇左,加上學游水始終都係泳池會比較方便,就等佢係沙灘ENJOY一下玩水算了吧!


text:
文:蔣薇
話說最近公司請咗個醒目仔,點醒法?佢嘅能力係佢嘅年資Double以上,請佢嘅HR以資歷問題Out咗佢份Resume,但佢竟然搵到個Post嘅Manager Email,然後同佢講,早排佢Send咗Resume過嚟,但唔符合某D條件,想呢位Manager俾次機會Interview佢,等佢證明自己勝任.
一) 你點解會有我Email?
二) 憑乜野你兩年經驗,最多都係Senior,覺得自己可以做到Management Grade嘅位?
三) 你個Expected Salary係幾多?
佢答:一開始我打上你公司搵Marketing Department想要個contact,當然拎唔到啦,但我拎到你對落嘅一位同事嘅email,再係呢位同事身上八,都係八唔到,只係知你叫咩名,我留意到你公司嘅Email,都係名加姓,前後我發咗好多個email去唔同address,其中一個撞中咗.
我覺得資歷代表唔到乜野,好多人做好多年都做唔到乜成績,日日都返工放工,又或者做Admin野,我Study過你哋最近公司嘅資料,近排推緊乜,做緊乜,之後方向係點,會有乜做,相信同你哋現任同事知嘅唔會差太遠,而就住你哋策略,我都準備咗兩個方案,或者你聽吓我點睇呢間公司同埋點幫呢間公司繼續行落去,走得更遠……
不如今次你出個價俾我,說服我肯用呢個價錢同你做野,我滿意嘅,我就做,即使你用一蚊請我,你講得通,我就收你一蚊.Manager笑咗笑,最後醒目仔請咗,無人知佢人工係幾多.我哋問佢,佢答:「比我Expected多,證明我係呢間公司心目中係有價值,而呢個原因,令我決定係呢度做.」我哋再問,呢個方法你用過幾多次?
佢話:「比你哋Expect嘅多好多.」


text:
2017年5月12日 星期五
育兒血淚史の如何處理壞情緒?!
臭脾氣...硬頸...野蠻...不講理...基本上港女有嘅特質妹妹都有.
所以要同妹妹好好相處絕非係一件易事啊!!
之前覺得妹妹年紀尚少, 所以大部份時間我哋都會盡量遷就, 盡量忍讓, 但隨住妹妹開始長大, 我覺得有需要開始調較而並非事事遷就, 因此對住家中這位小惡霸, 我開始採用了強硬嘅態度, 不過原來硬碰硬只會令事情變得更糟糕, 更可怕, 大家嘅壞情緒只會一發不可收拾, 直至大家不歡而散.
經過幾天火星撞地球式嘅生活, 我知道我用強硬嘅態度去處理有情緒嘅妹妹, 大家只會變得唔開心, 傷感情. 但當我想以柔制剛咩, 妹妹就只會變本加厲, 所以面對住妹妹, 我不得不扯白旗投降.
當然口講投降, 實際係要好好反思點去處理啦. 有時我會諗, 點解一張從白紙開始嘅小朋友, 喺管教上可以令人感到咁沮喪?! 究竟佢嘅態度, 佢嘅脾氣係點樣形成嘅呢?! 莫非係喺不知不覺間學咗我哋?! 但發脾氣時走入房呯門又係乜野玩法呢?! 我可以好肯定我哋無人有咁樣做過. 其實呢件事可以反應出如果我唔去糾正, 唔去處理, 再過10年8年後當妹妹發脾氣時呯門可能已經唔再係房門而係呯大門, 所以呢個問題真係刻不容緩.
媽媽自知EQ低, 希望從今日開始, 我會做到學習忍耐, 學習接受, 唔再跟妹妹硬碰硬, 盡量多解釋, 多講道理, 令妹妹明白媽媽只係想佢好, 從而慢慢令妹妹學會抒發自己嘅情緒, 唔好一哭二鬧三上吊.
當然撇除以上種種, 其實妹妹都係一個好SWEET好識氹人好可愛嘅小女孩黎, 所以對住佢我真係有愛有恨架.
P.S: 話說尋日佢激到我好嬲, 然後我使計激番佢, 最後我見到妹妹激到扎扎跳嘅樣真係覺得好好笑, 不過我唔希望我哋之間成日咁樣激黎激去, 所以媽媽會努力, 希望妹妹都要加油呢.
我們的Facebook專頁 - 小b與妹妹b之成長日誌
8 則留言:
成日睇到啲相見到妹妹成日都笑笑口,估唔到原來係隻小辣椒:))回覆刪除回覆
你俾佢呃左啦...佢喺屋企係另一個樣架刪除
大家個妹妹都不相伯仲呀,我個個又係,一有咩吾中意,喊,打人,掉野,樣樣做齊,雖然係最細個位,但佢其實已經3歲半,我覺得有好多野佢已經明同應該明,我都有時比佢搞到我噴火,我都諗緊應該點樣處理,大家加油呀!回覆刪除回覆
唉...妹妹真係令我好頭痕刪除
其實4歲既Little K早排都令我好唔開心好洩氣, 我同你一樣諗係咪我自己做得唔好, 佢學左我??回覆刪除
有一次佢話:你都成日鬧我架啦..
果刻我好唔開心, 因為原來佢覺得我成日都鬧佢, 我係度諗...明明我咁鍚佢, 但得出黎係佢覺得我成日鬧佢, 於是我同我老公傾左好耐, 覺得都係要改變做法, 同埋係我自己情緒都唔好時, 我決定迴避下, 唔好硬碰硬, 最近好似好左D...
希望你都好快可以搵到最啱自己既育兒方法, 加油:D回覆
妹妹都曾經有講過...話我成日鬧佢,但其實我好錫佢架,唉~刪除
硬碰硬多數都無好結果,我嘅失敗經驗都有好多,真係捱到宜家個仔四歲半開始懂性啲先好啲,我EQ高咗佢又合作咗,個個小朋友都唔同,希望你都快啲摸到個啱妹妹嘅方法出來啦回覆刪除回覆
希望我可以快D搵到方法,唔洗成日同佢鬧交啦~刪除


text:
四年一度嘅歐洲國家盃上星期開鑼,首輪賽事已經完成,所有熱門球隊都已經先後出場,有好多野都值得一寫,包括普巴,鶴臣嘅戰術,西班牙嘅球隊結構等等,但筆者最想寫嘅,始終都係意大利.因為意大利場波,正好印證筆者一直以來嘅想法︰戰術,係令到庸才戰勝天才嘅方法.
講返場波,論人腳,呢隊意大利嘅人腳應該係近十年甚至廿年,最無星味,最資質平庸嘅一隊;而比利時就正正係黃金一代,即使甘賓尼缺陣,人腳都贏意大利一截,所以賽前無人估到意大利能夠贏波而回.意大利贏,係贏在戰術發揮,同埋比利時嘅各自為政.
好多人睇完場波,盛讚意大利防守出色.意大利今場防守嘅特點其實只是最簡單嘅密集防守,靠人多取勝.意大利嘅 352 陣式,除左祖雲達斯果 3 個中堅外,兩個翼衛有需要時墮後協防,陣式即刻變為 532,成場波經常見到意大利嚴謹嘅戰術,每當比利時控球進攻時,意大利防線就自然縮後,5 個後衛同時進入禁區附近協防,3 個中場縮後去禁區頂附近,2 個前鋒就走去三閘線附近壓迫.面對意大利緊密嘅防線,比利時無從入手,夏薩特缺態,無辦法以個人突破扭過防守球員創造機會;迪布尼側向右邊,而唔係慣常嘅攻中位置出現,缺少遠射機會;盧卡古踢法偏柔,空有身體質素優勢都無從發揮;多數只能夠靠尼恩高蘭,韋素遠射,加上各球員罕有即時配合,難以打入意大利嘅心臟地帶.
進攻方面,意大利都井井有條.牌面上唔夠比利時好,意大利成場都以守為先,每次進攻多數只靠 4 名球員完成,即係 2 名前鋒,進攻點附近嘅翼衛,加上中場,但已經能夠製造唔少威脅.因為人數唔多,所以配合好重要,柏利同艾達馬田斯成場波走位都好靠近,方便互相支援同打 one-two,加上中場同翼衛睇準時機疊瓦助攻(簡達華尤其出色),導致每次進攻 4 名意大利球員都能夠喺小範圍以多欺少,搞到比利時應接不暇.
後面守得穩,前面反擊能夠製造威脅,令到意大利贏得比賽.當然,意大利都唔係無懈可擊,好似有一兩次角球壓上同自己中前場交失,令到後防返唔切,被迫犯規食牌,阻止對手攻勢,就反映呢種戰術宜守不宜攻,大舉壓前易錯漏百出,對住同組比自己牌面弱嘅愛爾蘭隨時失分而回.
意大利呢一個 352 陣式,令人聯想起 2000 年歐洲國家盃嘅意大利,只係後防比簡拿華路,尼斯達,甚至祖利安奴爭半班,3 個中場缺少當屆發光發熱嘅費奧利咁嘅得分人物,前線更加無得比,托迪,恩沙基,迪比亞路,蒙迪拿都係一時之選,柏利,艾達馬田斯應該連後備都做唔到.即使面目全非,但係踼出隊型,2000 年果屆有份落場嘅干地,應該感到滿意.


text:
我咁睇,有讀者對於我上一篇文章《哪位女生不要安全感》嘅我仍然缺乏安全感,只係圍住另一半轉,又認為我以偏概全覺得同異性texting就十成十一定有路無走雞,咁樣諗其實真係好白痴,大佬,無異性朋友嘅咩,講兩句又話有路?個腦無嘢呀?當然我都知道啦,可能對上篇文個重點講得唔夠出,個重點係:一個駁一個,而內容又唔係啲咩重要事嘅訊息.
大家有大家嘅社交圈子,有啲好多朋友,得閒無事都喜歡搵佢地講幾句吹下水,又喜歡一齊出街打機乜乜乜,亦有啲係君子之交淡如水,朋友唔會成日搵,但心裡面一直都有lee班朋友.而筆者呢,就屬於後者,同性異性朋友都有,但絕對唔會日日搵,更唔會三五七日就搵,有心事想傾下嘅咪搵囉,好隨心但唔代表唔上心.就lee個標題,不如先由我lee派「好日都唔搵朋友」嘅講下先.
嗱,我地就唔好局限喺性別上,社會有同性戀有異性戀,我就一概講sd短訊俾非戀人(講緊係一個駁一個嘅短訊).耐唔耐約下食飯,傾下心事,八下邊個同邊個係咪有路/分左手,我搵朋友嘅原因都離唔開呢幾個原因,一句起兩句止,而行街睇戲食飯等,我都可以一個人做,其實朋友我真係好少搵.
當你知道你另一半係好似我呢派「好日都唔搵朋友」嘅人,但每日(定時定候)都同第二個人text,佢可以俾埋你睇佢地講乜,而你又真係睇到無啲咩特別,又無咩曖昧嘢,就係好奇怪另一半唔多搵朋友,但又會成日都會同果個朋友傾埋啲無謂,留意,啲訊息係一個駁一個(好重要,所以宜家我講第二次):「喂 食左飯未呀?」「食左喇 你呢?今日食乜呀?」「未食呀 老闆都唔係人黎 唔俾人放飯囉 話咩唔做晒唔食得喎 佢都忽忽地架.」「哈哈哈 係咪咁好笑呀 偷偷去食都唔會話你啦 唔通真係咁而炒左你咩 係嘅話記住即刻話我聽 我一定即刻cap圖up上fb」「你都傻嘅 咁我咪俾人起底」bla bla bla,筆者咁打左幾句都覺得好無聊,完完全全係一大段毫無養份嘅對話,而我唔知道會無限延伸到幾時,我都可以好肯定話你聽,如果我係同一個朋友講緊呢類無意思嘅對話,我一定係想FLIRT佢或有進一步嘅發展,咩都好,一定唔只係朋友咁簡單.
我係呢一派嘅人,兩度前度都係呢派嘅人,但我都發現佢地都有一個「經常」搵但又無曖昧字眼嘅訊息嘅對象,當然果陣時嘅我好天真好傻,佢地講咩我咪信咩囉,無嘢咪無嘢囉,但日子越耐,發覺越唔對路,我心諗:「係咪真係咁X多嘢講,同我都唔講嘅嘢竟然同第二個人密密講,仲要咁無營養」,留意,啲訊息係一個駁一個(好重要,所以宜家我講第三次),總之就唔係一句起兩句止果啲,你地明邊啲架啦?當你質問時,可以換黎N個回應:「無嘢架真係,你唔好諗太多啦」,「佢等緊人咁arm有時間想搵下人吹水啫,咪同佢講啲廢嘢囉」等,再唔係你咁不幸同佢一齊恥笑緊fb上有個朋友個頭幾咁柒時,機頂彈出一個whatsapp通知,見到果個「朋友」嘅名話:「哈哈,咁我都唔知點幫你喇」,極度敏感嘅女生如我就會諗究竟我「好日都唔搵朋友」嘅另一半同佢講左啲乜會換來呢句「哈哈,咁我都唔知點幫你喇」.我唔想諗,伙計唔該照舊,咕嚕一聲吞左去.問黎都多餘,總之隔一段時間都無覆我短訊,我就起疑,點呀?係咪又同「朋友」玩緊?
相信有同感嘅讀者都會明白果種等待嘅感覺絕對係一種煎熬,真係恨不得你直接殺左我,比重讀高考等派成績前果刻更忐忑不安(唔好意思,筆者考高考大,真係好L恐怖),情感敏感嘅女生完全可以因此患上抑鬱症,唔係講笑,我真係曾因此哭笑不得,自言自語,更有自毀嘅意念,果種不安嘅感覺令到自己好難受,到一日我醒覺唔想再俾lee種不安情緒凌駕住,係咁先.根本我自己都知道,當我會花時間一個駁一個訊息(收到未?)去同一個「朋友」溝通,我其實係想認識佢多啲,喺對方心目中留下一個印象,總之就係要佢對我上心.當我自己都好明白個遊戲規則時,無理由仲咁白痴覺得另一半口中嘅「無嘢架」係講真吧?我個人絕對大方,絕對容許另一半與異性或同性交流,甚至單獨出街食飯我都無問題,因為我好相信人識得自律,底線喺邊,咁大個人,唔好同我講唔知,所以我相信如果另一半真係只愛我嘅話,唔會做任何令我會生疑嘅事,我亦都唔會限制對方做任何事.
然後可以講下另一派「見朋友多過食飯」,首先我唔係lee派人,唔好怪我講得唔夠深入,我地黎個淺入淺出.筆者有位朋友係lee派人,有時聽佢講以前同男朋友嘅事,都會覺得好神奇.我位女性朋友好喜歡social,得閒就同朋友周圍玩(唔似筆者一係一個人,一係同另一半),即使同異性朋友都可以攬頭攬頸傾密計,同班異性朋友食飯打邊爐到凌晨,佢會覺得只係好純粹係一個好好朋友嘅表現,好到根本唔會發生啲咩事嘅朋友,更唔關同性異性事,係,佢係咁樣同佢前男朋友咁解釋過,但前男朋友唔接受亦都唔明白,先莫論佢前男友係咪小器無量度,我作為一個朋友,咁樣聽到,我都覺得過唔去,確實好似過份左,唔好怪前男友唔明白,但同一時間我又明白我朋友真係當果班人係好好朋友而無任何其他嘢,問題係一個係愛social嘅人,另一個唔係呢.又講下我呢位朋友近來同一個有女友嘅男同事密密text兼晚晚傾電話,嗱,我朋友就覺得自己無講到啲咩嘢,但我地班friend一睇內容(先唔研究emoji嘅詮釋)都嘩一聲,「咁都唔叫有嘢?」而我朋友仍然唔覺得自己有咩問題,我唔怪佢,因為佢長期活喺中學異性好朋友嘅圈子中,佢習慣咁樣相處,佢唔明白有啲咩問題(又先唔講佢其實係有嘢但唔認/唔自知),而我地好簡單問佢一個問題:「如果你見到你男友咁樣同個女仔傾計又傾電話又晚晚good night咁,你點諗?」丫,佢又好神奇覺得:「好似有啲唔對路…」
無論多搵朋友少搵朋友又好,texting嘅頻密程度確實好容易睇得出你對果個人係咪有嘢,點都好,實有嘢,除非無嘢.而筆者自己係咪只圍住另一半轉又缺乏安全感?其實生活中唔係只係得愛情,我lee派唔多搵朋友嘅好多時候都係自己同自己相處,可以睇書,睇戲,思考,而我另一半都係同類嘅人,我宜家唔再去亂諗佢唔應我係咪同緊第二個text定點樣,唔煎熬唔繃緊,好心安理得覺得佢只係可能睇緊書或睇緊電影或訓緊,而唔係背住我搞三搞四.愛情需要私人空間,如何喺大家都有私人空間,而唔係秒秒講電話或texting去「監視」對方,但又好安心唔覺佢係勾三搭四,對我黎講(其實我唔明點解要指明對我黎講,明明篇嘢係我打,喺我自身出發,我梗係講自己所覺得嘅嘢啦,但你唔講明,人地會覺得你唔夠全面,而我唔明點解要全面,我都係純粹投稿講下自己所見所聞所想,唔係又要阿邊個邊個approve先成立呀?好好笑),係好有難度.經過兩段感情嘅精神虐待,我宜家好輕鬆好安穩,我無因過去而對現任不存任何信心,而係覺得敏感嘅我依然敏感,對事情依然一視同仁,重點在於我另一半點樣去處理任何有機會令我存疑嘅嘢.我唔喜歡事事講出口,再講一次我覺得人係自律嘅,要到我講出口時就已經我唔再能夠容忍嘅程度,亦慶幸另一半有住類同嘅價值觀,所以好多時都明白對方點諗,然後唔會去做啲「唔應該」做嘅事.
最後想講,好多時候我都覺得女性嘅直覺幾準,你係覺得唔妥唔對路就要問到底,當然又要睇你同另一半嘅相處之道係點,唔係下下都磨合好,好多時都係你唔明我,我唔明你架啦,點都好,有嘢無嘢,都要攤開出黎講,以為唔提唔提就無事?你地合力整緊個計時炸彈不自知而已.


text:
2010年8月11日 星期三
栢檔去骨海南雞飯
近排又興另一熱潮,海南雞飯熱,近來間間都打正旗號係星加坡文華飯店出身,但係又有幾多間係做得係好食?
呢間就唔係啦,雖然無名牌係身,但係D海南雞飯都做得好好食.
2010年8月10日 星期二
三河屋
我好鍾意呢間係紅磡既小店,店舖雖少,食物種類就真係幾多.
比較少有既水雲酢,煎一夜干之類,不過講到最多人黎呢到食既野,一定係個三個飯,忌廉汁吉列豬扒飯,咖哩吉列豬扒飯,同我既至愛鰻魚飯.我次次黎到,每枱都實有以上既其中一個.
2010年8月6日 星期五
金田長壽司
金田長壽司係我最近成日都會食既一間日本舖,每日都好多人去食,而家尖沙咀都有舖頭啦,唔駛山長水遠入去食.
刺身價格便宜,但係質素高,新鮮肥美.每塊三文魚刺身都間隔均勻,可以紋理太密,如果d紋理疏d,會更加好,因為靚既三文魚刺身應該d紋理疏d.
清亭.燕萍
都有成個禮拜無寫過了,因為功課既問題,現在已經過去了,可以重新寫番.
咁多食物裡面,我細細個好鍾意食越南野,因為我唔鍾意食熱野,所以凍蒙係我其中一樣至愛既食物.
呢間食越南野既舖頭,係銅鑼灣黎講好出名,由最前身既越興園開始,到分開兩間舖頭,至現在合併一齊.真係由細食到大,以前會為左佢既牛油雞翼同鴨仔蛋,成日都要阿爸阿媽帶我去,不過真係好唔明白,點解細個夠膽食鴨仔蛋.
講番野食,越南小食都不外乎個幾樣野食,春卷,蝦餅同蒸粉卷,其實而家D水準真係無以前咁好食,只係普普通通.不過我就比較鍾意食牛油雞翼同炸田雞腿.
呢到既牛油雞翼同炸田雞腿就幾好食,牛油蒜蓉味香濃,炸得香口脆卜卜,除左呢兩樣,軟穀蟹都OK既.不過D粉漿好似厚左D,希望會改進下啦.
金邊粉都炒得唔錯既,不過味道又係普通過普通,豬頸肉乾巴巴既,好似一塊肉乾咁既,以前個D juicy感覺已經不再見了.
沙嗲算係燒得好架啦,成晚d野食,都係靠個醬汁吊味,再唔係就係太咸,唉,個飯就好似淡味左少少.連我至愛既撈蒙都無食到,因為已經無咩胃口,跟住既咖哩我都無食到,更加無理碟油淋淋既芥蘭啦.
呢間越南野都可以放棄了,咁多年感情,真係唔捨得.
地址:銅鑼灣謝斐道482號信諾環球保險中心2樓
2010年7月30日 星期五
北京樓
京菜係香港係不可或缺既,一味北京填鴨已經俘虜左好多人,北京樓既填鴨水準真係好好,但係其他菜式就,好普通,我每次都係為食填鴨而去.不過,佢既乞兒雞亦非常好食,乞兒雞又名富貴雞.
鴨舌味道麻麻,但夠爽口,素鵝同雞絲拉皮都係普普通通,基本上D冷盤都不太好食,而且都好細碟.
蔥爆牛肉,味道算淡,平時水準以下,碟糖醋魚更加賣相嚇人,好似受幅射影響咁.
但係碟賽螃蟹就整得十分之好,味道好,夠滑口,不過無左隻蛋黃好似爭少少咁.鮮茄蝦仁鍋巴比想像中平常,因為覺得個汁好假,睇落去都似色素居多.
主角出場了,填鴨鴨肉鮮嫩,鴨皮脆卜卜,味道好好,仲要即席係客人面前片皮,送到時仲熱辣辣.
最尾食埋呢個醬肉炒飯,炒得乾身,好快就俾人食哂.輪到甜品了,棗泥鍋餅煎得好好,皮夠薄,又夠香脆,甜度剛剛好.拔絲香蕉同蘋果,果然香蕉係好食過蘋果的,以前呢到整得好好,而家D水準都差左,唯一值得嘉許既係佢用忌廉黎整,比用冰水整多了一份香味.到最尾,叫了桂花酒釀小丸子,有香噴噴既桂花香,又有酒釀既濃味,食完個心都開心哂.
地址:尖沙咀梳士巴利道3號星光行3樓
2010年7月29日 星期四
和宴
香港真係一個美食天堂,隨時隨地都可以搵到一間食店,我諗香港最多既唔係中式就係日式架啦.
好多人都鍾意食日本野,但係一提到燒烤,佢地都有個錯覺就係,所有燒烤野都係韓國野,其實佢地既分別,係清淡同濃味之分,日式烤肉會比較清淡,韓式會比較濃味.
係尖沙咀廣東道一座食廈內就有一間很好既烤肉店 - 和宴.食和牛一流,雖然價錢一D都唔便宜,不過質素十分之高.
雖然我今次只係去影左午餐Set lunch既相,不過都已經非常之出色.d牛肉紋理均勻,肉味濃郁,輕輕烤一烤已經非常美味.
2010年7月28日 星期三
蓮香樓
蓮香樓係中式老牌飯店之一,係香港有幾成七十幾年歷史,佢既蓮蓉係香港第一家,所以呢到既蓮蓉產品係好出名既.
成圍菜都幾一千左右,真係十分之抵食,味道都係幾好架.
下圖係呢到既冬瓜盅,味道清幽,香氣撲鼻,真係消暑一大佳品.
呢碟係金錢雞,一睇就咩胃口都無哂,係全晚最無人食,同埋賣相最差既,佢做得太過肥膩啦,食落口成口油,差字都唔夠形容.
煎釀鯪魚就普普通通啦,不過覺得佢煎得好乾,如果濕少少,會好開心.
全晚只鍾意食既兩味菜,生炆班翅尾,整得真係好好味,D翅骨脆卜卜,可以食埋,D魚肉都好鮮嫩,成班好快就俾人清哂,呢碟菜式係要預訂架.另一味吸引我既就係八寶鴨啦,功夫繁複,將D八寶料釀入隻鴨內,佢既味道就好似隻粽咁,不過D鴨肉同皮既味融左入D八寶料到.
其實仲有好多菜架,不過搵唔番D相,呢到整既琵琶豆腐好好食,金銀蛋浸菠菜既顏色都好鮮綠,做得唔錯.
地址:中環蘭桂坊威靈頓街160-164號
2010年7月27日 星期二
甜蜜蜜甜品專門店
食甜品又係香港人既其中一部份,以前D人就話飯係食水果,而家就係一定要食甜品先安落,講起甜品舖,又係成行成列咁,梗有一間係附近,呢幾年有好多地區甜品舖衝出佢地原本既地區.呢一間都唔算衝出的,不過佢地本來就唔係坐落尖沙咀,佢前身係紅磡既.個時為左一碗酥皮豆腐花,成日去幫襯,呢間就係甜蜜蜜啦.
下圖個個就係必食既炸香芒春卷伴芒果沙巴翁
,熱辣辣,好好味,皮好脆,點埋個凍冰冰既芒果汁,再加埋個個甜甜既沙巴翁,真係正.
,熱辣辣,好好味,皮好脆,點埋個凍冰冰既芒果汁,再加埋個個甜甜既沙巴翁,真係正.
黑白朱古力梳乎里配上雪糕,我覺得普普通通啦,不過都好重朱古力味,可能我本人唔係太鍾意食梳乎里既關係,不過又係一冷一熱,真係好襯.
呢到仲有好多正既甜品,不過未能盡錄,大家記住要去試.個人建議唔好太多人去,唔係搵唔到位.而且間舖唔係太大,又太多人去食,好迫,同埋等位時間都唔短架.
地址:尖沙咀厚福街5-6號地下2號舖
訂閱: 文章 (Atom)


text:
nettecc 2017-3-29 10:28 AM
新手養波波松大家好, 我隻波波松鼠就黎4個月大, 而家食緊Royal Canin 既puppy 狗糧, 但係見佢成日好頸渴係咁不停飲水, 而且d 尿尿好黃, 所以想幫佢轉狗糧..我拎過以下幾隻狗糧俾佢試,但有以下唔同反應, 所以覺得麻麻, 想問大家有冇邊隻狗糧推薦,等我可以再俾我隻狗狗試下?
Vigor & Sxxx (枸杞果隻) - 其實隻糧唔油, 味道又唔重, 我隻狗狗都鐘意食, 但係佢食完都係好頸渴, 而且便便好臭, 加上上網見到有人話呢隻係荷蘭product (但狗鋪俾試食裝我時話係韓國貨), 我0係WDJ 度search 亦都見到佢個rate 係3.5分, 所以唔諗住轉呢隻
Organxx (羊肉同豆果隻全犬糧) - 呢隻都唔油但一聞落去陣味好salty, 我隻狗狗會食, 但咬2啖又吐返出黎先再食, 見佢又咬得好辛苦, 所以佢食得唔太多, 0係WDJ 度search 見到佢個rate 係4.5分, 但似乎狗狗麻麻地呢隻
我隻狗狗後腳天生有移位問題, 想搵隻對佢骨骼同關節好既糧, 想問如果想狗狗食d 冇咁勁味精, 同埋便便冇咁臭0既dry dog food, 邊隻brand 會好d 呢? 謝謝


text:
BFTPD 2.x匿名账号绕过ROOTDIR安全限制漏洞{6月7日}**** Hidden Message *****
好好好好好好好好好好好好好好好好好好好好好好好好好好好好好好好好好好好好好
好好好好好好好好好好好好好好好好好好好好好好好好讚讚讚讚讚讚讚讚讚好好好好
好好好好好好好好好好好好好好好好好好讚讚讚讚讚讚讚讚讚讚讚讚讚讚讚好好好好
好好好好好好好好好好好好好好好讚讚讚讚讚讚讚讚讚讚讚讚讚讚讚讚讚讚好好好好
好好好好好好好好好好好讚讚讚讚好讚讚讚讚讚讚讚讚讚讚讚好好好好好好好好好好
好好好好好好好好讚讚讚讚讚讚讚好讚讚讚好好讚讚讚讚讚好好好好好好好好好好好
好好好讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚好好好好好好好讚讚讚讚讚讚讚讚讚讚讚好好好好好好
好讚讚讚讚讚讚讚讚讚讚讚讚好好好好好好讚讚讚讚讚讚讚讚讚讚讚讚讚好好好好好
好好讚讚讚讚讚讚讚讚讚讚好好好好好讚讚讚讚讚好好好讚讚讚讚讚讚讚好好好好好
好好好好好好好好讚讚讚讚好好好好好讚讚讚讚好好好好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚好好讚讚讚讚好好讚讚讚讚讚好好好好好
好好讚讚好好好讚讚讚讚讚好好好好讚讚讚好好讚讚讚好好好讚讚讚讚讚好好好好好
好好讚讚讚讚讚讚讚讚讚讚好好好好好讚讚好好讚讚好好好好讚讚讚讚讚好好好好好
好好好讚讚讚讚讚讚讚讚讚好好好好好好好好讚讚讚好好好好讚讚讚讚好好好好好好
好好好好好讚讚讚讚讚讚讚好好好好好好好好讚讚讚好讚讚讚讚好好好好好好好好好
好好好好好好讚讚讚讚讚讚好好好好好好好讚讚讚讚好好讚讚讚讚讚好好好好好好好
好好好好好好好好好讚讚讚好好好好好好讚讚讚讚讚好好好讚讚讚讚讚讚讚好好好好
好好好好好好好好好好好好好好好好讚讚讚讚讚讚好好好好好讚讚讚讚讚讚好好好好
好好好好好好好好好好好好好好好讚讚讚讚讚讚好好好好好好讚讚讚讚讚讚讚好好好
好好好好好好好好好好好好好好讚讚讚讚讚好好好好好好好好好讚讚讚讚讚讚好好好
好好好好好好好好好好好好好讚讚讚讚讚好好好好好好好好好好好讚讚讚讚好好好好
好好好好好好好好好好好好讚讚讚好好好好好好好好好好好好好好好讚讚讚好好好好
好好好好好好好好好好好好好好好好好好好好好好好好好好好好好好好好好好好好好 如夫人夫人夫人夫人方法 全球亲亲亲亲亲亲亲亲 什么东西是?????// 顶你一下,好贴要顶! 这个贴不错!!!!! 厉害!强~~~~没的说了! 哈哈,顶你了哦. 回答了那么多,没有加分了,郁闷.. 先看看怎么样!


text:
Wednesday, June 7, 2017
返黎啦!
9 comments:
Welcome back!! 啲老公就係咁,得閒就鍾意取笑下自己個老婆為樂!ReplyDelete
我sister in law以前去cruise都係成日投訴食來食去嗰啲野架,不過去多幾次後,佢就“習慣”咗,哈哈!同埋我地都盡量安排去下唔同嘅specialty restaurants等佢試下嘅.咁Mrs. Wu一家去完今次,仲有冇興趣再去cruise呢?Replies
本來都想食下其他餐館,但又要比額外費我又唔想,哈哈,所以就stick 係buffet 算數.Delete
有呀,返到已經話plan 去第二度玩,不過唔知幾時 :P
除左食野悶之外,聽落都好正呀!ReplyDelete
我都想去體驗一下Cruise呢,但最好日數短D,悶極有譜嘛,hahaReplies
係呀,食野就真係悶左d, 不過都算好玩既.Delete
Hk 應該有落亞洲地方? 我記得我細個去過呀,你都可以試下呀!
坐郵輪真係幾relaxing呢~~返下工,跟住再去玩:)ReplyDeleteReplies
係呀,其實真係好放鬆,食完就走,碗又吾洗洗,房又有人執,好爽,哈哈!Delete
啲人話CRUISE悶喎, 不知幾好玩又方便!ReplyDelete
我要睇三點式相Replies
我開頭都怕會悶,但上左去就覺得好舒服,佢地又開心呢,陪足我地7日,真係好開心!Delete
你D相係我定佢地先?哈哈


text:
我地成日都話收入差距好嚴重,又堅尼系數又盛,但其實都係講唔出個圖像究竟有幾真實.個差距大到一個咩所以然.係香港,唔好話全港九咁數,單係中西區呢個豆膶咁細既地方,個收入差距都已可以闊個維多利亞港,尤其是做金融呢行,只要你識既人夠多,就咁係某一個SPECTRUM到睇,你已經會睇到好多野.
金融呢樣野就係可以係虛無飄渺既野上面生金蛋,突然產生好多好多錢出黎,但其實大部份既錢都係落左最上面果幾個袋,其他下面最辛苦去揼石仔既,反而係得個零頭.舉例,就譬如最新岩岩推出既BIG4SECRET,披露番入面依家一入去捱騾仔既後生仔女,頂佢個肺咁多年黎都係加得果一二千蚊,得果皮幾野,心諗有無拎搞錯?唔係講CAREER PROSPECT(又係講X年升M,Y年升SM果D相信依家仲講緊,你俾人SM就有份)真係仲衰過去自己搵份私人補習.加上咁變態既工作環境,入面真係有幾絕望得幾絕望.
我曾經有個係D字頭做既師妹,真係有一個夜晚係海富既麥記對住我喊晒(終於到最後係QUIT左),話真係好難頂,牌又未有,書又無時間讀,完全睇唔到將來,但自己既黑眼圈已經開始用咩護膚品都遮唔到,更加唔好話可以儲到D咩錢去下旅行甚至首期?「幫自己訂副紙皮盒就得.」果陣真係見佢咁既樣真係驚佢會自殺.但另一邊廂呢?另一邊廂又點,又有另一個FRD子,係對面PP租左個甲級寫字樓辦公室自己出黎幫大陸公司專搞法律事務,全海景,勁多生意,發到豬頭丙,一單刁已經係岩岩講師妹仔既N個月人工,日日都香格理拉食TEA,自由返放工,仲有時間去美銀果邊做個GYM先,問你點頂?
所以,你唔好以為香港D豪宅,真係全部靠晒大陸人去托住.真相並唔係咁.一樣有香港人靠北水致富.例如點解有咁多人仆出黎做地產仲要打晒交??一間獨立屋隨時一兩億,只要抽5%佣一單TRANSACTION已經係五百萬.香港有一堆人努力想驅蝗,之但係其實有另一班人不知幾鍾意佢地,你估只係得零售業係咁?你睇下如果無左上面落黎水(你話污糟又好乾淨又好),會有幾多基金公司證券公司各種各樣融資其他公司全部執笠?
貧富差距,有時唔駛話同深水步比所以.好多人都好仰慕去中環一帶返工.但置地廣場行黎行去,咁多人,亦一早有晒階級地位身份俾人自動標籤晒,呃唔到人的.有人早放去陸羽食到三點先施施然,有人就仆到去大快活排隊.世道如此.問點解個制度去到依家都仲會SUSTAIN到?都係果句,答你唔到.香港同強國,早成共業,亦非一朝一夕.


text:
野佬成員Ming將會喺最後一個接受挑戰,今次繼續响上環嘅 Oldish 玩遊戲,究竟Ming會唔會成為輸家,睇 […]Read more
野佬結他手 Wilson 俾隊友爆佢「對住陌生女性講唔到嘢」,今次繼續响上環嘅 Oldish 玩遊戲,睇睇 Wilson 對住陌生人 A2A 嘅 Annelle 攞到幾多分啦!Read more
野佬隊員繼續响上環嘅 Oldish玩遊戲, 今次睇睇手騰腳震又冇記性兼跌電話落地嘅小胡,點樣諗辦法引導詞彙豐富嘅才子陳詠謙講出指定句子啦!Read more
野佬隊員今集又請嚟四位嘉賓去位於上環嘅 Oldish,進行秘密遊戲, 第一個嘉賓係連詩雅,睇吓野佬何兆基點樣絞盡腦汁引導女神講出指定句子啦!Read more
Yellow! 野佬帶你去食「麵麵店」兼搞搞新意思 Part 2,有商台 DJ 梁文禮同西瓜做嘉賓,繼續上一集嘅遊戲,輸左嘅人最後仲要接受大懲罰!Read more
Yellow! 野佬帶你去食「麵麵店」兼搞搞新意思,請來商台 DJ 小儀同傑傑做嘉賓,喺佢地唔知情嘅情況下,野佬隊員要喺 10 分鐘內引導佢地講出指定嘅詞句,得分最多嘅隊員就會勝出!Read more


text:
我們都曾是梁齊昕
特首千金梁齊昕一直都係1位好具爭議性嘅公眾人物,除咗因為佢嘅特殊家庭背景之外,仲可能因為大家喺佢身上見到某部分嘅自己.你見萬聖節當晚發生嘅事到而家都仲有人講緊就明,有人話齊昕嗰晚對媽媽郁手郁腳非常不孝,亦有人話個女對住媽咪發咁大脾氣事出必有因.公說公有道,婆說婆有理,人哋啲家事,外人點會明?就好似當年你駁阿爸阿媽嘴,喺佢哋面前砰門一樣,外人實覺得你有問題,但你會覺得你咁做係因為父母有錯在先.以下10件外人眼中嘅「反叛」同「不孝」,你做過幾多?
1. 黑面
最簡單直接地表達不滿,算係眾多「反叛行為」中,程度最低嘅1種.
2. 怒視
即係兇神惡煞咁望住父母.好多時係因為你覺得好委屈,但又講唔到出口,所以就會含住泡眼淚啤住爸爸媽媽,希望用眼神話佢哋知你有幾唔開心.
3. 十問九唔應
直情當自己係聾啞人士,父母講嘅每1句,你都左耳入右耳出.
4. 「你好煩啊!」
終於忍唔住要出聲,哩句通常係第1句會出現嘅句子,用意係想爸爸媽媽即係收聲.但講真,聽嗰個應該幾傷.
5. 駁嘴
佢哋講1句,你可以駁到10句.你哋永遠唔明白對方嘅觀點與角度,與其話駁,更多係你有你講,佢有佢講.
6. 大叫
歇斯底里咁叫,其實已經係情緒失控咁滯,你已經唔在乎對方係邊個.
7. 砰門
你唔可以出手,唯有將所有怒氣發泄喺死物上,但你又想佢哋知喎,砰門咁大聲,全屋都知啦.
8. 扮見唔到
嗌交之後,喺屋企當然會面阻阻,所以你通常都會落街避吓風頭.但你嗰區有幾大?總係好容易就會撞到,明明已經四目交投,你都會選擇扮見唔到.
9. 離家出走
行到哩1步,其實已經好大件事.但你冇人冇物去得邊?咪都係嗰幾個朋友屋企,住咗幾日覺得唔好意思,你最後都會返屋企同父母繼續冷戰.
10. 郁手郁腳
應該係「不孝行為」排行榜嘅第1位,細個發脾氣「打」父母已經會畀好多人鬧,更何況你已經生到同父母一樣高?
小編覺得「天下無不是之父母」哩句說話值得商榷,唔係話你係長輩就一定啱晒,所以仔女會唔認同父母係正常嘅事.不過有1點想提嘅係,父母都係第1次做人父母,如果佢哋有嘢做得唔夠好,第1次做人仔女嘅你咪同佢哋一齊學吓點做得好啲囉.學齊昕話齋:Family is always family 嘛:)


text:
28 JULY 2010 (WED)
越接近預產期,就要一個星期去母嬰健康院做檢查啦!
今次就約左十點半先去做檢查,一上到去都見到唔係太好人,就連檢查度血壓,磅重,驗小便都唔洗排隊,心諗一定唔洗等太耐,好快可以走得啦.
不過....原來唔係好似我所諗,等吓等吓都等左成個幾鐘先見助產姑娘,可能上星期先見過姑娘,所以都冇乜特別嘢同我講,只係問我有冇啲乜異樣,成個過程都唔洗三分鐘.
之後又等左差唔多成個鐘就去可以見醫生,今次見番上次嗰位溫柔醫生幫我按肚,所以都安心啲.醫生幫我按肚同聽心跳,都話小小豬好正常,頭仔已經落左盤骨位,不過就未去到最低位置,咁我都放心啲,即應該未生得住啦!
下星期三又去再政府做檢查,不過應該都係最後一次啦!
26 JULY 2010 (MON)
擔驚受怕嘅兩星期又過左,又係時候去私家做產檢,可以見吓小小豬啦!(不過唔知點解依兩個星期過的好似好慢咁)
入醫務所第一時間當然又係要磅重,依兩個星期我總共重左三磅,俾預算中重多左一磅,但姑娘話都唔算誇張可以接受.
等左一陣就見醫生,醫生先關心吓我依兩個星期嘅情況,再睇埋我對腫豬腳,之後就同我量血壓.今次上壓係120,不過醫生話我依個周數都算正常唔太高,叫我唔洗擔心.
同醫生傾完之後,就去照超聲波睇吓小小豬個生長情況.醫生話由於子宮開始迫住小小豬,所以大得唔會好似之前咁利害,但係超聲波睇整體上生長情況都係好好,各樣情況都好滿意.頭仔就繼續向下移,不過照情況係未生得,應該係可以依照原定日子出世啦.
聽到醫生咁講,真係成個人都輕鬆咁,唔洗再驚會突然間作動啦!(不過我都會好小心咁照顧住個肚仔,等小小豬可以繼續安安全全咁吸收多啲營養,做個大隻B嘛.)
下星期就係最後一次產檢,希望一切順順利利啦!
26 JULY 2010 (MON)
今日係七月二十六日,距離我生日仲有一個月,不過今日就已經收到本年度第一,二份生日禮物,兩份禮物都好鐘意,仲既驚喜又開心,因為冇諗過咁早就有禮物收嘛~
因為我返埋依個星期就開始放我大假連產假嘅假期,咁係我生日月就見唔到送禮物俾我同事,所以佢地就好有心咁提早送份禮物俾我,預早同我慶祝生日啦!
本年度第一份就係一支得意MARIE筆筆~
第二份就係一個好可愛嘅MARIE暖水袋,送禮者話好啱我生完小小豬之後用,又或者可以留俾小小豬當咕臣用呀~
哈哈...咁早就可以收到生日禮物,真係超級開心,仲感受到佢地對我嘅心意,因為真係冇諗過佢地會記得我生日,仲俾個驚喜我添!
24 JULY 2010 (SAT)
我一直都希望以母乳喂哺,不過唔知到時自己個身體狀況可唔可以做到,當然我係會迫自己盡量去做,始終母乳有益啲又對我同小小豬都有幫助啲嘛.
不過我都要為小小豬諗定一種奶粉做後備,就算我真係唔可以喂母乳,都可以即刻有奶粉俾佢唔會餓親.加上我放完產假之後都應該唔可以喂母乳,所以都要為之後日子諗定邊種奶粉.
雖然我都收到幾間奶粉公司送嚟嘅奶粉試飲,不過我一直都想小小豬係飲日本奶粉,感覺上安全啲又健康啲,起碼唔洗敢會有問題出現.
不過日本奶粉實在太多選擇,朋友推介都有好多隻,所以都幾傷腦筋,好驚會揀錯會影響小小豬生長,所以近排我好乖乖咁不停上網搵資料,又去睇吓BK媽媽嘅介紹,終於都係決定左買和光堂,今日放工仲同大肥豬去買左一罐做後備添~
比起其他牌子,和光堂算係平嗰種,我依罐都只係$135,所以買嘅時候都怕會揀錯.不過依個牌子都係日本奶粉入面最歷史悠久,又未出過事,所以我先揀佢,希望我真係冇選擇錯啦!
24 JULY 2010 (SAT)
早前係地鐵廣告見到馬仔今年書展會出新書『我的低能湊B之道』,馬仔嘅書我都有買開,加上佢今次個題目又勁啱我,所以好想入書展買呀!
當然我都只係得個想,咁多人地方大肥豬又點會俾我去呀,所以就不停咁問身邊有冇人會入去幫我買.
終於係尋晚收到糖糖電話,原來糖糖媽咪尋日入左書展,仲幫我買到本『我的低能湊B之道』,嘩...真係勁開心,終於有得睇,不過就麻煩左AUNITE添,買書仲加送左個紙盒仔呀~
本書真係好攪笑,我一邊睇一邊笑出黎,都有幻想第日我湊小小豬時會唔會有依啲經歷.
唔只我,就連大肥豬都睇到哈哈大笑呀!
22 JULY 2010 (THU)
打唔成風都知道一定會落雨,不過真係冇諗過會落得咁利害,今日由下午開始都真係冇停過,仲要係落得好大嗰種,攪到都有少少擔心唔知放工點走好.
終於等到放工,我地見個雨勢好似細左啲啲,咁當然就即刻走人.
點知同糖糖行到一半,雨勢又開始大起上嚟,我地係半路等左一陣,諗住等細雨啲先再繼續行,但見個雨勢好似唔會細咁,所以最後我都係決定為安全起見,搭的士返屋企.
糖糖幫我截左部的士之後,我先車佢落地鐵站,之後我再返藍田.
嘩....成程車都唔洗二十分鐘,就要成百二蚊,好貴呀~
我返工咁耐都係第一次直接搭的士返屋企,不過落雨濕濕為安全起見,加上依家係非常時期,所以貴少少都要啦!
21 JULY 2010 (WED)
兩個星期又過,又係時候去母嬰健康院做檢查啦!
今次都係約左九點鐘之做檢查,不過同上次唔同係,我一上到去就見到勁多人,就連檢查度血壓,磅重,驗小便都要等左十五分鐘先到我.
等左差唔多一個鐘左右,終於都聽到叫我個名,就入姑娘房去俾姑娘按肚.點知當我慢慢咁爬到上張床仔時,姑娘竟然同我講今次應該係由醫生按肚,叫我落番張床出去再等叫名.
依個時候都真係有啲嬲,幫我排錯隊等我白等成個鐘我都算啦,不過個姑娘真係好唔得,成個過程都係坐係佢個姑娘位,張檢查床咁高都唔扶吓我上落.唉...可能依啲就係政府特色啦!
又繼續等左差唔多半個鐘,就去見助產姑娘,姑娘話第一件事就話我已經算叫做足月,可以隨時生得,叫我有乜事就即刻去醫院,仲教我穿羊水時嘅徵狀,叫我小心啲,聽完佢講真係有啲驚驚地呀.
之後又等左差唔多半個鐘就去見醫生,依位醫生真係好好人,我上落檢查床都扶實我,仲不停叫我小心啲,又係按肚時叫我唔好介意佢對手凍,同之前個姑娘真係差好遠呀!醫生幫我按肚同聽心跳,都話小小豬好正常,頭仔向下發展緊,不過又未去到最低位置.咁我都放心啲,即應該未生得住啦!
嚟緊去就要一個星期去一次政府做檢查啦!
19 JULY 2010 (MON)
繼上次糖糖成功利用集運淘寶之後,我地又點會咁快收手,所以就又開始左我地嘅淘寶第二擊啦!
原本我都好想繼續淘吓嘢俾小小豬,但大家都叫我等小小豬出世先再繼續買,所以我就改變策略,今次淘左啲用品俾自己,不過我所買嘅嘢都係為小小豬已設呀.
首先就係買左兩套哺乳型睡衣,留返入院同係屋企坐月時著,依兩套嘅質地都唔差,仲幾抵添.
紅色短袖依套只係人仔$48~
黑色長袖依套就人仔$58~
另外我仲買左兩個袋仔, 一個係紅色嘅背包,諗住遲啲同小小豬出街時用背包好似方便啲.依個係我買咁多樣嘢最抵,因為只係人仔$39,個款好就唔在講,個質地仲唔係差,仿皮質地嚟呀~
依個袋都只係人仔$52,都係仿皮質地,係打算用嚟第日做媽媽袋呀~
哈哈...經過今次淘寶之後,應該就會停一停先,因為暫時都仲未諗到有啲乜想買.或者等小小豬出世後就再淘啲衫仔俾佢,到時又要麻煩糖糖啦!哈哈~
18 JULY 2010 (SUN)
因為要好好休息同埋整理小小豬用品,所以依個星期六日我都好乖乖咁留左係屋企訓..訓..訓,而大肥豬就繼續好乖咁洗小小豬嘅用品,大家分工合作(哈哈..因為我工作就係訓覺嘆世界嘛).
不過訓左兩日訓到個人都傻傻地,加上個天氣又好好,所以大肥豬就帶左我落樓下公園行吓晒吓太陽,咁對我同小小豬都係好.
當然我地係唔只行吓,因為我肚仔比之前又大左啲啲,所以大肥豬帶埋相機同我係公園入面影左少少相留個紀念啦~
原本成個公園都係得我地兩個,仲諗住可以SET腳架慢慢影啲合照.點知當我地SET好之後就有幾個小朋友嚟玩,冇辦法啦....唯有影左一張就走人啦~
15 JULY 2010 (THU)
時間都差不多,係時候要開始煲薑醋啦!
依個重要任務我當然係全權交晒俾小豬媽負責(因為我唔識嘛..哈哈),小豬媽係上兩個星期開始已經密密手刨薑,一個人刨左成十五斤薑,真係辛苦晒呀.
原本小豬媽都打算嚟我屋企煲,不過為怕我地唔識會倒亂檔之餘又唔想成日嚟我地屋企睇火,所以最後都係決定係小豬媽屋企煲,等煲好大半先再拎嚟我地屋企.
經過小豬媽嘅努力,終於都整好煲好左第一批薑醋,今日仲叫左小豬爸車嚟我屋企做後加工作呀!
第一批拎嚟嘅十五斤薑醋~
有薑當然要加醋啦~
落煲啦,仲未計豬腳同雞蛋,都已經好大煲啦~
嚟緊就係我嘅工作,每四日就滾一滾,等啲薑入味啲,煲到小小豬出世咁就得啦!
哈哈...依一煲係第一批,主要係俾我食同埋招呼探我地嘅朋友.係小豬媽屋企又已經開始煲緊第二批,又嚟十五斤薑,真係辛苦晒小豬媽,所以我一定會教小小豬要好好咁錫小豬媽補數先得呀!
除左薑醋之外,小豬媽仲整左啲薑皮俾我,等我坐月時用嚟洗頭沖涼呀~
12 JULY 2010 (MON)
三星期又好快咁過左,又係時候去私家做產檢,可以見吓小小豬啦!
入醫務所第一時間當然就係磅重,一上到個磅真係難以至信,因為係依三個星期我足足重左七磅,比起醫生定落嘅簡直係一個DOUBLE.嗰一刻我都真係唔知開心好定驚好,因為依幾個星期我都冇乜胃口,係我食少左嘢嘅情況吓都重咁多,好驚係有問題呀!
一見到醫生,醫生第一件事就話我重太多個情況唔太正常,話重太多係會唔健康,仲叫我飲食要小心啲(不過其實我一直都好檢點,都戒得好清啦).之後量血壓就仲驚,我平時嘅血壓都係好正確嘛,點知今次量到我上血壓有成125,都未試過咁高,所以聽到你都唔好話唔驚.最後醫生都留意到我都有腳腫情況出現,叫我按摩吓同多啲俾對腳休息,唔好行太多路.
同醫生傾完之後,就去照超聲波睇吓小小豬個生長情況,當然小小豬個生長情況都係好好,整體上大個左好多,同平時一樣佢嘅頭仔,肚仔同埋腳仔時都比預產期周數大,尤其係個頭仔,比預產期大成兩周,個位置仲開始向下移添.
醫生總括我個情況,佢話小小豬有機會比預產期早出世,仲寫定入醫紙俾我,叫我有乜事就即刻去醫院,仲提我要執定老佬袋呀.
嗰一刻個心情真係矛盾,如果小小豬自己選擇早出嚟,咁即係佢係健康,可以早啲見到小小豬當然係一件好開心嘅事,不過如果突然間作動,好驚會處理唔到,會好『論盡』嘛!
兩星期後就會去做最後一次產檢,到時再睇吓小小豬個情況,希望小小豬可以順順利利,健健康康咁繼續生長,係我地預定個日期出世啦!
雖然我都有啲擔心,不過我都會學會放鬆,唔好太緊要,因為咁都會影響都小小豬嘛!


text:
湊仔 必經之路
茄蛋仔四個月大喇!今次茄蛋媽想湊湊熱鬧,開題講講產後呢幾個月 湊仔 忙咩,唔知各位媽咪有無遇到以下種種呢?新生嬰兒 黃疸 ? 胎毒 爛面 ? 人奶惹痰 卡痰?bb 無大便 ? 鼻塞 ? 戒夜奶 ?…先戴頭盔,此篇只在於分享個人經歷,絕無意褒貶任何人之意.
新生嬰兒黃疸
茄蛋媽照顧蛋仔第一個月嘅最大感受係:好眼瞓.好多人都話:「BB瞓你咪瞓囉」,之但係,每個bb嘅作息,健康狀況都唔一樣.
蛋仔未出院就出現 新生嬰兒黃疸,頭幾日進出醫院照顧蛋仔真係好攰,主要係要泵奶到醫院比蛋仔食比較頻撲.
不過果幾日蛋媽都有好大得著,因為姑娘貼身教點摸片,用杯餵奶,掃風,對於新手媽媽黎講都算係好事,因為返屋企前上咗個照顧BB嘅速成班.
健康院因為蛋仔黃指數唔合格先後兩次轉介返醫院抽血驗指數,肝功能,令坐緊月嘅蛋媽既擔心又疲累,到第三個月終於完全退黃放心喇.
餵夜奶
頭一個月BB胃仔細食多餐,蛋媽同好多媽媽一樣,晝夜不定時餵食,加上bb吸啜能力未係好叻,每次餵奶都花近一個鐘或以上,搞掂掃風,bb瞓覺,下餐奶又差唔多嚟喇.
BB好多痰
蛋媽係全人奶媽,但蛋仔竟然食到痰上頸, 卡痰 令蛋仔成日抖唔到氣喊,日夜都瞓唔到,最瘋狂試過全日只瞓咗5個幾鐘,睇過醫生用咗噴鼻劑效用不大;又聽講 肥仔水 化痰,但食完兩次都狂嘔,日夜不停拍痰拍到蛋仔幾乎甩肺,蛋媽幾近崩潰.
後來茄蛋媽懷疑因為自己感親有痰,而由人奶惹比蛋仔,所以又比蛋仔食 保嬰丹 ,食咗半次又有少少擔心咁細個唔受得,所以自己食 猴棗散 ,希望由人奶過比蛋仔,終於第二個月中就好返七七八八喇.
胎毒粒粒爛面
第二個月蛋仔身體,面仔開始出好多粒粒,聽講係 胎毒 ,粒粒生長嘅情況好嚴重,一度令蛋媽認為蛋仔會毀容,好在經過多重保養,皮膚終於靚返晒.
首先婆婆每日幫忙用 金銀花 煲水比蛋仔沖涼,一整煲都係金銀花,一d都唔慳皮,話說d金銀花價錢都幾貴,一小包已經成舊水,我地沖過兩三星期,見粒粒好返好多後就改為重點抹患處.
另外,茄蛋媽每晚臨瞓前都會同蛋仔做 人奶面膜 ,直接用人奶敷面過夜,面上粒粒第二日就結焦剝落,過程係幾惡頂,因為好似出曬血就快裂開咁,好在BB 新陳代謝快,呢頭敷完人奶,兩三日就好返,所以唔好睇小自己嘅奶,既天然又有效.
戒夜奶
講到 戒夜奶 ,蛋媽真係好恩惠,因為蛋媽無刻意餓佢成晚,三日就成功令佢連續瞓6個鐘,順利戒夜奶.開始時將尾奶安排到12點,當時都要餵4點,第二日拖延到5點,到第三日佢自己瞓到7點先起身.
頭泥
第二個月開始蛋仔個頭好臭,無論每日點勤力洗頭,隔一陣又會有陣酒味好惡頂,到發現佢個頭出現硬皮先知道係頭泥,坊間提到用油洗頭泥好有效,但茄蛋媽唔想整到油淋淋,用咗隻專洗頭泥嘅洗頭水,兩星期就KO頭泥了,唔笠又香噴噴.
教bb瞓覺
蛋仔同好多bb一樣,都唔識自己瞓覺,要佢按時瞓覺,每晚都要同佢搏鬥一輪,唱歌,聽歌,搖床,抱抱,樣樣都試齊.食完尾奶,好彩嘅話佢會好眼瞓而自己瞓咗,唔好彩嘅話佢會扭眼瞓喊,狂卒眼卒面,試過扭到晚上兩點都未瞓到.
聽講bb係需要訓練先識得自行入睡,當中要經歷忍著bb瘋狂大喊而唔可以抱佢,蛋媽試過一次由得佢喊,喊到攰就瞓著咗,但過程太殘忍,我地後來以「陪伴,幫助」嘅其方式教佢瞓覺,第三個月已經令佢識得自己合起眼培養瞓覺情緒了.
BB無大便
人奶b大便質地都係好水,頭個月大概有8次或以上大小便,但到第三個月蛋仔開始愈來愈少大便,有次連續兩日都 無大便 ,心急死蛋媽,幾乎帶去睇醫生.
後來有經驗嘅朋友教路,原來全人奶b唔會日日大便,朋友個b試過兩星期無大便,暫時蛋仔最長試過4日咋.據講因為人奶好易消化,所以身體吸收晒無需要排大便喔.
鼻塞
最後要講bb 鼻塞 ,呢樣野令蛋媽感受良多,因為蛋仔第一次鼻塞發生喺深夜,3個月大左右,有一晚佢3點幾瘋狂咁喊,我當時無深究發生咩事就塞咗個奶嘴比佢,但唔夠10分鐘又喊,來來回回三次,蛋媽發好大脾氣鬧佢,開燈準備餵奶,見到蛋仔好可憐地打開口抖氣,成個下巴都係口水,原來佢一直都抖唔到氣.
原來空氣濕度低會令鼻垢硬咗,大人會識得自己整出嚟,BB就慘喇,會塞住抖唔到氣.當時蛋媽無細心理會,到而家都好自責,因為自己個性衝動又大意令蛋仔受苦.好在蛋爸好細心處理呢件事,首先比蛋仔聞蒸氣,再用棉花棒將鼻屎挖出嚟,蛋仔立即抖返順條氣有覺好瞓.
呢四個月大概就咁過咗,除咗第一個月最難捱,之後幾個月都算穩定落嚟.對於轉成全職湊仔婆嘅茄蛋媽嚟講,而家嘅生活的確係有D悶,覺得自己無生產力,無咩作為,唯有將副心機放喺蛋仔身上,每日同佢唱歌傾計,睇住佢每日長大,牙牙學語,識玩識笑,手舞足蹈,真係無價.


text:
我叫李世民,其實我係一個仆街.
唐太宗係一代賢君呀可?貞觀之治好威呀可?但我而家喺十八層地獄受緊苦.
其實冇乜點解,因為我呢世人做陰質野做得太多.
所有野講起,就由我殺我皇兄李建成開始.而家你地學校教你就係太子荒淫無道,嗜酒好色,又要心胸狹窄,我為求自保所以只可以先下手為強,殺左佢同四弟李元吉,我先頂上做太子.
你都白癡,李建成身為太子,勢力又大過我,父皇又鍾意佢多啲,佢要殺我真係易過借火,洗乜搞咁多又揾刺客又要落毒又要起兵咁麻煩.身為太子,求其揾日奏明朝臣父皇,加我一條罪名,我就已經死得.反而其實老四想隊冧我好耐,三番四次同大佬講話可以代佢手刃世民,但大佬次次都唔準,仲鬧佢不念手足之情.
咁代表咩?係呀,代表玄武門之變唔係因為我要自保,而只係我想做皇帝.
你話唔係喎,當我部下入到皇宮同高祖講建成謀反被殺,叫佢立我為太子,父皇話一早就想咁做(此吾志也).唉,用個腦諗下啦,我班馬仔揸住刀刀槍槍入到去叫隻死老野立我做太子,佢試下話唔得?你估佢仲有冇太上皇做?
做天可汗好似好威,四夷賓服,豐富進口資源,富足民生?真係人唔笑狗都吠.我邊到人呀?鮮卑人呀,霸主心態係鮮卑文化黎架.你睇史書成日都見到我怒插隋煬帝不恤民命,殘暴不仁,征高麗失敗.其實你地有冇見過我外交政策係點架?我跟緊煬帝哥炸,你以為中國兵好好打?我只不過係先贏左一個比較易打嘅外族,然後佢降伏左之後用佢啲兵去打其他好打少少嘅部落,到我得到比較強嘅回紇或者吐蕃兵,我咪用佢地黎打比較惡嘅突厥囉.
煬帝大業二年全國有890萬戶,我貞觀十二年時全國不足380萬戶,你唔係覺得煬帝時期國力咁強都打唔贏嘅高麗,我會打得贏掛?點解我仲要打?咪講左囉,威囉,疊馬囉,我唔單止要話比人聽我係霸主,我要話比人聽煬帝做唔到嘅野,我李世民做到,點知… 一時失手,唔講啦.
選賢納諫呢個係最好笑,書咁寫你地就咁咁信.你地有冇仔細睇過我做過乜架?魏徵係叻係有用,但我用佢唔係因為咁囉.魏徵係我大佬舊部,而且又係山東寒族,我起用佢唔單止安撫到我死鬼大佬果邊嘅人,仲可以懷柔山東地域.你以為我真係咁信佢咩,係佢個墓碑係我御筆親撰,仲話要嫁個女比佢個仔添,但之後我好快就借啲意悔婚,仲揾人拆左佢個碑,權宜之計姐.
我對李勣好好?佢醉酒我我用自己件披件褸住佢?你知唔知我諗死前同李治(唐高宗)講咩?我話:「我岩岩將李勣調左去甘肅做野,如果佢肯即刻走,我死左之後你就起用番佢做宰相集團嘅人,如果佢妹下妹下,左騰右騰都唔出發,你就拿拿聲殺左佢.」你唔係覺得咁樣係史家引以為佳話嘅「君臣相得」下話?算個李勣識做啦,收到旨之後即刻野都唔執,經過家門而不入,即日就飛馬去甘肅,遲一步我抄佢家都似.
好老實講,我做皇帝不知幾風流,中後期生活鬼咁奢華,你話我大佬「喜酒色游畋」,其實我咪一樣.我只不過係執現成貨,用煬帝開好嘅運渠,大佬同老豆整好嘅《唐律疏議》做法典,然後用下權術去駕馭群臣幫我做野,咁就彈左個貞觀之治出黎.後人睇野就係咁表面,書寫乜你就信乜,其實我要求過觀史,你地而家睇緊嘅野,我分分鐘一早睇過冇問題先出街.
所以我都唔明點解我要落地獄,奸有咩問題,慘得過你班後人冇腦?蠢係原罪黎架.


text:
[神州股票資訊]百夫2015-12-20 22:31:14 Blog 百萬倉
今個月突破先前一零年高位 24877 數天, 可惜似乎去得唔夠遠, 怕且要睇埋下個月了結. 尐 blog 友都講過, 而家大市 (包括 a 場) 尐估值差唔多係海潚價, 仲未呢七年既增長同修補, 如果只會劃下幾條線呢出出入入, 咁就去澳門好過勒. 2722 報告唔係咁正, 但都係高風險高回報之選, 雖則出面尐數據都係反反覆覆, 但香江尐指數都係大跑輸, 就算計埋呢浸所謂升, 都係要以博為主, 有排都未要守.
千禧年大家已經否決左中央公積金, 採用強積金黎做退休既保障. 而家推老年退保既都要話廿年后都爆煲, 咪即係搵六十后打后笨. 就算而家派到三千銀, 你估尐老人家真係有好大改善嗎. 其本源其實咪又係香江貧富懸殊得太厲害, 而老人家無以為繼, 個尖銳性咪更加令人關注囉. 如果去打劫紅毛鬼, 黎進貢法闌西, 咪即係尐窮人左袋去右, 有咪分別. 政府而家畀財團拹持, 叫佢抽投資性既差餉或資產增值稅, 咪即係與虎謀皮. 當然我唔會原教旨咁去做羅賓漢, 但個人消費不足, 同個別流動性膨脹催生一個個資產泡沫, 一個比較均勻既社會係有其可取之處, 資產者亦比較多另類生意發展, 人權同安全亦比較有保障, 合理既遞增稅係有其迫切性既, 但無民意實在既授權, 一切新法都係係度愚民多幾次而已.
從來都無預真係會授權香江小民, 但真係無諗都搞到咁核突. 你老老實實話要開明專政, 你咪一早話畀人知囉, 反正我地都有成廿千年既經驗, 咁自己都可以抉擇嗎. 但明明係狗, 你話係羊, 真係將小學雞既成語日日係 cctvb 同我地溫, 呢個真係挑戰常識既極限, 我真寧願要小人既真, 好過鄉愿既假, 起碼有殘酷既大度, 而唔係鬼鬼鼠鼠既閃縮.
現代群眾運動, 都係以自發為主. 但合則成勢, 散則水銀瀉地. 但逆轉之間, 就在乎小組間之呼應. 元代實行過十夫長, 百夫長制, 就算斷埋電話訊號, 幾部 walkie talkie 都可以聯繫幾十組人變動方向. 如小組領導不周, 可以直屬百夫長或過以過檔至另一組或再重組以畀新活力.


text:
遊戲名稱:怪物彈珠
類型:重課金大作
介紹:由日本社交網站Mixi 團隊所開發嘅《怪物彈珠》其實已經係日本,台灣同香港出左都有一段時間,遊戲以各種唔同故事背景去創造多款角色彈珠,當中包括三國,日本武士故事,希臘神話,甚至係福音戰士呀!玩家主要係以攻略唔同關卡,集齊唔同彈珠同培養唔同彈珠為主要目的.雖然已經出左一段時間,但依然非常熱門,絕對係必玩嘅一款遊戲呀!
玩法:
怪物彈珠嘅戰鬥方式係由玩家控制四個彈珠角色去攻擊敵人,當中三隻係屬於自己嘅彈珠,而第四隻將會係朋友所擁有嘅彈珠.
進入戰鬥之後,玩家可以以拉弓嘅方式去彈出每個彈珠,只需要較好角度,求其拉弓就已經足夠啦!攻擊方式就有兩種,一種係直接撞敵人,另一種就係撞自己友接而觸發友情技(係呢隻遊戲嘅重中之重!)玩耐左之後就會發覺主要有四種戰鬥模式,包括一般關卡,降臨(有時間所制嘅開放式關卡,通常最難個幾關都係維持兩個鐘左右),神殿(主要係打神殿關卡去取得角色嘅附加強化)同最後嘅入場卷冒險,即係有卷先入得,就係咁簡單!
(入GAME之前已經見到啲角色好型!)
(戰鬥畫面)
(小編最勁個隻~養得唔錯架)
MUDAPPS自家評價:
投資潛力指數:9
小編玩嘅彈珠就係台版嘅,更新速度就大約慢日版半個月左右,但當然,兩個版本只有快慢之差,而無質素嘅分別.而就係今年九月,台版嘅下載量已經達到左550萬次數!
而單靠怪物彈珠帶比Mixi嘅收益(全球)就達到13億美金,係13億美金呀!!!可想而知有幾多人為左佢而課金.另外,怪物彈珠除左有大量原創角色之外,仲經常同唔同嘅動漫系列合作,例如有福音戰士,街霸,近排日版仲準備同幽遊白書合作!絕對係引死唔少人.
最後小編覺得怪物彈珠最令人覺得有誠意嘅地方就係…佢竟然制作埋動畫(觀看次數有成1億人次),以動畫形式去推出新系列角色同萬眾其待嘅超強降臨關卡!以為動畫已經好威?點知Mixi仲出緊怪物彈珠電影 !!!!!!!!!!!
就咁睇佢一系列嘅活動,已經值得投資啦!
跳坑指數:9
實不相瞞,小編早已跳左坑,仲要上唔返黎~~
首先,雖然怪物彈珠係以體力為基礎,限制玩家玩嘅次數.但同時因為玩家等級好鬼易升,一升級就可以滿體繼續玩,基本上頭70Lv都可以狂瘋咁玩.
第二點就係佢嘅彈珠角色,是關每隻彈珠都有唔同友情技同所擅長打嘅關卡,所以為左得到啲勁彈珠,玩家好易就會不停咁抽蛋,甚至課金去抽!好似平時「獸神祭」嘅神UP咁,為左抽到最強嘅「路西法」,大家都會忍唔住一鋪清哂啲石去抽,甚至為左佢而課幾舊水金.
第三點就係怪物彈珠公司嘅熱誠呀.官方係一間好良心嘅公司(好似係),時不時就會推出新嘅關卡同系列轉蛋,例如前排就出左街霸轉蛋同新款難度嘅降臨.咁多新野玩,課左一次金就停唔到架啦!
廢課金公平指數:9
怪物彈珠入面課金主要用途就一定係抽蛋,而抽蛋黎講,大家都知道係靠運氣,所以重課金嘅用途係令你抽中個間嘅勁彈珠.當然啦,如果你夠運嘅話,就算唔課金都一樣會抽到勁野.
另外一方面,是關降臨關卡每次只會出現兩個鐘,但所需要嘅體力係60,即係大約一般玩家嘅一半,如果你夠高Lv嘅話當然可以打夠兩三舖,但一定唔會用足兩個鐘.係呢個時候,有啲課金玩家就會用石買體力,瘋狂咁刷足兩個鐘.而有課金同無課金嘅場次比例可以達到成三倍.
人品值:7.5
有玩開類似遊戲嘅朋友都知,人品就代表一切.對於主要靠抽蛋黎講嘅怪物彈珠都唔例外.怪物彈珠有時會推出唔少嘅限時合作,好似之前嘅街霸系統就只有一個月,而你想抽中阿龍?咁你就要幾高嘅人品值啦.
至於一般抽蛋方面,好彩要抽中5星 (暫時最高係5星升6星)嘅機會都算幾高,官方仲經常推出必中5星嘅活動.但大家都知,最稀有嘅角色就一定唔會出現係呢啲活動到.而作為無課金嘅小編一直都好想要路西法,可惜玩左差唔多一年都仲未有…所以如果只係講普通抽5星,相信就只需要一般人品,但對於最稀有嘅角色黎講,人品大爆發先至有機抽到!
(路西法 – 跳坑之王)
社交互動性:6
就小編嘅角度黎講,怪物彈珠嘅社交元素做得唔算太好,雖然遊戲公司一直係各方面想提升社交呢方面嘅功能,但都未能追上其他遊戲嘅社交設定.怪物彈珠基本社交只有加好友,區域連機同關卡連機(即係根據每關去搵組),而玩家同玩家係遊戲入面係無溝通嘅方法,主要都係無言咁打打打.但係推動玩家們合作方面,遊戲公司就做左唔少鼓勵,例如頭10次連機就合共送100粒石(即係10抽)等等.但可惜嘅係,搵組同傾攻略方面都要靠其他軟件,例如Line group,whatsapp group等等.
GOOGLE PLAY 商店:
IOS App Store :


text:
Sweety88 發表於 17-4-16 21:44
發現C6 時常自言自語,又時常係屋內竭斯底里大叫發脾氣因為好小的事,叫他看醫生又話自己無病,但每天見到 ...
你c6呢個情況持續左幾耐?係咪工作壓力太大?
自言自語其實好平常,好多人都會咁,至於因少少事就發脾氣,就要睇情況了.
我試過有段時間返份工,壓力係大到我就算放緊假,一諗起聽日又要返公司就忍唔住想喊,開頭有搵我BF呻下工作上的委屈,但BF完全唔理解,叫我忍左班同事,又話我壓力太大叫我得閒去做下按摩放鬆下,直到有一次,我同佢傾電話,只係想對佢吐下苦水,但佢一句安慰說話都冇,我忍唔住邊喊邊大聲鬧佢,佢嚇到呆左,之後我cut左線佢都唔敢再打番俾我,第二日再見面時,佢好認真咁叫我去睇醫生,我當時真係成個心沉左一下,我當然知道當時我情緒好低落,淨起想搵個信任既人吐苦水,聽下安慰說話,但換黎既就係叫我去睇精神科?自己最親密既人幫唔到我,反而推我去睇醫生,當時真係一下醍醐灌頂,俾我真正睇穿呢個人,曾經得把口講山盟海誓一生一世,根本經唔起考驗,最後我換左份工,亦放棄左呢個男人,而家逍遙自在,冇再諗埋一邊了.
抑鬱唔係睇醫生就會好,心病還需心藥醫,聆聽真係好重要.


text:
唉!都話咗「面係人哋畀,架係自己丟」㗎啦!
話說,最近紐西蘭有位女女竟然著住高踭鞋爬上人哋一架價值大約350萬港幣嘅靚車度影相⋯⋯喂,呢架McLaren 675LT Spider全球限量發售,冚世界得500架㗎咋!我老婆有咩冬瓜豆腐你賠唔賠得起呀?你唔好搞9我老婆啦好嗎?
嗱,車cam都影到晒㗎!
而就喺呢位女女影相影得好happy嘅時候,車主Andy都咁啱目睹晒整個過程.Andy話,起初呢位女女只係企喺佢架車旁邊影咗幾張相,後來可能呢位女女以為冇人望到佢啦,佢竟然爬上架車度,仲要成個人挨咗落擋風玻璃喎,於是Andy咪嬲到衝出去叫佢「Get off the car」囉!跟住呢位女女就即刻落返嚟,兼且同fd子搭的士走人嘞⋯⋯
影得咁辛苦,唔係唔post呀?既使呢位女女畀車主鬧完,但佢都無懼世事變改,照post上ig!
再睇埋呢位女女其他ig相吖,原來佢已經唔係第一次咁做㗎喇,以前佢都曾經post過另一張坐上Ferrari嘅相!er⋯⋯唔知呢架Ferrari又係咪屬於第二個人㗎呢可?
Andy表示,其實平時出街都會遇到唔少朋友仔想影佢架車,佢唔介意人哋影,但佢就好介意人哋爬上去咁冇禮貌囉!佢仲話,希望類似嘅事件唔會發生喺其他車主身上,至於呢啲咁冇禮貌嘅人呢,就真係唔好以為自己做完呢啲行為會冇人知先得㗎!若要人不知,唔好太低b呀.
資料來源:dailymail


text:
呢期d太陽開始勁, 我又去左Mannings買翻我成日都用個隻蘆薈gel. 點解我話夏天要有蘆薈gel係屋企? 其實係因為我會成日無planning底下去玩戶外活動 (咁你去玩呢d都係多數記得要買spf野, 唔會諗自己有機會曬紅ma), 咁翻到屋企無理由即刻用美白野 (曬完皮膚比較敏感), 咁最好用蘆薈修護下同降下溫先. 過兩日先再用美白野. 同埋我成日無啦啦敏感/ 熱到個面好興, 所以有蘆薈, 我又可以係皮膚唔係好stable既時候好放心咁用, 唔驚越整越衰.
我用開係:
Jamieson既蘆薈Gel
價錢: $69/ 240ml (超抵用)
功用:
仲可以當係mask:
Texture:
夏天見到呢d texture真係超討好! 好水下既gel, 涼涼地….
使用次數: 我用左3枝喇, 我一夏天就會買. 呢枝第4枝喇.
用後感: 我係一個幾鍾意用蘆薈野同食/飲蘆薈野既人. 我對蘆薈可以修護保濕皮膚呢個function好情有獨鍾. 同埋佢係天然野, 皮膚唔係幾好個時用又可以放心d! 佢個texture係gel, 但係推開比較水同埋涼涼地, 如果薄薄地搽, 一陣就會吸sa. 我有兩個用法:
1) 當係mask, 厚敷10分鐘之後過水. 用呢個方法個效果會明顯d. 敷個時會覺得皮膚緊緊地又涼涼地好舒服. 過完水之後, 我會見到我白左一大度, 同埋皮膚水份好夠同firm. 如果係曬紅左用呢個方法, 會見d紅退咁7-8成. 第二日唔會luck皮luck得咁犀利.
2) 當係night moisturizer, 薄薄地搽等佢吸sa去sleep. 我有時皮膚敏感就用呢個方法/ 去曬到紅左唔敢用其他野就會用呢個方法. 呢個唔會覺得好特別睇到d咩, 但係就起碼唔會令d皮膚越黎越衰.
我自己多數當佢係mask用, 感覺好好, 又唔會lup面又可以保濕同美白. 價錢又經濟, 成日用都唔會破產.
仲 有, 有次mama燙傷隻手 (都好大達), 屋企無咩搽, 我就叫佢用住呢枝野搽主先, 起碼涼涼地. 點知佢偷偷地用左我枝野一個星期, 仲話比平時燙親快好左wor (當然我唔希望大家要因為燙親去用呢枝野, 我只係想illustrate佢個修護效果真係唔錯)!


text:
參加者 只不過喺渣馬攞嚟自high打飛機嘅數字高達奔
2015/1/30 — 9:50
前兩日高達奔寫過,點解渣馬成日死人,原本都以為要講的都講晒了,但睇到呢兩日網上文章,講到跑友受到的涼薄對待,仲有唔少所謂資深跑手,將死咗人的責任,賴晒落個死者唔夠訓練,完全唔覺得渣馬有需要檢討,真喺不禁倒抽一口涼氣.
參加者 從來只喺一堆創新高的數字
咁多年來,多少跑手危殆送院,多少跑手命喪渣馬賽道,但田總渣打渣馬除咗深切哀悼慰問,可唔可以話畀高達奔知,渣馬咁多年來究竟做過啲乜,為參加者提供更大嘅保障?可唔可以證明畀大眾睇,渣馬喺重視跑手嘅性命?
喺咪因為渣馬嘅死亡率合乎科學統計,所以渣馬可以乜柒都唔駛做?
不尊重參加者的渣馬
高達奔敢斷言,渣馬出嚴重意外的其中一個主要原因,唔喺空氣差,唔喺天氣差,而係喺渣馬嘅世界,死咗人只喺或然率嘅問題,純屬不幸同意外,又或受害者自己的責任,絕對同渣馬嘅安排無關,同早出發無關,同比賽嘅醫療安排無關,同唔夠補給畀運動員無關,只能夠被動咁等待,下一個愛害者嘅出現,正如高威林喺2012年評論跑死人時話齋:四十二公里路咁長,冇可能每一處都䏲得到.
喺渣打嘅世界,參加者從來喺一堆統計數字,人數創新高就high過打飛機.渣馬唔當每個參加者喺一個有血有肉的人,唔覺得有好大嘅責任去用心照顧參加者,唔覺得有需要行多兩步,提供更多更大嘅保障,等跑友可以平平安安咁返屋企.
呢種只當參加者喺數字,而毫冇半點尊重同愛護嘅嘅態度,體現在渣馬寧願請人神共憤嘅秃鷹鳴槍,都唔畀葉伯任何肯定,工作人員呼呼喝喝嘅態度,多年來連生蕉都冇提供,驚死你攞多半塊朱古力,受傷就唔該自己行返終點,老屈你跑唔完上車,我畀膠袋,畀毛毯你保暖係人情,唔畀你喺應該.
渣馬嘅罪,就喺唔單止無盡最大嘅努力,為跑手提供最大的保障,就連基本對跑手嘅尊重同愛護都冇.
相比之下,外國實在有太多的例子,畀你睇到一個賽會對人命嘅重視,對每一個參加者嘅尊重,Edkin嘅文章《從渣馬看香港:為甚麼我們總是要死人》,已講咗好多日本嘅例子.單喺應付突發天氣,你去外國跑,天氣凍就有熱飲,天氣熱就有凍飲再加沿途灑水,就連臨時增加時限都有,你喺睇到賽會果份心意.
但喺香港,即使遇上天氣異常,渣馬從來冇Plan B應變,在last minute昨最後嘅安排,以減低參加者意外的機會,有乜事發生就賴天氣唔好,賴空氣唔好.
網頁連基本的醫療知識都無
最最最荒謬嘅喺,明知耐唔耐都跑死人,渣馬唔單止冇在賽道上放任何流動醫療隊伍,就連渣馬嘅網頁和場刊,咁多年來竟然喺冇任何內容,講解跑馬拉松常見有乜嘅意外,有乜健康問題需要注意?比賽詳細嘅醫療安排同支援?有乜醫療設備喺路上提供?
就連賽前攞號碼布的機會,寧願搞埋九唔搭八花式跳繩表演,都唔做任何宣傳同教育,教跑友常見嘅意外同避免方法,搵醫療人員教跑友急救嘅方法,連呢啲最基本嘅門面功夫同PR都唔忍做,點可能相信渣馬重視人命?
提供醫療資訊,美國喺咁做,日本喺咁做,何難之有?如此不重視人命嘅渣馬,仍然有輿論吹捧為盛事,仍然有跑友樂此不疲年年參加,仍有銀行繼續巨額贊助,視之為Pride & Joy,實在是我城之荒謬,不幸與墮落.
延伸閱讀:
《渣馬對受傷選手不人道對待》,徐然
《從渣馬看香港:為甚麼我們總是要死人》,Edkin
《我無上巴士,你唔好屈我》,家聯
“How bank chief’s baby – the Hong Kong Marathon – grew into a giant" , SCMP


text:
為咗向即將嚟香港耀武揚威,也文也武嘅習近平示威,黃之鋒以及長毛突然佔領 金紫荊 像.講真,佔領 金紫荊 像本身係一件好具厭惡性嘅行為嚟,你會唔會佔領一個屎塔嚟抗議. 金紫荊 像品味之差,其實同屎塔係同一個級數嚟.
金紫荊 像唔變佔領熱點?拆咗佢最好
有鼎你個肺議員之稱嘅周浩鼎,話佔領 金紫荊 係唔尊重一國兩制,我諗最唔尊重一國兩制係佢,搵個屎塔作為一國兩制嘅圖騰,雖則佢係一個金屎塔,但屎塔就係屎塔,bad taste就係bad taste,我真唔明個金屎塔有幾尊重香港人.只不過,既然你班中國領導人咁鍾意對住個屎塔,承襲自大明帝國,同大清帝國以嚟,北京人果種爭奪糞便嘅「優良品德」(詳情請見倫爺力作:中國人隨地便溺考(2):集體排便與當街搶屎的清人,但食緊早餐嘅話,就唔好打開嚟睇),我好相信,金紫荊呢個中國天字第一號大屎塔,喺可見嘅將來,都係對住你班中共領導人抗議嘅場地,無計喇,你班中國人自古以嚟都鍾意屎塔,呢種品味千古不變.
如果唔想變成佔領熱點,其實條計好簡單啫,一係拆咗佢,唔想拆咗佢,就搬去啲最多中國移民嘅地方,變成香港嘅「唐人街」,班中國人自己鍾意去嘅,就去飽佢,去一千次都無問題,反正正常嘅香港人,係唔會對住個屎塔.一旦拆咗個屎塔,或搬咗個屎塔去最多中國移民嘅地方,不單會無人去佔領,或者佔領難度大好多(例如一早有成群大媽喺度跳忠字舞,日日喺度唱東方紅,太陽升,中國出了一個毛澤X之類),而且灣仔一帶交通,會正常好多,至少唔會多一大堆有成兩個人高嘅水馬,唔知點水馬邊度製造,但如果係契丹製造,一旦成龍定律生效嘅話,搞到灣仔主要道路水淹七軍咁,成堆車死晒火,咁就無謂喇.而第四條海底隧道嘅大計,亦應該落實到,民建聯乜唔係支持興建第四條海底隧道嘅咩,如果拆咗個 金紫荊 (金屎塔) 起到第四條海底隧道,開幕果日通車入口俾你周浩鼎掛周浩鼎成功爭取banner又點話,不過周浩鼎同李慧琼記得要著大和民族嘅服裝喺banner果度.
金紫荊 呢啲咁膠嘅嘢,早移早著算.


text:
2015-9-25 14:23
俊=﹏=
一齊左3年半 就甘俾人槍走左既 3年半不及新鮮感
我係男25碎 我女友 20碎 一齊左3年半啦 係3年入面既佢正日生日都係我陪佢過 今年既生日佢用
句話公司同佢興祝生日 咁我信啦 佢8月12號生日 佢8月開始小搵我 我
都知佢有事啦 所以我一直 諗會唔會有第二 我兄弟個時我地一班人去旅行
同佢都有計傾 咁就好直接幫我問佢 係咪有第二個 之後佢話一句冇 因為我D
皮氣好差 所以先會咁 我都知我係好皮氣係好似火爆個D 但講真 我重來唔會
動手打女性 因為動手了就同一個垃圾既男人冇分別 我有對住佢講粗口 但是
可能因為工作環境既影響 所以個變成日講粗口 但我係絕對好愛佢 同專一 唔
中意走出去識第二個 因為有D完因 我係做地盤 放工個人都好累 所以好小時間
出去玩 我依家諗反 其實我自己都好衰 對佢 8月個時 放左差唔多一個月假 成日
係屋企打機 小關左佢 就可能俾第三者入左黎 我有睇過第三者FB 佢FB有電話
我都打去同佢傾過計 我好直接問佢一句有冇上到床 佢話有 我當時心碎到好想喊
但唔知點解喊唔出黎 佢今年20 我大佢5年 可能佢真係未玩夠啦 我細細過玩左好耐
玩到唔知仲有咩好玩 所以依家大過左 唔知點解我會變得專一左好多 我咁大個仔
認真拍拖 依次係第3次 我有諗過同反佢一齊 但唔知點解 我問佢上左床既野 佢很回應我
講真 我覺得直接D好 我都有諗過自己係咪好小器 佢電話係我幫佢上台出 個電話號碼跟左佢
好多年 我幫佢補失左 3日 講真 佢話我俾左3日時間 我自己唔珍惜 唔識俾反電話卡佢 我補失
完第二日想俾佢 但佢放工 我跟本冇時間俾 我都要反工 希望 有心人睇左 可以回答下我
如果你既對方 幫你開左台 係分手個時 佢幫你CUT左電話 你係咪一定唔會在一齊?
問心 我真係有D唔甘心 我有想一齊反 但覺得上左床 我唔知點樣過到自己依一關
我怕一齊反 有一次嘈 我會拎反出黎講 我打左咁耐字 如果你睇晒 好多謝你 但同時 我好希望有人
可以回答我 你係我女友 我幫你電話補失左 你會點 謝謝


text:
靚抽王
藝人似來似去清單
近日又有一堆藝人俾人話似另一堆藝人,我哋嘗試同大家分析吓,到底有乜似,有乜可以用嚟區分兩者嘅不同,等大家想尋仇都唔好點錯相吖嘛?
蔡思貝似木村拓哉
(發現者:杜汶澤)
阿澤呢名多口仔無啦啦睇大台話見到蔡思貝好熟口面,跟住喺臉書出文話佢似木村,佢都算好帶挈喇,蔡思貝即刻多咗見報機會!此外亦有網民指出,蔡思貝仲有啲似陳芷菁㖭!
有乜似:隻眼大,短頭髮,皮膚少少黑,臉尖,唇厚
有乜唔似:點講呢,木村一啲都唔似網上打機達人達哥,但係蔡小姐呢……網民話有啲似喎!(好似係)
盧巧音似何韻詩
(發現者:網民)
強國網民唔鍾意香港人成日話要民主,所以當正爭真普選嘅藝人係眼中釘.不過呢種咁易煽動嘅人通常都冇乜判斷力嘅,所以佢哋近日就將盧巧音當做何韻詩,正式點錯相……
有乜似:兩者都愛作中性打扮及老牛式低音唱腔,好少女歌手係咁嘅.
有乜唔似:正如有網民指出,何小姐今時今日返到大陸先講啦,點去中山演唱呀?冇知識都要有常識吖.
藝人相似清單
列表者:高登天后鄭列瓊(發現者:網民)
高登勁人瓊姐見到又有藝人似藝人事件出現,當然出嚟抽吓水,仲整理咗會令人搞錯嘅藝人清單.唔好問我,點解 OK仔同彭健新會咁似,亦唔好問我發脾氣嘅究竟係許志安定係杜德偉,更加唔好問我明道同阮經天係唔係同一個阿媽生,因為喺呢個咁似嘅情況下,我哋亂講都真係會有人信的.
人有相似
入得娛樂圈做藝人,最緊要有個性,如果有人話你似邊個邊個,通常都唔係乜嘢好事.不過凡事必有因,又唔見有人話劉華似曾志偉?


text:
宋姓的男孩好名字有那些?看看别人怎么起名字的,宋姓男孩名字大全,100分的宋姓男孩名字,99分的宋姓男孩名字.
宋昭峰 宋然 宋圳阳 宋东强 宋梓希 宋洺希 宋城希 宋希泽 宋炫炫 宋辉煌 宋希 宋皓希 宋启然 宋皓然 宋皓瑜 宋皓懿 宋启泽 宋佳佳 宋一刹 宋淼 宋夏伪 宋佳琪 宋夏伟 宋妍 宋卫平 宋越然 宋超然 宋鹏飞 宋福鹏 宋承桦 宋明兴 宋秉兴 宋秉贤 宋秉桦 宋明桦 宋明贤 宋宜桦 宋雪明 宋天岑 宋暕 宋琎 宋煚 宋且 宋綪 宋倓 宋宇婕 宋佳玫 宋吴衡 宋汉祥 宋烨雄 宋镇言 宋依隆 宋昌庭 宋砚印 宋明骏 宋以诺 宋宇杨 宋骏文 宋骏翔 宋博今 宋博闻 宋吉全 宋威风 宋广涛 宋吉官 宋熙栎 宋正轩 宋骞 宋秋池 宋志 宋国栋 宋骏杰 宋浩渝 宋依航 宋霁轩 宋桌远 宋德贵 宋玉程 宋玉晨 宋玉祥 宋长地 宋宬辰 宋禹辰 宋城辰 宋敦煌 宋新星 宋成宸 宋相佑 宋辰誉 宋立辰 宋立豪 宋维克 宋颂 宋子彦 宋大明 宋筱馨 宋雨馨 宋雨欣 宋明辉 宋晟睿 宋易桐 宋博雅 宋萌鱼 宋孟妤 宋孟昱 宋茗泽 宋润泽 宋振彦 宋振言 宋彦言 宋振明 宋振泽 宋志峰 宋志渊 宋志文 宋文宇 宋文泽 宋镇 宋振浩 宋文瀚 宋文骏 宋尊帝 宋帝尊 宋骐 宋懿辰 宋懿晨 宋道光 宋雨晴 宋端龙 宋慧欣 宋致霖 宋红蟹 宋庆蟹 宋勇一 宋致桥 宋克光 宋卖淫 宋泽希 宋吉航 宋梓硕 宋梓杰 宋梓博 宋艚 宋玥 宋子慧 宋佳豪 宋佳濠 宋启顺 宋晗睿 宋凌云 宋润玖 宋沣茂 宋凌锋 宋秋哲 宋秋泽 宋璇博 宋哲颢 宋之函 宋颢谦 宋梓健 宋梓建 宋子小 宋籽桐 宋子桐 宋一鸣 宋驰鸣 宋子鸣 宋小马 宋昊桐 宋子骁 宋彦彦彦 宋良先 宋雨泽 宋清润 宋紫萱 宋漫钰 宋嫚钰 宋乐男 宋乐康 宋清林 宋子辰 宋秋敏 宋霆威 宋嘉浩 宋嘉昊 宋天然 宋微 宋志雄 宋金阳 宋伯乐 宋振 宋哲瀚 宋哲翰 宋善泽 宋杰豪 宋豪杰 宋少杰 宋项杰 宋子铭 宋井涵 宋井羽 宋井洋 宋井阳 宋井进 宋井水 宋井辉 宋井鸿 宋井泓 宋杰
如果您不想在当前使用的电脑留下您的算命记录,请点击首页的“重新测试”按钮,如果没有此按钮,说明您的信息已经清除
网站地图 | 周易和八字算命在中国有着悠久的历史,民间算卦习俗同样有着长远的影响,请科学的对待它们,不要执迷其中.
The main provision of this Web site:Free fortune-telling and forecast.
版权所有:大家找算命网 蒙ICP备09001673号-1


text:
臨近聖誕收爐,今日見一朝早係辦公室,又無咩做,梗係碌下FB射下聖誕三分波先啦.
岩岩見到有人SHARE左一個APP,可以幫自己係FB打過既野,GEN一個TEXT CLOUD,心諗係幾得意喎,不如玩下囉.CLICK兩CLICK就有,又唔駛俾太多個人資料,都OK呀.
唔駛半分鐘,一GEN之下,我發現最多擺係中心既就係自己個女既名,不由得暖在心頭,洋洋得意,今次仲唔掂,SHARE出去,仲唔可以乘機趁聖誕放下閃,整盲班FRD?但我實在太天真喇,原來我只係留意到中間果堆出得最多既詞彙,竟然一時大意,忽略左其他野...
到我真正醒悟果陣,想DEL,已經太遲,一時之間,通體生涼,如墮冰窖,仲凍過西伯利亞人既冬天的冠軍!只見我老婆已經九秒九,係下面我舊死人TEXT CLOUD到留言,話:『成舊野,只係得你個女個名,你自己,同埋香港.老婆呢,個字,好似細到睇唔到,你點解釋?』
我心中不由得大叫一聲仆街!我最擔心既畫面出現了!再睇番自己舊雲,果不其然,原來老婆呢個TERM已經俾擠壓到不似人形,而且字體大小仲細過招股書入面D細字,再隔多一兩行,幾乎連舊雲既邊框都入唔到!!天呀,點解我要鳩SHARE!政府都話左網上世界要小心架啦!!
老婆,你聽我解釋先啦,正想諗一個理由幫自己開脫,但因為係地球POST黎,件事已經通晒天,所有豬朋狗友都即刻出晒黎食花生.有人就話要跪玻璃,有人就繼續細細研究仲有咩其他既字眼都仲大過我老婆個名!你地班友有無聽過唔好係人地傷口到灑鹽呀!
而更加落井下石既係,已經即刻有人再玩過TEXT CLOUD一次,結果竟然真係係佢伴侶個名大到痴線咁放左係中間,然後仲要貼多句「但笑不語」!!你地班友真係想我死嗎??「R.IP~~」
所以再一次係度奉勸各位,真係唔好亂玩呢D無聊統計呀.真係會出事架.你係毒拎的話出三上悠亞就話無事渣,有女既話都係詐詐第HIDE ALL,或者CHECK清楚先好轉PUBLIC啦.嗚嗚~~老婆,你聽我解釋先啦,冏~
(本故事純屬虛構,好似係)


text:
文化
文化(粵拼:man⁴ faa³)係指人類所創造嘅精神財富,好似文學,藝術,教育,科學,禮貌,節日等等.喺考古學上就指同一歷史時期嘅遺跡,遺物嘅綜合體.同樣嘅工具,用具,製造技術等係同一種文化嘅特徵.有時文化都指文明.
雖然早喺原始社會時期,人類就已經形成嘅第一次分工,產生咗農業民族同埋畜牧民族,但早期文化都係喺農業民族中產生嘅,因為畜牧民族要逐水草而居,居無定所,唔容易產生大規模嘅聚居,對文字冇迫切需要;而農業民族容易形成大部落,興修水利需要大量協同工作嘅人群,所以最早嘅大國家同埋奴隸制都係產生於農業民族.有咗大國家同埋奴隸制至可以產生大批聚集嘅有閑階級,佢哋發明咗文字,促使形成腦力勞動同埋體力勞動嘅人類第二次分工.從而產生狹義嘅文化(廣義嘅文化指所有人類嘅活動,都可以叫作文化).
文化嘅概念[編輯]
文化一詞起源自拉丁文嘅動詞「Colere」,意思係耕作土地(故此園藝學嘅英文係Horticulture),後引申為培養一個人嘅興趣,精神同埋智慧.文化概念係英國人類學家愛德華•泰勒喺1871年提出嘅.佢將文化定義為「包括知識,信仰,藝術,法律,道德,風俗以及作為一個社會成員所獲得嘅能力同習慣嘅複雜整體」.此後,文化嘅定義層出不窮,克萊德•克拉克洪喺1950年代尾搜集咗超過200個文化嘅定義.
文化喺漢語中實際係「人文教化」嘅簡稱.前提係有「人」至有文化,即係文化係討論人類社會嘅專屬語;「文」係基礎同埋工具,包括語言同埋文字;「教化」係呢個詞嘅真正重心所在:作為名詞嘅「教化」係人群精神活動和同埋物質活動嘅共同規範(同時呢個規範喺精神活動同埋物質活動嘅物件化成果中得到體現),作為動詞嘅「教化」係共同規範產生,傳承,傳播以及得到認同嘅過程同埋手段.
對文化嘅一啲觀點[編輯]
唔同學科對文化有唔同理解.
從哲學角度解釋文化,認為文化從本質上講係哲學思想嘅表現形式.由於哲學嘅時代同地域性從而決定文化嘅唔同風格.一般嚟講,哲學思想嘅變革引起社會制度嘅變化,伴隨住對舊文化嘅鎮壓同埋新文化嘅興起.
從存在主義嘅角度,文化係對一個人或一班人嘅存在方式嘅描述.人們存在喺自然之中,同時亦存在喺歷史同埋時代之中;時間係一個人或一班人存在喺自然之中嘅重要平臺;社會,國家同埋民族(家族)係一個人或一班人存在喺歷史同埋時代之中嘅另一個重要平臺;文化係指人喺呢種存在過程中嘅言說或表述方式,交往或行為方式,意識或認知方式.文化唔單只用嚟描述一班人嘅外在行為,文化特別包括作為個體嘅人嘅自我嘅心靈意識同埋感知方式.一個人喺返到自己內心世界嗰時嘅一種自我嘅對話,觀察嘅方式.
文化嘅核心係佢嘅符號系統,例如文字.各文字體系有相應嘅認知心理.
特點[編輯]
通過對唔同文化嘅比較研究,至可以瞭解文化嘅特點.
首先文化係共有嘅,係一系列共有嘅概念,價值觀同埋行為準則,係令個人行為能力成為集體可以接受嘅共同標準.文化同社會係有密切關係,冇社會就會冇文化,但亦有啲冇文化嘅社會.喺同一個社會裏面,文化都唔一致.例如,喺任何社會裏面,男同女嘅文化就有唔同.此外,唔同年齡,職業,階級等之間都有次文化嘅差異.
文化係學返嚟嘅,而唔係通過遺傳而天生具有嘅.生理嘅滿足方式係由文化決定嘅,每種文化決定呢啲需求點樣得到滿足.從呢個角度睇,唔包括人嘅靈長目動物都有各種嘅文化行為,但係呢啲文化行為只係單向嘅文化表現好似食白蟻嘅方式,警戒嘅呼喊聲等.同人類社會中龐大複雜嘅文化象徵體系相比,就顯得有啲微不足道.
參考:濡化
文化嘅基礎係象徵符號.其中最重要嘅係語言同埋文字,但亦包含其他表現方式例如圖像(好似圖騰旗幟),肢體動作(好似握手,吐舌),行為解讀(送禮)等.幾乎可以話整個文化體系係透過龐大無比嘅象徵體系深深植入人類嘅思維之中,而人亦透過呢套象徵符號體系理解;解讀呈現喺眼前嘅種種事物.因此點樣解讀各種象徵符號喺嗰個文化嘅實質意義,點樣解讀象徵符號更成為人類學,語言學等社會學科詮釋人類心智嘅重要方式之一.此外,文化作為相互關係嘅整體而呈現出一體化嘅趨勢.
分類[編輯]
- 史前文化
- 古代文化
- 中古文化
- 中世紀文化
- 近代文化
- 現代文化
- 後現代文化
- 未來文化


text:
睇番 Maangchi 姨個網頁,有更加詳細解說資料,原來整年糕一定要用短身米至整得到,唔可以用長身米,短身米即係珍珠米,上海米之類;而長身米就係粘米,絲苗,泰國香米之類,難怪上兩次用粘米粉整唔到啦!!呢次醒咗喇,跟 Maangchi 姨用珍珠米打成米粉,之後再整成年糕,真係估都估唔到原來自己都可以做得到咁幼細嘅粉.至於之後整年糕,佢就係教用樁嘅方法去做,我當然無佢咁好精力慢慢樁啦,用麵包機代勞咪得囉,快靚正呀!!
2015年4月29日星期三
自製米粉及年糕
之前都已經跟過兩個食譜去整韓國年糕,但始終都係唔夠滿意,質感硬係差啲,原來整嚫韓國食品最好都係跟番 Maangchi 姨嘅方法比較穩陣,包無失手,今次即管又試吓跟佢嘅做法,果然一擊即中,完全就係跟賣返嚟嘅年糕一模一樣咁煙韌!
睇番 Maangchi 姨個網頁,有更加詳細解說資料,原來整年糕一定要用短身米至整得到,唔可以用長身米,短身米即係珍珠米,上海米之類;而長身米就係粘米,絲苗,泰國香米之類,難怪上兩次用粘米粉整唔到啦!!呢次醒咗喇,跟 Maangchi 姨用珍珠米打成米粉,之後再整成年糕,真係估都估唔到原來自己都可以做得到咁幼細嘅粉.至於之後整年糕,佢就係教用樁嘅方法去做,我當然無佢咁好精力慢慢樁啦,用麵包機代勞咪得囉,快靚正呀!!
2015年4月23日星期四
雪梨雪耳姬松茸湯
番茄南瓜黃豆餅
唉,越嚟越無煮意,個腦越嚟越閉塞喇!!認真咁講,要自己煮飯的話,真係好難完完全全唔食肉,因為少咗肉食揀的話,更加少選擇,最慘係自己又唔多鍾意將菜式短時間內重覆再煮,起碼都兩,三個月後先再翻煮多次.如果有人煮埋俾我食的話咁又唔同,總之唔使自己諗煮乜餸就食乜都無所謂!
依家開始乜到放埋一鑊熟就算,無乜點去深究過味道夾唔夾,總之入得口就算,簡單方便為上,呢個菜式就係其中一個例子!!
2015年4月21日星期二
韓醬涼拌青菜 Doenjang Muchim ( 청경채 무침 )
之前有 blog 友問我係咪好鍾意食韓國菜,其實都唔係有偏好,只係自己一直都唔多願食粵菜,所以不斷試整唔同國家菜式或中國外省菜,咁啱 Maangchi 姨教整嚫嘅嘢都唔難煮,而且仲要韓國菜好多時都係偏辣,開正我個瓣啫! ^^
呢次就跟佢整個超容易嘅涼拌青菜,我都照樣跟佢用小棠菜整呀!真係超簡單易做,
三兩下手勢已經攪掂.
2015年4月20日星期一
黑糖缽仔糕
其實呢次都唔係第一次整缽仔糕,只係上次整完之後就掛住食無影到相!! ^^"
前個禮拜都係參考番仙姐個食譜去整,不過就唔用片糖,而係改用咗老表喺日本買返嚟嘅沖繩黑糖嚟整.
2015年4月19日星期日
豉椒味菜豆腐
好耐無蒸蛋糕
原來已經成兩個禮拜無 update 個 blog,做我哋呢行,一有長假期的話,個 schedule 就會打到亂哂,因為學生們會出外旅遊或趁假期補課,又或者係加堂準備考試,所以都會比較忙;加上上個禮拜又中招,今次雖然無失聲,但就勁咳勁流鼻水,仲肌肉酸痛兼頭痛,攪到乜都無心情做,連 blog 都唔願寫,所以嚟緊一有時間就會進行 “清貨”,疲勞轟炸大家哦,呵呵! ^^"
先嚟講吓早前喺 Facebook「素食青年」群組的分享,之前上載咗蒸蛋糕嘅相,估唔到有咁大反應,當晚九點幾十點先 upload 相片,唔夠兩個鐘已經超過 130 個 like,仲水蛇春咁長嘅留言要求分享食譜,真係完全估佢唔到呀,因為覺得蒸蛋糕都係啲比較簡單易做嘅糕點,而且大部份人都會比較鍾意西式糕點多過中式蛋糕.後來睇清楚哂所有留言就明白箇中原因,大部份素友都話細個時必定食過,依家已經好耐無食,好想自己能夠整到嚟食,追尋番兒時味道,兒時回憶!
2015年4月5日星期日
近日的素食
清雪櫃兼懶到爆
早前打開冷宮摷嘢,搵極都搵唔到,最後拎哂所有嘢出嚟都唔見,應該又係老人癡呆,食哂都唔記得,不過就俾我喺最角落位置見到包久違了的雞腳,真係完全無印象,咁就最好跟手處理埋佢,用咗個最懶嘅方法:鹵!!咁就可以順便清埋雪櫃枝瑞士汁,一舉兩得哦!
米粉英式鬆餅 Rice Flour English Muffin
原來亞洲人同歐美人整 English muffin 嘅方法好唔同,外國人嘅做法簡單隨心好多,將麵糰分割,壓平後直接作第二次發酵,然後放白鑊內烘烤至金黃就攪掂;至於亞洲人,甚至 cook book 食譜都會將麵糰放入圓模內,再壓上金屬盤作第二次發酵,然後入爐焗,做出一個外觀比較四四正正嘅鬆餅.
之前我已經試過入爐焗,今次就玩吓用鑊烘烤先!
訂閱: 文章 (Atom)


text:
尋日講完個L’Oreal Body Expertise Day, 今日講埋個Night. 佢呢個series另外有一枝係有碌碌, 同埋一枝話係重點修身既, 個兩枝我就無用過 (唔知點解次次都唔會好心動去買個兩枝). Anyway, Night呢枝個樣同Day個枝都差唔多, 係個color唔同左jer, 望下:
價錢: 都係啦, 呢期唔多覺眼. 我買開都係大概$98-$118個d range, 唔係好貴既.
佢個function我就上網search都唔見有, 不過我知都係同Day個隻差唔多. 只不過呢隻係變左夜晚搽咁jer.
Texture:
Texture就有d唔同喇, 佢都係gel, 但係就比day個隻杰少少. 當然, 都係易推得開啦.
使用次數: 呢隻我就比day個隻遲少少先開始用. 呢枝係我既第三枝.
用後感: 呢隻個texture係比較杰既gel, 按左之後要過一小陣先會吸收sa (都算快既). 搽左之後摸落會覺得皮膚都幾滑下. 呢隻係夜晚用既, 所以通常都係起身會expect有d效果. 第一樣我發現既都係佢幫手去水腫個function唔錯, 一起身去小小個份量係比平時多ga! 去完toilet都覺得無比平時咁腫, 個人感覺輕少少. 唔錯唔錯!! 可能因為我做野係要成日坐, 所以水腫問題都比較嚴重. 我覺得呢枝野都幫到我呢個問題唔少. 另外, 搽左一個多星期之後, 會發現皮膚比較firm少少, d橙皮紋都會淡少少. 雖然我用左咁多枝都唔係會搽到無sa d橙皮紋, 但係叫做淡左都好丫. 我個conclusion同day個枝一樣, 如果你要d野係搽瘦人呢, 呢枝就唔係喇. 但係如果你要d野幫手firm少少皮膚去下水腫呢, 咁呢枝野都應該可以幫到你.


text:
本發明係一種具雙中央處理器之筆記型電腦系統,其係在一筆記型電腦中用以容置各種電子設備之容置槽內,設有一中央處理器插槽,並在該插槽內接設另一中央處理器模組,俾成為一具雙中央處理器之電腦系統,令該電腦可藉其內所設之超輸入/輸出控制器(SuperI/O Controller)之通用輸入出針腳(GPIO Pin)偵測,是否有該另一中央處理器模組存在,嗣,在判斷有該另一中央處理器模組存在時,執行該電腦內之一中央處理器與該另一中央處理器模組之雙處理器系統作業,如此,使用者可依實際需要選擇單中央處理器,或效能較佳之雙中央處理器模式,不僅可滿足執行之效率,同時亦具有產品之競爭力.
1.一種具雙中央處理器之筆記型電腦系統,該系統係利用一筆記型電腦上所設之一超輸入/輸出控制器,俾在該控制器上之通用輸入出針腳偵測出與其相連接之一可活動之中央處理器插槽上,存在另一中央處理器模組時,藉啓動該插槽上之一快速開關,令系統可分別執行該電腦內之一中央處理器與該另一中央處理器模組之作業系統. 2.如申請專利範圍第1項所述之具雙中央處理器之筆記型電腦系統,其中當該系統之部分電源被啓動時,該超輸入/輸出控制器透過其通用輸入出針腳,偵測出該插槽上存在另一中央處理器模組時,將設定系統內之一儲存裝置之旗標. 3.如申請專利範圍第2項所述之具雙中央處理器之筆記型電腦系統,其中當該系統之美部電源被啓動時,將對該中央處理器發出重設訊號,並藉由一基本輸入/輸出系統對該系統進行初始化; 並藉讀取該超輸入/輸出控制器與該儲存裝置之設定旗標,以判斷該另一中央處理器模組是否存在. 4.如申請專利範圍第3項所述之具雙中央處理器之筆記型電腦系統,其中若該另一中央處理器模組存在,則重新設定該電腦內之一主電腦/外圍元件互連橋接器,與一外圍元件互連/工業標準系統結構橋接器之狀態,以執行一雙中央處理器之開機自我測試程序,再令系統可分別執行該電腦內之該中央處理器與該另一中央處理器模組之作業系統. 5.如申請專利範圍第3項所述之具雙中央處理器之筆記型電腦系統,其中若該另一中央處理器模組不存在,則執行單一中央處理器之開機自我測試程序,再令系統執行該電腦內之該中央處理器之作業系統. 6.如申請專利範圍第1.2.3.4或5項所述之具雙中央處理器之筆記型電腦系統,其中該中央處理器插槽係設在該筆記型電腦上可插設各種電子設備之容置槽內. 7.如申請專利範圍第2.3.4或5項所述之具雙中央處理器之筆記型電腦系統,其中該儲存裝置可為一電子郵箱. 8.如申請專利範圍第1.2.3.4或5項所述之具雙中央處理器之筆記型電腦系統,其中該作業系統可為一Windows2000. 圖式簡單說明: 第一圖係為本發明之硬體架構示意圖; 第二圖係為本發明之系統方塊示意圖; 第三圖係為本發明之流程示意圖.
專利資訊及圖示來源: 中華民國專利資訊檢索系統


text:
中環在線:陪孫滑雪
肥老闆肥得滯齋坐
■張華峰咁有份量嘅身形,滑雪就有啲難度喇.
猴年股市一如馬騮仔咁大上大落,立法會議員(金融服務界)張華峰上年都遇到唔少挑戰,趁過年就同屋企人去日本劄幌滑雪輕鬆嚇.
張華峰噚日出席開市儀式後,話啱啱去完日本,佢自嘲話自己呢種份量嘅身形,又戒唔甩為食
,都係減唔到肥㗎啦,滑雪就冇乜可能,反而兩個乖孫就好快學識,玩得好開心.張華峰就坐雪兜,玩嚇雪咁.除咗滑雪,佢其中一餐食隻3公斤重嘅大蟹,新年有食神!
■張華峰其中一餐食隻3公斤重嘅大蟹,認真有食神!
日日想約林鄭傾偈
講到城中熱話特首選戰,佢即刻呻話,過年前日日想約特首參選人林鄭月娥傾偈,但奶媽日日都話唔得閒,到佢上咗飛機,奶媽就得閒見詹劍崙,東泰主席李君豪為首嘅另一班金融服務界選委.
張華峰話,如果係自己一個人去旅行,當然可以遷就,但呢次家庭旅行,機票酒店假期一早預好,所以遷就唔到,同奶媽無緣傾偈都冇辦法.(奶媽睇到呢度要唔要即刻做嘢呢?)
另一選委詹劍崙就同張華峰啱啱好相反,呢幾日身在印尼峇里過年,一個冰天雪地,一個椰林樹影,兩位好似真係唔多夾!
噚日開市,講番主人家,港交所(388)主席周松崗話自己過年冇去旅行,留港湊孫,加上年初三跑賀歲馬,身兼馬會董事嘅佢又點行得開呢?
李華華
mailto:LiWaWa@AppleDaily.com
李華華
LiWaWa@AppleDaily.com
中環在線 - 李華華 舊文


text:
中環出更:梁福元雀鹿Tee潮爆
貪靚唔係女士專利,唔少政商界大男人都好姿整.成日恤靚個頭,悉心配襯衣着嘅十八鄉鄉事委員會主席梁福元,尋日出席林大輝中學十周年時裝設計表演賽時,着住一件印有雀鳥同埋小鹿嘅T恤,外加招牌嘅白色西褲及西裝外套,打扮勁搶眼,連主人家林大輝一見到佢都讚口不絕.同梁福元傾起扮靚經,估唔到佢勁有心得,卓妮都要自嘆不如.
梁福元身穿一套白色卡其色直間薄身西裝,內襯一件非常之特別嘅T恤,上面印住好多雀鳥同小鹿圖案,成個森林咁,色彩鮮艷搶眼.大輝第一眼見到即刻話:「一睇就知係意大利製造嘅靚嘢!」梁福元笑得好得戚,話件T恤係啱啱新買,要成二千蚊o架!除咗幫襯名店,梁福元喺元朗仲有一位御用裁縫師傅,隨時度身訂造恤衫,佢仲好鍾意出埠買衫,好似當晚着嘅西裝外套就係喺台灣買喇!
立法會議員「怪醫」梁家騮亦有出席,咪以為醫生一定着慣西裝打晒呔,怪醫就直言唔慣,所以通常擺定幾條靚呔喺車上,方便出席活動前執番正個樣.平日佢就鍾意休閒打扮,不過佢好懶得買衫,次次都係老婆「押」佢先一齊去揀款.佢仲呻話,有時老婆揀嘅顏色太鮮艷,佢接受唔到喎!
林大輝:肥人穿修身衫更好睇
做紡織出身嘅大輝對着衫都好講究,佢話好多人以為肥就要着鬆身衫,其實錯晒,咁樣只會顯得更大份,應該着得修身啲款式.好少公開露面嘅大輝太太亦有現身,仲有仁濟醫院總理孫蔡吐媚等人,場面好熱鬧.
卓妮
贊助商:


text:
中環在線:怕收重禮 唔搞派對
羅寶文生日逼全家食齋
■羅寶文話希望愛犬命名嘅卡通,可以播第三季喎. 設計圖片
噚日9月1日除咗係莘莘學子嘅開學日,原來仲係富豪酒店(078)太子女羅寶文(Poman)嘅生日,佢噚日就同華華講,今年嘅生日願望係身邊嘅人身體健康,開開心心,唔會特別搞派對慶
祝,每年都只係同屋企人一齊靜靜哋食餐飯.篤信佛教嘅Poman係素食者,所以佢話會趁自己生日「逼」其他家人齊齊喺自己酒店食餐齋菜喎.
講到心水生日禮物,Poman就話,自己一向大頭蝦,成日會整唔見啲小飾物,所以都好怕收到名貴嘅嘢,加上身邊嘅人都知道自己唔注重物質,所以已經唔會買禮物.
屬處女座 追求完美
Poman作為處女座一分子,都同意自己有時候好執著,追求完美,尤其關係到公司品牌,策略嘅時候,就特別堅持自己,「但未至於對生命入面,每一樣嘢都追求完美,我覺得有啲嘢需要執著,我會去執著」.
愛心爆棚嘅Poman又話,佢今年開始參與「美麗中國」,去教育資源匱乏地區義教,佢亦計劃喺9月,10月去雲南,貴州,親力親為為教育做善事.
「好多嘢都耕耘咗一段時間,希望有成果」,Poman以愛犬命名嘅教育品牌「寶狄與好友」,旗下嘅卡通動漫不經不覺已經喺內地播咗兩季,Poman話「黃金時段喺央視,湖南衞視都收視第一」,嚟緊聖誕,農曆新年就會播第三季喎.
李華華
mailto:LiWaWa@AppleDaily.com
李華華
LiWaWa@AppleDaily.com
中環在線 - 李華華 舊文


text:
在 「 投 保 技 巧 」 一 文 中 , 我 分 享 咗 喺 自 己 健 康 唔 係 咁 理 想 嘅 情 況 下 , 點 樣 可 以 盡 可 能 搵 倒 一 間 保 險 公 司 以 最 好 嘅 條 款 保 障 自 己 . 但 是 , 有 時 候 由 於 身 體 已 經 患 有 某 一 啲 病 , 最 好 嘅 核 保 結 果 都 會 被 要 求 徵 收 額 外 保 費 (加 loading), 或 者 加 入 一 啲 額 外 嘅 不 保 條 款 (special exclusion) . 面 對 保 險 公 司 呢 啲 咁 嘅 Counter Offer, 條 氣 梗 係 有 啲 唔 順 , 我 哋 應 唔 應 該 接 受 呢 ? 還 是 等 自 己 身 體 好 啲 再 投 保 ?
計 我 話 梗 係 拿 拿 林 接 受 份 單 先 啦 , 仲 要 越 快 越 好 添 呀 ! 因 為 份 Counter Offer Letter 要 你 聲 明 由 投 保 日 起 到 簽 呢 份 文 件 時 身 體 冇 咩 新 嘅 未 申 報 嘅 病 . 萬 一 咁 啱 得 咁 橋 , 啱 啱 自 己 又 睇 完 醫 生 , 發 現 又 多 咗 一 種 病 , 咁 就 連 呢 個 Offer 都 冇 埋 呀 .
其 實 , 一 般 成 年 人 嘅 身 體 , 只 會 逐 漸 慢 慢 衰 老 , 期 望 將 來 身 體 好 翻 啲 至 買 , 唔 實 際 之 餘 仲 有 啲 不 智 . 因 為 當 我 哋 接 受 咗 個 Offer, 保 單 生 效 之 後 , 無 論 受 保 人 身 體 健 康 變 到 幾 差 , 保 險 公 司 都 唔 可 以 因 此 而 增 加 額 外 不 保 條 款 或 者 加 收 保 費 . 相 反 , 如 果 你 身 體 真 係 好 翻 , 你 就 可 以 要 求 保 險 公 司 將 果 啲 special exclusion 呀 , loading 呀 減 咗 佢 . 所 以 , 都 係 拿 拿 聲 簽 咗 個 counter offer letter 佢 , 俾 錢 起 保 .
好 耐 以 前 , 有 個 客 見 倒 個 loading 加 得 勁 , 於 是 就 真 係 唔 買 住 , 取 消 份 單 啦 , 跟 住 過 咗 一 年 又 想 買 啦 , 保 險 公 司 當 然 好 歡 迎 , 但 是 , 呢 次 嘅 驗 身 費 用 就 要 客 人 自 己 出 嘞 . 雖 然 , 自 己 出 都 唔 係 咩 問 題 , 問 題 係 , 出 咗 驗 身 嘅 費 用 後 , 如 果 報 告 唔 理 想 , 有 可 能 唔 受 保 過 喎 , 咁 到 時 就 真 係 好 無 謂 .
又 有 個 客 , 個 仔 一 出 世 , 幫 佢 買 醫 療 保 險 , 但 是 因 為 有 些 少 尿 液 逆 流 , 要 兩 三 歲 先 至 會 完 全 好 翻 , 於 是 , 份 保 險 唔 包 泌 尿 系 統 . 佢 先 accept 咗 份 單 啦 , 然 後 兩 年 後 個 仔 嘅 尿 液 逆 流 嘅 問 題 康 復 後 , 再 申 請 包 埋 泌 尿 系 統 啦 (取 消 個 special exclusion). 點 知 當 佢 個 仔 尿 液 逆 流 好 翻 後 , 又 發 現 個 心 臟 有 些 少 問 題 . 如 果 佢 要 求 間 保 險 公 司 取 消 個 泌 尿 系 統 嘅 exclusion (即 係 要 求 包 翻 泌 尿 系 統 ) , 就 要 重 新 啟 動 核 保 程 序 . 咁 結 果 可 能 就 係 包 翻 泌 尿 系 統 , 但 係 唔 包 心 臟 囉 , 有 咩 計 呢 ?
且 看 下 回 分 解 !